
Suflete uitate 
Boghicii. 
de Axente Banciu 
(Continuare) 


Din datele aflate până acum, înaintașşii fraţilor Constantin şi 
loan Boghici, a mecenaţilor culturii şi ai deaproapelui „carii în: 
multe feluri de chipuri bine a face lipsiților mau încetat, săracilor 
mână de ajutoriu a da n-au întârziiat“, se pot urmări, aici la 
Brașov, până la anul 1686, an în care registrul perceptorului ne-a 
păstrat numele lui Todor Boghici, refugiat la Braşov în acest an.*) 

Tot în registrele de contribuabili sunt amintiţi, la 1695: Du- 
mitru şi Oprea Boghici.*) 

Relativ la localitatea de unde s'a refugiat la Braşov acest 
prim Boghici n'am putut afla până acum nimic precis. 

Actele nr. 343 şi 1007 din 1834 ne-au păstrat, în legătură cu 
numele Boghici, numele unei localități de pe țărmul râului Una 
care se varsă în Sava şi delimita Croaţia de Bosnia. 

In acest act magistratul din Braşov cere celui din Sighişoara 
ca să-i vizeze pașaportul (Wanderbuch) — pe care ceruse odată să-l 
rețină — şi să-l trimită aici — (adăogând că breasla lăcătușilor 
îi va da de lucru) — pe Joan Bodich alias Bodo, caltă de lăcătuș, 
care în 1833, trecând la Sighişoara, rămase aci dator la Spitalul 
„Zuchthaus“-ului, unde fusese bolnav de Lustseuche (sifilis). Pentru 
cură plătise 10.58 m. c. din partea lui de moştenire dela tată-său 
— HI. r, 15 — parte care i sa trimis de magistratul din Costaniza 
(stampila: Costaniza, Ilyrum) prin firma vieneză M. Vodl et G. 
Gorgias care, la rândul ei, la trimis-o comerciantului brașovean 
Carl Fabricius, spre a i-o înmâna. (Act nr. 2289/1834). Dacă 
acest Bodich cu Costaniza lui de origine are vre-o legătură cu 
Boghicii de“ care ne ocupăm noi, mo putem constata. 


*) Informația d-lui A. A. Mureșianu. 

La 1697 şi 1698, pe vremea lui Constantin Brâncoveanu, 
trăia în Şcheii Braşovului un Jon Boghici (Bochici), măcelar, îm- 
potriva căruia (ca şi contra a doi tovarăşi ai lui: Stoica Boghean 
şi Toader Ţapul) „se jeluiește“ Stoică părcălabul dela Rucăr, că 
le-ar fi vândut nişte berbeci şi n'ar fi primit banii pe ei, pe motiv 
că „le-au fost luat berbecii un niamiş pentru o datorie“.!) 

In veacul următor, sub actul dela 1724 lan. 15 „prin care 
se leagă, preoţii cu gocimanii din $Şcheii Braşovului, preoții cu 
toţi credincioșii din Țara Bârsei, precum şi neguțătorii greci din 
Compania Grecilor din Braşov, că vor rămânea pururea credincioşi 
legii răsăritului“ — se găsește iscălit şi Opre Boghici.?) 

Sub un alt act, de conţinut asemănător, dela 5 Maiu 1723, 
găsim pe /on Bogici, Petru Bogici, Ștefan sin Bogici şi pe Hagi 
Radu Bogici (din 'Ţânţari).?) 

Pe primul şi pe ultimul îi aflăm şi sub un act dela 1762 
Apr. 20, datat din Brașov „în care mai mulţi orășeni să leagă 
a să îngriji de trebile bisericii şi ale obștii din $Şchei și a păzi 
legea vechie pravoslavnică“.*) 

Pe Radu Boghici îl mai întâlnim ca „chezaş“ la „legătura 
popii Gheorghe, fiul lui Dumitru Hărs“.2) 

In lista juraţilor bis. din Șchei dela 1767 Apr. 22 tigurează 
şi Ion Boghici.€) 

In tabela referitoare la neguţătorii levantini din Brașov, com- 
pusă de magistrat la ordinul guvernului Transilvaniei, la 20 Iunie 
1769, iarăşi dăm de Radu şi Ioan Boghici,— frate mai mic şi to- 
varăş de negoţ al celui dintâiu — „oriundus ex Bolgarszeg Valachus 
natione“. 

Se îndeletniciau cu importul şi exportul mărfurilor — mai 
ales bumbac şi coloniale — aduse îndeosebi din Turcia şi din 
Triest.) In inventarul lui Const. Boghici se face amintire şi de 


") N. Iorga: „Braşovul şi Românii“ Buc. 1905 pp. 161, 207. 

2) Dr. St. Stinghe: Docum. priv. la trecutul Românilor din Șchei (v. |. p. 88) 

3) Ibid. p. 74, 81. 

4) Ibid p. 237. 

5) Ibid. p. 256. 

) Ibid p. 262. 

1) Bartolomeiu Baiulescu: „Monografia comunei bis. gr. or. 
rom. a Sf. Adormiri din Cetatea Braşovului, Brașov, 1898, Tip. 
Ciurcu & Comp. pg. 52. Vezi şi începutul actului de sub nr. 
1291/1808, al cărui conţinut îl dăm la alt loc şi în care magistratul 
vorbeşte de „marele comerț ce-l face cu articole turceşti“. 


OBCU CLUJ 


— 387 — 


firme vieneze. A şi umblat prin Viena (v. actul de sub nr. 2592 
dela 16 Oct. 1807). 

Casa de import şi export a fraţilor Radu şi loan Boghici era, 
la 1769, una din cele mai importante dintre cele 1732 de firme 
comerciale braşovene, dintre care numai 11 săseşti, restul — cu 
excepţia câtorva greceşti — foate românești.) 

Acest loan Boghici (căruia-i vom zice bătrânul, pentru evi- 
tarea confundării cu fiul său, tot loan, fratele lui Constantin, despre 
cari a fost vorba în partea primă a acestei lucrări) a lăsat o avere 
îrumoasă pe urma sa?) deşi fiul său Constantin, din motive ușor 
de înţeles, o neagă). O dovedește însă testamentul (vezi în Anexe), 
care vorbeşte, pe lângă sume de bani gata, şi de casă, de-o vie 


1) Gologan o. c. pg. 55. 

Gazeta Trans. dela 8 Martie 1852 spune că „după o con- 
scripțiune oficială, făcută din porunca guvernului la 1679, erau 
80 case neguțătoreşti care toate lucrau cu ridicata (din acele 77 
românești şi 3 greceşti)“. Concurența puternică străină — mai ales 
cea engleză — nestatornicia valutei etc. duc însă, încetul cu în- 
cetul, la ruină marele comerţ românesc braşovean. Chiar în co- 
merțul mic, care-i luă locul, străinii, înmulțindu-se, covârşesc cu 
vremea numărul neguţătorilor români. Aşa că la 1895 din 458 
comercianți braşoveni numai 200 mai sunt Români. 

Nici întreprinderile industriale româneşti din veacul trecut nu 
mai pot rezista asalturilor străine tot mai multe și mai inteţite. (Vezi, 
în ziarul „Carpaţii“ dela 23 Sept. 1925, A. A. Mureşianu: „Din 
trecutul. marelui negoț brașovean“. 


2) In petiția pe care o adresează magistratului loan Dumitru Nicolae 
în numele nepoților lui loan Boghici bătrânul, se plânge că fiii acestuia: Joan 
și Constantin, de 28 de ani fac negoț cu averea mamei lor — a văd. lui. 
Boghici — care în 1797 dispunea de 30.000 fl., iar după moartea fetei sale 
nemăritate, 50.000 îl. — fără să dea vre-o socoteală, ba au scos chiar pe 
mama lor din partea ei de casă, așa încât aceasta a fost adăpostită de fiica 
ei, măritată Cimbru — moartă de curând — a cărei avere neînsemnată îi 
“revine ei. 

Din pricina multelor supărări, slăbindu-i-se însă mintea, e nevoie să 
i se numească un curator ca să nu piardă și ce biet mai are (act. nr. 860/1825). 


3) In ce împrejurări e nevoit Constantin să nege moștenirea vreunei 
averi dela tatăl său, se va vedea mai târziu. 

la Cernăteșşti, o stupină la Tărlungeni!) etc. O afirmă și magistratul 
(nr. 3988/1840). | 

La 1786, în tabloul „Hausvăter-“ilor care au înaintat cererea 
pentru învoirea ridicării unei biserici ortodoxe, „Johann Bogits“ e 
trecut cu doi servitori şi două servitoare?). Va să zică: om cu 
gospodărie mare, cu avere. 

Fiii săi, loan şi Constantin, oameni întreprinzători, ambiţioşi, 
crescuţi în spiritul activ al tatălui lor, capitalul moştenit nu l-au 
pus sub lăcat ci au căutat să-l sporească. Intreprinderile, afacerile 
lor iau întindere tot mai mare. li întâlnim îndeosebi ca arendași: 
de moșii, cârciume, mori. Astfel, C, Boghrci avea în arendă 
cârciume: în Râşnov?), în Timişul de sus+), în Ghimbav5), în Cer- 
natu“) (unde avea de cârciumar pe curelarul lohann Bayer) etc. 
Apoi, grădini la Timişul de sus”), dominii : în Bacifalu (Baciu), Tur- 
cheș, Cernatu5). (La una din morile sale avea cu subarendaş pe 
Martin Barthelmi). Cu frații Gyertyâniiy avea Apața şi Turcheșul?). 

Când se hotărise să se fixeze un nou termen pentru licitarea 
arendării „dominiului naţional“ dela Făgăraş, guvernul cere magi- 
stratului ca acest termen să fie adus și la cunoştinţa lui Const. 
Boghici — care stetea atunci în Tohanul vechiu — făcându-i-se 

1) Date relativ la această stupină ni s'au păstrat în actele cuprinse sub 
nr. 2174/1791. Stupina era situată la marginea hotarului Satulung, lângă Tărlung, 
cu o întindere de 6 jugăre 35/64 și 183/s stânjini. A voit s'o vândă cu 300 f.r. 
(renani) preotului din Cernat Nicolae Popovici, născut în Treiscaune. Neapro- 
bându-se însă vânzarea, Boghici o dă pt. 350 f. r. lui lohann Teutsch „prediger 
și rector al gimnaziului evangelic din loc“. 

Această stupină fusese cumpărată de Boghici la 1781 dela ndsfesitorii 
lui loan Russul (în alt act e numit greșit luon Bursu) și anume dela văduva 
Maria Russuleasa (4 cca 1785) şi dela cele patru fete din căsătoria primă a 
lui lon Russu, măritate: lon Bucsu, Radu Colceag, Manea Oltean şi Radu 
Perle ; apoi, în acelaş an, a mai cumpărat un jugăr de pământ arabil dela 
Szekely Andrâs, un altul dela soţia lui Maroti Jânos din Turcheş și un al 
treilea dela Budai Jânos din Satulung. 

2) B. Baiulescu o. c. pg. 55. 

3) Act. Nr. 654 din anul 1814. 

4) Act. Nr, 2484 din anul 1811. 

5) Act. Nr. 3554 din anul 1813. 

6) Act. Nr. 3775 din anul 1819. 

2) Act. Nr. 2171 din anul 1815. 

8) Act. Nr. 3489 din anul 1818. 

9) Act. Nr. 4351 din anul 1819. 

posibilă și lui participarea la licitaţie!).  Dominiul a fost luat de 
frații Boghici. Impotriva acestei arendări protestează, la Sibiiu, loan 
Dumitru, care — după cum afirmă el — avea drept de „pri- 
oritate“?). 

Tot în această adresă, [. D. spune că fraţii Boghici (Bodits) 
ar îi luat în arendă câteva sate, ipotecându-și pentru aceasta casa 
din Târgul Grâului. | 

In 1831, C. Boghici, întemeiat pe meritele sale, cere să i se 
încuviințeze exclusivitatea dreptului de a face comerţ cu apele mi- 
nerale de Borsec şi Bodoc, — exportându-le în Muntenia şi Mol- 
dova, fără a plăti vre-o taxă. Cererea i se refuză pe motiv că, 
atât conform părerii gremiului comercial săsesc cât și a celui 
greco-român, e în contradicție cu libertatea comerțului „und ohne 
Praejudisz derselben nicht ertheilt werden kânne“?). 

C. B. era și furnizor al armatei din produsele moşiilor sale). 
La 19 Martie 1822 cumpără Ia licitațiune, din rămasul de pe urma 
fratelui său, 113/, pogoane de vie în Țara Românească, pe prețul 
de 3995 f. 

„Un boier care se găsește aici, Hagi Mosko, mi-a oferit 
— spune C. B. — dela prima vorbă 850 Lei de pogon“5). 

La 16 Oct. acelaș an, cere să meargă cu el în Țara Româ- 
nească la fața locului („in facie loci“) fie „curator bonorum“ tie 
o altă persoană, care să-i predea „Schuldenfrey“ pogoanele de 
vie cumpărate dela loan Boghici”). 

Actul nr. 3988/1840 vorbeşte de o vie a sa pe Straje 
(Schlossberg) sub nr. 2; iar Inventarul (v. Anexe) de 16 pogoane 
vie în „Valea Zidului“ (V-Regat) etc. Mult îl va fi ajutat în aface- 
rile sale şi „Cartea Domnească“ pe care o avea și despre care se 
face amintire în actul nr. 1854 (15 Iunie) din anul 1815. 


Ioan Boghici, fratele lui Constantin, încă avea vii în Țara 
Românească,?) pământuri (Grundstiicke) în Satulung, prețuite la 


1) Act. Nr. 3619 din anul 1813. 

2) Act. Nr. 3000 din anul. 1816. 

3) Act. Nr. 2233 și 2085 din anul 1831. 
4) Act, Nr. 3032 din anul 1815. 

5) Act. Nr. 2225 din anul 1822. 

6) Act. Nr. 3478 din anul 1822. 

) Act. nr. 2591 din anul 1819. 

26.430 îl. r. — după părerea lui mult mai valoroase decum au 
fost preţuite, — apoi, în arendă: o crâșmă, tot acolo,!) alta în Braşo- 
vechiu,?) mori în Râşnov, în tovărăşie cu lohann Kayser,5) vinuri 
la Oituz?) şi altă avere imobilă, după cum se poate vedea. din ce- 
rerea pe care o face văduva Anastasia în August 1827, ca să i se 
ridice sechestrul pus asupra ogoarelor, livezilor și stupinelor sale | 
(sechestru pus în urma unor diferențe din rămasul Cimbru şi a 
pretensiunilor lui loan Demeter.5) 

In anul 1814 (act. nr. 491 dela 15 Febr.), moșiile fraţilor 
Boghici fuseseră evaluate oficial la 35.850 î. Cu patru ani mai 
târziu, în 1818 (v. act. nr. 2151), Boghici Joan cere un certificat 
că moșiile sale valorează 54.000 fl. renani. 

Mai avea apoi o fabrică de postav în Tohanul vechiu, pe 
care cumnatul său David Pop cerea, pentru o datorie, să se pună 
sechestru.*) I. B. răspunde că pentru acoperirea acesteia sunt su- 
ficiente moșiile sale de aici. 

Fabrica aceasta de postav figurează în actele consultate 
când ca proprietatea lui Const. B. când ca a lui |. B. — ca în 
cel de mai sus — când ca a fraților Boghici. 

Când a fost vorba să înființeze Const. Boghici fabrica de 
postav din 'Tohanul vechiu — ni se spune întrun act*) țehul po- . 
stăvarilor s'a ridicat ca un om împotriva lui, invocând ca motive 
de respingere a cererii: 


) Act. nr. 3451 din anul 1819. 

») Act, nr. 1817 din anul 1822. 

53 Act, nr. 602 din anul 1813, prin care cer, la fel cu alţi 
arendaşi de mori din District, ca, în urma împrejurărilor schimbate, 
sau să li se reducă arenda plătită până atunci sau să se reziiieze 
contractul. 

1) Act nr. 3061 şi 3623 din anul 1830. loan Boghici se 
plânge că nişte soldaţi, care erau de sentinelă, din reg. săcuesc 
de graniță nr. 2, în anul 1829, luna Decemvrie, i-au stredelit va- 
sele şi furat vinul din magazia Carantinei dela Oituz. Comanda 
regimentului cere să îie ascultat sub jurământ asupra acestei afa- 
ceri şi asupra pagubei avute, ca să se poată proceda împotriva 
soldaţilor care şi-au uitat de datorie. 

5) Act. nr. 2703 din 1827. 

5) Act. nr, 2591 și 2631 din 1819. 

2) Act. nr. 1863 dela 7 Aug. 1810. 

1. Privilegiul primit de breaslă dela împăratul Carol VI, la 
12 Aug. 1729, ca şi decretul guvernial nr. 5240 dela 29 Oct. 1795, 
prin care, constatându-se folosul pe care-l aduce întregii țări co- 
merțul cu postav sur, se recunoaşte dreptul fabricilor la scutul 
statului. 

2. Motivul că cele cca 700 ateliere provăd nu numai întreg 
Ardealul, ci trimit multă marfă și în Ungaria. 

3. Motivul că prin întemeierea unor nouă fabrici!) va creşte 
lipsa lânei adusă din Valahia şi Banat, iar lipsa aceasta va urca 
prețul mărfii, — ceeace nu e în interesul publicului. 

4. Motivul că fabricile existente sunt unicul izvor de venit 
pentru multe sute de familii. 

5. Motivul că în urma întemeierii de fabrici nouă în afară 
de țeh, va suferi și calitatea mărfii și, prin aceasta, şi creditul fa- 
bricilor, — credit care se întemeiază pe această calitate. 

6. Motivul că, dacă se pot înlătura drepturi de 80 de ani, 
Sar putea zeudui şi ordinea căreia Națiunea săsească are să-şi 
mulțumească poziţiunea să de 700 de ani. Dacă dreptul de a prac- 
tica o meserie se poate câștiga și fără a o învăța, sustrăgându-te 
şi dela sarcinile împreunate cu ordinea de ţeh, ce înțeles mai 
poate avea învățarea temeinică a ei? 

Cu toate plângerile şi protestele țehului, C. Boghici obţine 
prin decret gub., concesiunea pt. înființarea fabricei (an. 1811).%) 

Magistratul însuși, încă în Martie 1810, răspunde la o altă 
plângere împotriva fraților Boghici că aceştia ar vrea să întemeieze 
0 fabrică de țesut lâna — cerându-se împiedecarea executării acestei 
intenții — că nu-i stă în putere de a împiedeca realizarea acestui 
plan, cum nu poate opri nici pe Georg Artner de a-i face răz- 
boaiele de ţesut, comandate de Boghici, nici pe Georg Steiner și 
"Thomas Barthelmie de a-i face o piuă (chiuă) în Tohanul-vechiu, 
— despre care încă se face amintire în plângere.*) 

Fabrica, mai târziu, a fost nevoită să-şi închidă porţile din 
pricina multelor şicane ce i le tăceau „boboarii“ sași“). 


1) Ceruse concesiune pt. o astfel de fabrică și Bedeus von Scharbero, 
pentru Uioara. 

2) Acts nr. 2756 dela 19 Sept. 1811. 

3) Act. nr. 609 dela 15 Martie 1810. 

4) Gologan o. c. pg. 54. 

Din proprietăţile !ui Const. Boghici (2 stupine, 49'/, holde 
de pământ în Țara Bârsei, 16 pogoane vie în Valea Zidului, alte 
pogoane vie) făceau parte și mai multe perechi de case!) în diferite 
părți ale Braşovului. Intre acestea era şi cea de sub nr. 99%) din 
Piaţa Brașovului.) Pentru aceasta, la 1831, „pravoslavnicii creștini 
din Cetatea Braşovului“, ca să poată zidi pe locul ei biserica or- 
todoxă română cu hramul Adormirii Maicii Domnului, au dat casele 
din ulița Săcuilor (Str. Porții de azi, cum reiese din nota de mai 
jos) şi 30.000 fl.%) 


(Va urma). 





1) Vezi Inventarul in Anexe. 

" 2) In actul nr. 3988 din 1840 se vorbește de Nr. D. 91. 

3) Despre aceasta, G. M. Gottlieb von Herrmann spune că „der wa- 
luchische Kauimann Joan Booyids das erste Haus auf der Kornzeile von den 
Andr. Tartlerischen Erben erkaufle, und sofort das Biirgerrecht erlangte. Um 
dasselbe meldeten sich mehrere walachische Fleischhacker, Kiirschner und 
Zimwmerleute den 27 Febr. 1782 (vezi „Das Alte und Neue Kronstadt“ voi. II. 
Hermannstadt 1887 p. 236). 

loan Boghici junior „possessionirter Handelsmann“ a obţinut dreptul 
de a depune jurământul de cetățean (Ablegung des biirger Eides) în anul 
1316 (Act. nr. 695 dela 14 Martie). 

1) B. Baiulescu o. c. pg. 120. 

losef Fr. Trausch ne-a păstrat și alte date privitoare la această casă. 
„in 28 lulie 1831 — spune Fr. T. — Românii stabiliți în cetate au cumpărat 
casa Mentsch (tostă Dr. Mylius) din str. Porții cu 7000 îl. m. c., făcând 
schimb, în 17 Dec. 1831, cu casa din Târgul Grâului a lui Const. Boghici 
(Boditsch) şi mai plătind 13.200 fl. m. c. După aceasta, o parte a casei a fost 
amenajată în casă de rugăciune, unde, începând dela 5 Aprilie 1833, se ţine 
serviciu divin. („Colectania zur Geschiche Kronstadt“. 1. p. 603). 

Const. Boghici își rezervase, prin contractul încheiat, dreptul de a iocui 
eratuit în această „casă părintească“, cum se numește în actul cu nr. 3988, 
dela 21 Nov. 1840, în care e vorba de schimbul de mai sus și unde ni se 
mai spune că în scurt timp B. vându „tot atât de avantajos“ şi casa primită 
în schimb. 

DIPLOMAȚIA 
IN TRECUT ȘI ÎN PREZENT 


de Caius Bardoşi 
(Continuare.) 


B) Diplomaţia în prezent 


Diplomaţia, așa cum se prezintă în zilele noastre, poate fi 
privită sub două aspecte. Primul, este aspectul juridic. Al doilea, 
este aspectul tehnic. 

Aspectul juridic al diplomaţiei contimporane consistă într'o 
serie de probleme, cari formează dreptul de leguțiune. 

Dreptul internațional pozitiv, bazat pe convențiuni muliila- 
terale, wa reglementat decât c/asificarea agenților aiplomaltici. 
Faimoasele protocoale dela Viena și Aix-la-Chapelle au stabilit 
ierarhia ambasadorilor, miniștrilor plenipotenţiari, miniștrilor re- 
zidenți și însărcinaţilor de afaceri. Această diviziune a devenit 
clasică și universală, adoptată fiind şi de statele, cari nu au 
semnat protocoalele amintite. Insă importanța ei politică şi prac- 
tică s'a micşorat mult. Astăzi statele mici, ca Belgia şi Elveţia, 
au ambasade la Paris, 

Dreptul internațional cutumiar a fixat însă o mulţime de 
principii, acceptate și respectate prin consimțământ mutual și 
tacit, cari toate tind să asigure activității diplomatice o eficaci- 
tate și o siguranță deplină. Inceperea și încetarea misiunilor, 
imunitatea în materie civilă și penală, ascultarea dip'omaţilor ca. 
martori în faţa instanțelor judecătorești, scutirea lor de impozite, 
taxe și sarcini publice, imunitatea palatului ambasadei, a fami- 
liei și a suitei diplomaților, procedura și ceremonialul diplomatic 
toate formează norme de drept, cunoscute sub termenul generic 
de privilegii diplomatice. Ele se pot găsi în tratatele de drept 
internaţional ale tuturor literaturilor din lume. Aceste chestiuni 
sunt destul de cunoscute, așa încât putem să trecem peste ele. 

Aspectul tehnic al diplomaţiei contimporane este mult mai 
complex și. mai greu de studiat. Diplomaţia este o artă și o 
știință. Ea are o tehnică rafinată și variată. Tehnica ei este în 
continuă evoluție. Metodele ei se schimbă după norma moralității 

politice a ţărilor și secolelor. Fiecare nafiune are o diplomație, 
ale cărei scopuri şi metode diferă de celelalte diplomații. Insă 
principiile general» ale organizării, acțiunei şi strategiei diploma- 
tice sunt comune tuturor națiunilor civilizate. Aceasta se poate 
deduce din studiul comparativ al diferitelor sisteme diplomatice, 
Concluzia este că un contact continuu între agenţii diplomatici, 
precum Și relațiunile lor cu diferitele cancelarii ale universului, 
au uniformizat mult spiritul diplomaţiei. 

Insă aceste principii sunt puţin cunoscute de opinia pu- 
blică. Orientarea maselor în domeniul politicei internaţionale şi al 
activității diplomatice este încă vagă și insuficientă. Importanţa 
acestui studiu este însă considerabilă. Viaţa și soartea naţiunilor; 
naşterea, modificarea și dispariția Statelor; războiul și pacea; 
prosperitatea şi pauperizarea popoarelor; revoluțiile şi transfor- 
mările sociale depind, în mare parte, de o politică externă să- 
nătoasă și prevăzătoare, adaptată intereselor istorice, etnice, eco- 
nomice ale țării și executată de o diplomaţie distinsă, inteligentă 
și tenace. Activitatea diplomaților are un interes public, de o impor- 
fanță capitală. Ea trebue, deci,să fie cunoscută, controlată și apreciată. 

Diplomaţilor le revine onoarea de a personifica naţiunile. 
Naţiunile au dreptul şi datoria de a urmări și de a cunoaște ac- 
țiunile diplomaților. 

Diplomaţia contimporană, sub aspectul ei tehnic, cere un 
studiu serios și amănunţit. Ca orice știință, ea are legi, principii 
și metode. Există tratate și ghiduri voluminoase, cari au analizat 
şi au descris tehnica diplomaţiei moderne. Cunoştinţele marilor 
diplomaţi, expuse în corespondențele și memoriile lor, formează 
o prețioasă și utilă contribuţie pentru acest studiu. Istoria diplo- 
matică și istoria diplomaţiei sunt pline de învățăminte. 

Intrun studiu sumar asupra tehnicei diplomatice trebuiesc 
considerate trei probleme. 

Prima este acțiunea diplomatică. Ea trebue să se orienteze 
după principii distincte și sigure. Există o întreagă strategie di- 
plomatică cu subtilități calculate. 

A doua este studiul diplomatului modern. O acţiune diplo- 
matică rodnică și patriotică depinde de valoarea morală, întelec- 
tuală și socială a diplomaților. Diplomatul modern a devenit un 
personagiu important. 

A treia este conducerea diplomaţiei. Diplomaţii cei mai ca- 
pabili şi cei mai devotați depind, în acțiunile lor, de conducerea 
politicei externe. Orientarea acestei politici este hotărîtoare pentru 
eficacitatea acțiunei diplomatice. 

Fiecare din aceste trei probleme — acțiunea diplomatică, 
diplomatul modern, conducerea diplomației, — cer o atenţiune 
specială. Atenţiunea va trebui să se concentreze mai ales asupra 
experienţei marilor naţiuni, a căror grandoare și .prosperitate se 
datorează, în mare parte, diplomaţiilor lor. 

Va trebui, deci, să 'insistăm asupra fiecărei probleme în lu- 
mina unei metode comparative şi critice. 


|. Acţiunea diplomatică. 


Acţiunea diplomatică are frei misiuni de împlinit: ea tre- 
buie să informeze, să protejeze, să negocieze. Această întreită ac- 
țiune va trebui să se adapteze spiritului țării, în care ea se 
desfășoară. Fiecare din aceste trei misiuni capitale va trebui 


să fie considerată în parte. 
* 


1. Diplomaţia trebuie să informeze. Guvernele nu văd de- 
cât prin ochii agenţilor lor tot ceeace servește intereselor naţio- 
nale și ceeace le poate strica. Rolul agenților diplomatici este, 
deci, de a observa în secret și de a supraveghia permanent gu- 
vernul, pe lângă care sunt acreditați. Ei trebue să transmită gu- 
vernului lor, observațiunile și informaţiunile lor în mod exact, 
fără nici o restricţiune, asupra tot ce poate interesa ţara lor. Ei 
trebuie să cerceteze tot ce poale fi cunoscut şi să transmită tot 
ce au putut descoperi. Pentru a se ţine la curent cu evenimen- 
tele, cu mișcările, cu spiritul şi cu impresiunile variabile ale 
opiniei publice, ei trebuie să urmărească, cu o deosebită aten- 
țiune, polemicele presei și desbaterile parlamentare. Ei trebuie 
să observe cu grije tot ceeace se petrece în domeniul politicei. 
Ei trebuie să supravegheze luptele de influență în sânul guver- 
nului și la Curte. Fi trebue să vadă și să întrebe mult, însă 
Jără a- deveni indiscreţi și fără a intreprinde demersuri compro- 
mițătoare.!) 


1) Pradier-Fodere, op. cit., vol. |, pag. 438. 

De altă parte, diplomaţia trebuie să informeze guvernul și 
opinia publică din ţara reședinței lor despre situațiunea reală a 
patriei lor. Printr'o propagandă discretă și indirectă, însă mmeto- 
dică şi permanentă, agenţii diplomatici vor trebui să jacă țara lor 
cunoscută, înțeleasă și apreciată. 

Diplomaţii nu trebuie să uite că, dacă ei observă și ei, sunt 
observați. De atitudinea lor va depinde, în mare parte, opiniunea 
pe care o va forma guvernul Statului, unde ei își exercită func- 
țiunile, despre Statul, pe care ei îl reprezintă. Prevederea, sân- 
gele rece, detașarea de pasiuni și prejudecăţi, curtoazia şi loiali- 
tatea sunt calitățile necesare pentru a face observațiunea și infor- 
mațiunea justă, amplă şi cât mai complectă.!) 

* 


2. Diplomaţia trebuie să protejeze. Agenţii diplomatici tre- 
buie să protejeze interesele Statului lor și ale cetățenilor săi. Ei 
trebue să veghieze ca tratatele să tie observate și dreptul gin- 
ților respectat. Ei trebuie să intervină pentru a preveni, când se 
poate, și pentru a repara, când trebuie, toate infracțiunile împo- 
triva dreptului şi toate vătămările aduse legitimelor interese ale 
țării lor. Ei vor trebui să procedeze însă cu tact și cu supleţă. 
Ei vor trebui să varieze procedeurile după dispoziția şi tempe- 
ramentul acelora, cărora li se adresează. /ntrucât este posibil, ei 
trebuie să prefere sugestiunile discrete unor protestări viguroase. 
Insă atunci, când este necesar, ei vor trebui să recurgă la recla- 
maţțiuni prezentate cu fermitate. Ei trebuie să fie pătrunşi de con- 
vingerea că faptul de a avea dreptate este o forță. Succesul lor 
va fi cu atât mai asigurat, cu cât își vor fi câștigat o autoritate 
prin corectitudinea procedeurilor și prin demnitatea atitudinei lor.*) 

Contele de Garden spunea că grija de a apăra și de a îa- 
voriza interesele concetățenilor lor, în ţara unde-şi au reședința, 
este una din cele mai onorabile şi cele mai utile atribuțiuni ale 
diplomaţilor.:) *) 

Statul trebuie să-și întindă brațul său protector asupra în- 
tregului glob. Fiecare Stat are dreptul și datoria de'a proteja pe 


") Dupuis, op. cit., pag. 318. 2) Dupuis, op. cit., pag. 320. 3) Garden, 


Traite complet de diplomatie, vol. II, pag. 66. 4) Pradier-Fodere, op. cif., 
vol. ], pag. 475. 

cetățenii săi din streinătate prin toate mijloacele, cari îi stau al 
dispoziție. 

După Pradier-Foder6,!) protecțiunea Statului, față de cetă- 
țenii săi din streinătate, are loc din oficiu în următoarele cazuri: 
|. contra vexaţiunilor, cari violează dreptul ginţilor; 

2. contra procedeurilor arbitrare sau denegărilor de justiție 
din partea autorităţilor locale; 

3. contra nedreptăţilor manifeste, cari sunt pe cale de a îi 
comise, în dauna unui conațional, violându-se formele stabilite 
sau întroducându-se distincțiuni odioase: dacă, spre exemplu, i 
sar aplica pedepse mai grave decât cele ce se aplică cetăţe- 
nilor ţării; 

4. în contestațiunile, pe cari conaţionalii streini ar putea 
să le aibă, în afacerile lor private, cu supușii teritoriali, atunci 
când interesele generale suni angajate; 

5. contra violării dispoziţiunilor tratatelor publice sau con- 
vențiunilor în vigoare între cele două ţări; 

6. contra exercitării neregulate a drepturilor autorităţii locale. 

In aceste cazuri, precum și în altele, a căror gravitate jus- 
tifică o protecţiune diplomatică, intervențiunea nu se va putea 
produce decât prin intermediul Ministerului ajacerilor streine a 
țării, în care agentul diplomatic este acreditat. Agentul diplomatic 
nu se va putea adresa, în mod direct, nici unei alte autorități.”) 

Lucrul principal este ca agenţii diplomatici să primească 
prietenește pe compatrioții lor și să-i stătuiască înțelept în ne- 
cazurile lor: când se va putea, sâ-i ajute; când va trebui, să 
intervină pentru ei. Cetăţenii trebuie să vadă și să simtă că 
diplomaţii nu sunt numai niște figuri arogante și inaccesibile 
de școala veche absolutistă, ci că ei sunt adevărații și pricepuţii 
apărători a intereselor ţării și cetățenilor în lața streinătății. 

Pe lângă fiecare legaţiune sau serviciu consular din țările 
unde coloniile naționalilor sau traficul călătorilor este marc, ar 
îi folositor un serviciu de asistenţă judiciară condus de un ju- 
rist versat în legiuirile naţionale și locale. 

Afară de aceasta, legațiunile ar trebui să ofere asistență, infor 
mațiuni şi siaturi în toate domeniile, în limitele posibilităţii sociale. 

1) Pradier-Fodere, op. cit., vol, |, 474. 2) Pradier-Fodere, op. cit., vol, 
|, pag. 474. 

In fine, agenţii diplomatici vor trebui să organizeze şi să 
patroneze coloniile naţionale din țara reședinței lor. Prin legă- 
turi religioase și culturale ei trebuie să animeze și să conserve 
dragostea și devotamentul conaţionalilor lor pentru patria în- 
depărtată. 

ȘI 

3. Diplomaţia trebuie să negocieze. O datorie generală a 
diplomaţiei este de a conduce negocierile, cari sunt necesare 
pentru stabilirea și cimentarea legăturilor de bună înțelegere și 
de prietenie între guverne.) 

Negocierile diplomatice formează modul normal de rezol- 
vare a conflictelor, cari se nasc între state. Se poate susține că 
nu există un singur conflict, de orice natură sau importanță ar 
fi el, care să nu poată fi soluționat prin negocieri. Insă aceasta 
se poate realiza numai atunci când statele sunt animate la inten- 
țiuni conciliante şi când negocierile sunt conduse, de ambele părți, 
în mod abil.) 

Ch. de Martens ne-a lăsat o admirabilă și sugestivă analiză 
a artei negocierilor. A negocia, zice de Martens, este a concilia 
exlremele. Pornești din două puncte diferite pentru a te întâlni 
în drum. Când una din părți este constrânsă de a primi, pur 
și simplu, pretențiunile celeilalte părți, nu mai este necesar să 
discuți. Insă punctul, la care părţile se întâlnesc între cei doi 
poli, nu este indiferent și fiecare parte va tinde să-l apropie 
cât mai mult de punctul ei de plecare. Pentru a ajunge la acest 
scop, trebuie să-ți faci un plan strategic înainte de a intra în 
campanie. Mai presus de toate trebuie să deosebești bine punctele 
esenţiale ale unei afaceri de punctele ei secundare. Trebuie să 
fe concentrezi mai ales asupra primelor, pentrucă decisiunile ca- 
pilale atrag restul. Însă, pentru a isbuti în privința punctelor 
esențiale, câte-odată este necesar de a prezenta o propunere 
exorbitantă. Prin aceasta se poate judeca impresiunea, pe care 
ea o produce asupra celui ce o ascultă, în privinţa intențiunilor 
adversaruluii. Prin această modalitate se tatonează pulsul acelora, 
cu cari se negociază. Atunci când se cunosc bine dispozițiunile 
lor, se poate ști, aproape sigur, până unde se poate ajunge. 
Diplomatul nu trebuie să se descurajeze văzând cum planurile, 


') Garden, op. cit., Vol. II, pag. 53. 2) Dupuis, op. cit., pag. 320. 

a căror realizare mar ti favorizată de circumstanțe, eșuează. El 
nu se va alarma văzând cum se ivesc deodată propuneri sau 
cereri neașteptate. Acestea, cu toate, că sunt susţinute la început 
cu toate aparențele unei determinări invariabile, vor ceda în sfârşit, 
mai repede sau mai târziu, în fața dibăciei diplomatului, care va 
ști să opună atacului, cu sânge rece, o rezistență superioară. De 
altă parte, dorința de a face să prevaleze interesele guvernului 
său, nu trebuie să-i determine pe diplomat ca să urmărească 
apărarea cu o inflexibitate, care nu ar admite nici o acomodare. 
Când observă imposibilitatea de a susține pretențiuni exagerate, 
el va trebui să aducă, în mod oportun, temperări. EI va trebui 
să le prezinte ca pe niște concesiuni importante. E/e vor putea 
să fie acceptate ca o dovadă a spiritului de conciliațiune, care 
pare a le dicta. Sunt unele afaceri, cari devin coapte numai cu 
timpul. Insă nu trebuie niciodată să te decizi a aștepta din ne- 
hotărîre, pentrucă sunt alte împrejurări, unde trebuie să te fo- 
loseşti de ocaziunea care se prezintă. Cât despre forme, trebuie 
să fi extrem de acomodabil. Este inutil de adăugat, că nu trebuie 
să recurgi niciodată la cuvinte grele, nici la ameninţări zadar- 
nice. /nveninând tonul discuţiei, îți slăbești propriu-ți poziţiune și 
compromiți succesul. De asemenea arta strategică nu trebuie să 
meargă până la șiretenie. „la plus grande finesse peut en cffet 
S'allier ă une parjaite franchise et la franchise est au demeu- 
rant la premiere des habilites“.1)*) 

lată ce se numește strategia negocierii. 

* 

Rezumând cele spuse, constatăm că acțiunea diplomatică are 
trei funcțiuni, egal de importante, delicate și dificile. 

Funcțiunea informatoare a diplomaţiei oferă guvernului o 
orientare clară, precisă și complectă despre situațiunea generală 
a țărilor străine, supraveghiată de aproape și în mod constant 
de un observator cult și priceput, — iar de altă parte ea infor- 
mează guvernele străine și opinia publică mondială, în mod dis- 
cret și exact, despre situaţiunea reală a ţării sale. 

Funcțiunea protectoare a diplomaţiei apără interesele gene- 
rale ale țării şi interesele legitime ale cetăţenilor săi, atunci 


1) Ch. de Martens, Le Guide Diplomatique, Vol. l. pag. 168. 5) Pradier- 
Podere op. cit., Vol. II. 261—263. 

când o vătămare sau o nelegalitate se produce în ţările străine, 
ocrotind astfel onoarea și drepturile patriei sale în fața streinătății, 

Funcțiunea negociatoare a diplomaţiei tinde să înlăture toate 
neînțelegerile, fricțiunile și conflictele între guvernul ei și guver- 
nele străine, — prin tratative savant pregătite, prin propuneri 
inteligent prezentate, prin pretenţiuni ferm apărate şi prin con- 
cesiuni oportun admise. 

Așa dar informațiunea, protecțiunea și negocierea sunt cele 
trei elemente esențiale ale acțiunei diplomatice, cari pot îi com- 
plectate cu alte misiuni de ordin general sau special, conform 
exigențelor politicei externe. 

O diplomaţie, care va ști să execute, cu pricepere și cu 
patriotism, această întreită misiune, va aduce cele mai reale 
servicii ţării sale. 

Pentru realizarea acestei misiuni, se cere însă un factor 
important, care este diplomatul modern. 


II. Diplomatul modern. 


Diplomatul modern este o figură interesantă de studiat 
astăzi când serviciile sale, pe cari le poate aduce naţiunei și 
umanităţii, sunt hotăritoare pentru pacea mondială. 

Prima problemă de care avem să ne ocupăm, este aceea 
de a ști cum trebuie să fie diplomatul modern: cari sunt crite- 
riile recrutării diplomatului, cari sunt calitățile și cari sunt gre- 
șelile, sale mai caracteristice. 

In al doilea rând, trebuie să vedem care este activifatea 
diplomatului, atât sub aspectul profesional, cât și sub cel cere- 
monial, 

In fine putem descrie unele din mijloacele diplomatului, de 
care acesta se folosește pentru a asigura succesul misiunei sale. 

Aceste trei chestiuni trebuiesc examinate nu numai în lu- 
mina experienței trecutului, ci și sub unghiul exigențelor viito- 


rului. 
1. Cum trebuie să fie diplomatul. 


Diplomatul clasic, care era un curtezan rafinat, rutinat, lin- 
gușitor, șiret și corupt, a devenit astăzi o simplă curiozitate is- 
torică. Adevărat că el mai poate îi găsit în unele diplomaţii re- 
trograde. Insă în corpurile diplomatice ale națiunilor avansate, 

el a dispărut și a cedat locul unui om nou, care este expresiu- 
nea timpurilor noastre și care este diplomatul modern. 

Diplomatul modern poate fi studiat din trei puncte de 
vedere. 

Primul este recrutarea diplomatului, adecă ansamblul con- 
dițiunilor, pe cari trebuie să le întrunească o persoană, căreia 
i se încredințează o misiune în serviciul extern al ţării. 

Al doilea, priveşte calitățile diplomatului, adecă linia de 
conduită, pe care trebuie să o urmeze un diplomat, pentru a 
încorona cu succes misiunea sa. 

Al treilea semnalează greșelile diplomatului, de care un di- 
plomat modern trebuie să se ferească conștiincios, dacă nu vrea 
să compromită succesul său. 

Recrutarea, calităţile și greșelile diplomatului pot fi anali- 
zate în câteva puncte esenţiale. 

E 

A) Recrutarea diplomatului este o problemă cardinală pen- 
tru a asigura o eficacitate acțiunei diplomatice. 

Inainte de toate trebuie să prezentăm unele considerațiuni 
generale. 

Pradier-Fodere susține, cu multă dreptate, că societăţile 
aristocratice ale trecutului se puteau folosi de diplomaţi dibaci, 
străluciți și agreabili : democrațiile moderne au nevoie de agenți 
onești, serioşi și instruiți!). „Autrefois, Pagent diplomatique ctait 
un courtisan et un serviteur ; aujourd'hui il est un citoyen“*). 

Diplomatul nu trebuie să fie aristocrat. Istoria diplomaţiei 
ne arată o mulţime de exemple că oamenii de origine umilă au 
fost ridicați la cele mai înalte demnități diplomatice. In secolul 
al XV-lea, /agues Coer, un simplu comerciant, a primit mai 
multe misiuni importante dela Carol VII. lar în secolul al XVII- 
lea, Michel Particelli d' Emery, ambasador al Franţei, a tost fiul 
unui țăran din Siena”). 

Adevărat că în unele diplomaţii, elementul aristocratic pre- 
domină. Intre altele, poate îi citată diplomaţia engleză. Insă nu 
trebuie uitat că aristocrația engleză are o structură particulară. 


1) Pradier-Fodere, op. cit., Vol. Î. Introducere, pag. VIII. 2) Pradier-Fo- 
dere. op. cit., Vol, [., introducere pag. VI. 3) Pradier-Fodâre, op. cit., Vol. 1, 
pag. 341, 


OBCU CLUJ 


— 402 — 


Titlurile nobilitare nu se moștenesc decât în ordinea primoge- 
niturii. lar elementele valoroase ale vieţii publice, culturale și 
economice engleze sunt ridicate totdeauna la ranguri aristocra- 
tice pentru a face dintrun titlu nobil o adevărată recompensă a 
meritului şi pentru a întineri corpul aristocrației cu sânge proas- 
păt și sănătos. Aristocraţiile de castă închisă adeseori cuprind 
figuri degenerate și neputincioase, cari nu au nici un drept le- 
gitim de a monopoliza diplomaţia. lar unii aristocrați venetici» 
impuși națiunilor prin forţa vicisitudinilor istorice, sunt indife- 
renți sau chiar disprețuitori față de idealurile și nevoile mari 
ale ţării, servindu-se de cariera diplomatică numai ca de un 
mijloc comod de traiu și de plimbare prin lumea largă. Ei vor 
fi simple manechine de salon, cari poartă decorații, mănâncă 
manierat și vorbesc afectat. De aceea pergamentele și blazoanele 
nu sunt certificate diplomatice. 

Elementele talentate, instruite și viguroase ale familiilor 
vechi, cu tradiții sănătoase și patriotice, ale micei burghezimi și” 
ale țărănimei sunt egal de îndreptățite să intre în corpul diplo- 
matic, alături de aristocrații de o incontestabilă valoare. 

Chiar și în Anglia există un curent de reforinare a recru- 
tării diplomaților, iniţiat de partidul laburist, care este de pre- 
zent la putere. In programul acestui partid găsim un punct iîm- 
portant, care prevede pensionarea funcționarilor bătrâni, imediat 
ce ating limita termenului de serviciu și înlocuirea lor cu oa- 
meni, cari să fie aleși după merit, iar nu după calificarea lor 
financiară și genealogică. („The old ojficials must be pensioned 
0f as their term 0f service expires, and gradually the diploma- 
tic services will be composed of men chosen on their merits instead 
of on financial or genealogical qualification“ !). 

De aceea, alte trebuie să fie criteriile determinate în selec- 
ționarea corpului diplomatic. 

Desire de Garcia de la Vega scrie că este periculos să des- 
chizi cariera diplomatică unui om nedisciplinat, cu moravuri ușoare, 
a cărui afaceri private sunt desordonate. Cum poţi să aștepți dela 
e] mai multă corectitudine sau mai multă abilitate în afacerile 
publice, atunci când el nu le are pentru interesele sale parti- 


') The Labour Party, Control of Foreign Policy, Labour's Programme, 
pag. 5. 

culare? O prea mare înclinare pentru distracțiile frivole este de 
asemenea puțin compatibilă cu atenţiunea serioasă, pe care o 
pretind afacerile diplomatice și este dubios ca acei, cari urmează 
această înclinare, să poată împlini datoriile funcţiunei lor!). 

Un om, cu o natură violentă și pătimașe, nu e bun pentru 
a conduce afaceri diplomatice. Este prea dificil ca să nu irite pe 
acei, cu cari tratează, și să rămână stăpân al secretului său. 
Pentru a reuși în diplomaţie trebuie multă discrețiune şi o râb- 
dare încercată. Cardinalul de Mazarin a devenit atât de stăpân 
pe mișcările sale externe, pe cari le produc pasiunile, încât nici 
odată nu i se puteau ghici gândurile. Această calitate, pe care 
a posedat-o întro măsură înaltă, a contribuit mult pentru a face 
din el unul din cei mai abili negociatori ai timpului său. Un 
om bizar, inegal, care nu este stăpân al pasiunilor sale, este 
complect impropriu pentru diplomaţie. Insă nu ajunge ca un di- 
plomat să nu fie sclavul dispoziţiei sale : e/ trebuie să ştie să se 
acomodeze la dispoziția altora. Ansamblul acestor calităţi carac- 
terizează pe un „diplomate forme“?). 

Orice diplomat ar trebui să aparțină elitei naţiunei sale. Un 
diplomat, care, prin conduita sa, sar îndepărta de regulile poli- 
teței și ale „savoir-vivre“-ului, ar face să se creadă că principiile 
bunei creşteri sunt necunoscute la el acasă. De altă parte, faptul 
de a trimite un diplomat rău crescut ar fi interpretat ca un act 
de dispreţ al guvernului său față de starea civilizației din țară, 
unde l'a acreditat. Nici una şi nici cealaltă din aceste două su- 
poziţii nu vor fi în avantajul diplomatului5). 

Diplomaţia este — poate — singura carieră, la care un exterior 
cel puțin acceptabil pare a fi de rigoare. O prestanţă frumoasă și 
maniere elegante dau un avantaj modern, care impresionează 
favorabil. Un om respingător de urât și, mai ales un om diform 
ar preta la ridicol. Un desmoștenit al naturii va putea ocupa o 
situațiune importantă în țara sa. Insă, cu toate calităţile spiri- 
tului şi înimei, el nu va putea îi un bun reprezentant în strei- 
nătate.*) 


1) % Deșire de Garcia de la Vega, Guide pratique des agents diplo- 
matiques, pag. 148—149 și Pradier-Fodere, op. cit., Vol. [., pag. 17—18. 3) 
Lisboa, Les fonctions diplomatiques en temps de paix, pag. 80. 4) Szilassy, 
Manuel pratique de diplomatie moderne, pag. 13—14. 

După aceste considerațiuni preliminare, putem să trecem 
la o chestiune particulară. Anume trebuie să marcăm o disticțiune 
între diplomația generală și diplomația specială. Diplomaţia ge- 
nerală duce la îndeplinire acțiunea diplomatică în sensul strict al 
cuvântului, anume informează, protejază, negociază. Diplomaţia spe- 
cială tratează numai o anumită ramură de activitate din complexul 
problemelor de guvernământ. cu un personal tehnic expert și cu 
o misiune limitată, cuprinzând acțiunea atașaţilor de presă: mi- 
litari, navali, comerciali. Importanța practică a acestei destina- 
țiuni, precum și condițiunile de recrutare în fiecare din aceste 
două categorii, trebuie privite mai de-aproape. 

Diplomaţia generală are o misiune politică, iar realizarea 
acestei misiuni se face prin mijloace tehnice. De aceea misiunile 
diplomatice trebuiesc conduse de diplomaţi politici şi executate de 
diplomați tehnici. 

Alegerea oamenilor politici în fruntea misiunilor diploma- 
tice este o chestiune delicată și controversată. Insă tendințele 
noui ale vieții politice pledează în favoarea ei. 

Statul a evoluat mult în timpurile recente. Sub feudalism, 
rolul statului a fost foarte limitat. Abia erau câteva servicii po- 
litice, ca ordine publică, justiția, armata, pe cari trebuia să le 
asigure Statul. In timpul absolutismului, puterea centrală a sta- 
tului s'a întărit mult, însă în favoarea suveranilor autocraţi, cari 
priveau țara lor ca pe un patrimoniu sacru și ereditar. De aceea 
nici sub absolutism, serviciile publice nu sau înmulţit. Curtea, 
favoriţii, ambițiile suveranului erau singurele preocupări noui 
ale Statului. 

A venit însă perioada modernă cu suflul ei binefăcător 
pentru binele obștesc. Industria, tehnica, agricultura, comuni- 
caţiile, instrucția publică, igiena socială, ocrotirile muncitorești 
Şi mai presus de toate o administrație bună s'au ridicat brusc 
și legitim la rangul de servicii publice, pe cari statul trebuie 
să le asigure cu toate mijloacele materiale și morale, cari îi stau 
la dispoziție. 

Diplomaţia veche era mărginită la o acțiune de rutină, de 
intrigă şi de paradă, pentru că rolul ei era să servească pe suveran, 
cu toate ambițiile, capriciile și vanitățile sale. Diplomaţia nouă însă 
irebuie să se adapteze spiritului modern şi să reprezinte interesele 

variate ale aspirațiunilor naționale. De aceea ea trebuie să fie con- 
dusă de oameni cari cunosc toate tendințele vieţii politice, eco- 
nomice și culturale interne. Oamenii aceștia trebuie să aibă o 
experiență încercată și idei cristalizate despre nevoile ţării. Lec- 
tura gazetelor și a instrucțiunilor ministerului de externe, cores- 
pondența cu cei de acasă și concediile rare în ţară, la cari se 
mărginește tot contactul diplomaților de carieră cu patria lor, 
este absolut insuficientă. Aruncat din tinerețe, dela Stockholm 
la Rio de Janeiro, dela Belgrad la Tokio, după ce s'au mai oprit 
câtva timp la legaţiile din Haga, din Cairo și din Lisabona, — 
diplomatul devine aproape de bătrânețe, când a atins maturitatea 
pentru a avansa automat la gradul de ministru plenipotențiar, 
un adevărat desrădăcinat de ţară. EI face parte din coteria cos- 
mopolită a lumii diplomatice, în care câte-odată conștiința na- 
țională este alterată, dacă nu chiar eclipsată. Şi atunci el se va 
corseta în rigide atitudini protocolare, va cunoaște și va purta 
toate decorațiunile lumii cu mai mult interes și cu mai multă 
pricepere decât nevoile ţăranului și ale muncitorului, ale școlii 
şi ale bisericii, ale industriei și ale comerțului din țara înde- 
părtată. lar în diplomaţiile, cari se compun din mediocrități sau 
nulități cu blazoane și protecţii, candidatul la un post de mi- 
nistru plenipotențiar va fi un om pe jumătate ramolit și pedant, 
cu gesturile și cu graiul afectat, însă incapabil să reprezinte cu 
autoritate, să expună cu competință și să apere cu rigoare inte- 
resele mari și actuale ale țării sale, cari sunt atât de strâns 
legate de politica internă. 

În schimb, în arena politicei interne se pot găsi oameni cu 
adevărate talente diplomatice. In Parlamente se specializează chiar 
unii membri cari au un instinct și o abilitate diplomatică, în 
direcția controlului politicei externe și a tratării problemelor in- 
ternaționale. Din mijlocul lor, precum și dintre personalitățile mar- 
cante ale vieții culturale şi economice, se pot selecționa elemente de 
valoare, cari, prin pregătirea și capacitatea lor, vor da cei mai buni 
și cei mai moderni agenți diplomatici. Evident că aceştia vor 
trebui și ei să întrunească toate calitățile intelectuale, sociale și 
morale ale adevăraţilor diplomaţi. 

Un exemplu elocvent pentru cele spuse, este Lordul Reading, 
o figură strălucită a baroului englez, care a condus, cu mult 

succes, ambasada britanică din Statele Unite, în decursul răz- 
boiului mondial.!) 

In Statele-Unite ale Americei, sistemul, de a numi agenții 
diplomatici în afară de corpul diplomaților de carieră, este de 
mult favorizat. Chiar și astăzi, cele mai înalte posturi ale ser- 
viciului diplomatic american sunt ocupate de bărbaţi, cari nu 
provin din carieră. Russel Lowel, Bayard, Choat, Whitelaw, Reid, 
Page au fost, ca ambasadori ai Statelor Unite la Londra, admi- 
rați și respectaţi pentru felul cum s'au achitat. de misiunea lor, 
ca oricare alt diplomat, de carieră, acreditat pe lângă Curtea din 
Saint-James.”) 

Partidul laburist englez a adoptat în programul său această 
reformă, dorind să imite exemplul american. El consideră că 
actualii ambasadori britanici sunt oameni pătrunși de tradiţiile 
vechi ale diplomației secrete, cu cari nu se poate face o schim- 
bare revoluționară a metodelor diplomatice. „Labour will have at 
once to make a clean sweep of the existing ambassadorial personnel. 
I? must choose its ambassadors from outside the diplomatic caste, 
as is done in America. To-day ali our ambassadors are either per- 
manent diplomatic officials or men in thorough sympathie with the 
ancient traditions of secret diplomacy. If would be absurd to expect 
these men to co-operate in what must seem to them a revolutionary 
change of methods“. 

Partea tehnică a misiunei politice, pe care o are de îndeplinit 
aețiunea diplomatică, se poate insă concepe numai cu concursul di- 
plomaţilor de carieră. Ei trebuie să cunoască rutina cancelariilor, 
executarea corespondenţei, subtilitățile protocolare și ceremoniale, 
culisele cabinetelor și saloanelor, procedurile de intervenţie, se- 
cretul intormațiunilor, posibilitățile negocierilor, cu un cuvânt 
toată partea tehnică a acțiunii diplomatice. Fi trebue să aibă, pe 
lângă calitățile diplomatice, o pregătire specială în domeniul tehnicei 
şi dreptului diplomatic. 

Deaceea se recomandă imitarea inovației americane, care a 
înființat printr'un decret presidențial recent, o școală diplomatică 
specială („Foreign Service School“), pe lângă Ministerul de Ex- 
terne („Departament of State'').3) 

o ') Vaughan Williams, op. cit., pag. 244. 2) Vaughan Williams, op. cit., pg. 244- 
3) Tracy Hollingsworth Lay, The Foreign Service of the United States, pg. 335. 

Numirea, înaintarea și pensionarea funcționarilor diploma- 
tici, anume a atașaților, a secretarilor și a consilierilor, trebuie 
să se facă numai după criterii de merit, de talent şi de capacitate. 
Orice favoritism protecţionist sau exclusivist este aspru con- 
damnabil. 

Astfel diplomația generală, cu agenții diplomatici polilici şi cu 
funcționarii diplomatici de carieră, va fi la înălțimea misiunei sale 
moderne. 

Acum să trecem la diplomația specială. Ea este chemată 
să secondeze şi să complecteze acțiunea diplomaţiei generale. 
Ixigenţele noui ale spiritului de specializare, care caracterizează 
timpurile noastre, au făcut să apară noui categorii de diplomaţi, 
cu un caracter de experți tehnici, cari se numesc atașați de 
presă, atașați militari, atașați navali, atașați comerciali. Ei de- 
pind direct de ministerele lor respective, anume de Ministerul 
de lRăzboiu sa: de Ministerul Industriei și Comerţului. lar ata- 
șații de presă, cari controlează evenimentele presei streine și 
conduc serviciul de propagandă prin publicitate, depind la noi 
de Președenţia Consiliului de Miniştri, ceeace asigură acțiunei 
lor unitate și concordanță cu directivele politicei generale ale 
Statului. 

Importanța acestor atașați este mult mai mare, decât s'ar 
crede. 

Inainte de toate, guvernul trebuie să se informeze şi să se do- 
cumenteze în privința tuturor reformelor şi în privința funcționării 
practice a sistemelor de guvernare din streinătale, După cum susţine 
diplomatul american Tracy Hollingswor!h Lay!) nici o problemă de 
guvernare sau de administrație nu poate fi inleleasă în mod practic 
și adânc până când nu este examinată în lumina experiențelor streine, 
Cu alte cuvinte folosul de a învăța dela alte naţiuni sau diu 
cercetarea aspectelor internaţionale a problemelor noastre proprii 
este atât de mare, încât fiecare departament al guvernului simte 
acum lipsa de a culege date în legătură cu materia specială, de 
care se ocupă. 

Astăzi, când se pregătește o reformă legislativă, se adună 
materialul documentar necesar pe două căi: prin birourile de 


') Hollingsworth Lay, op. cit., pag. 194. 

studii atașate ministerelor, și prin misiuni speciale trimise în 
streinătate. Prima este pur teoretică şi se rezumă numai la lec- 
tura cărților sau documentelor. A doua este superticială pentrucă 
o călătorie de câteva săptămâni sau câteva luni în streinătate a 
a unor delegaţi speciali se mărginește la o anchetă sumară și 
Hirește incomplectă. Deaceea atașatul specializat, care își are re- 
şedinţa permanentă în streinătate şi care urmărește nu numai 
toate publicațiunile specialității sale, ci observă de aproape func- 
ționarea practică a diferitelor instituţii, este incomparabil mai 
competent și mai autorizat să furnizeze guvernului său toate da- 
tele, de care acesta are nevoie, lar întreținerea acestor atașați se 
poate acoperi din bugetul birourilor de studii, cari pot fi radical 
simplificate, transformându-le în simple organe de centralizare. 
O economie serioasă s'ar realiza, de altă parte, prin suprimarea 
tuturor delegaților și anchetatorilor, cari se plimbă prin strei- 
nătate mai mult pentru distracţiile lor, decât pentru binele 
obştesc, 

Mai departe, atașații speciali pot să informeze auloritățile, in- 
sliluțiile sau oamenii particulari din streinătate, cari doresc să cu- 
noască o anumită chestiune din ţara atașatului. 

Pe urmă, atașaţii special pot să informeze și să sfăluiască pe 
compatrioții lor, cari călătoresc în streinătate, sau cari cer o lă- 
murire din țară. 

În fine, atașaţii speciali pot să pregătească materialul şi chiar 
să negocieze în vederea încheierii unei convențiuni de interes special. 

lată o mulţime de avantagii, cari justifică existența atașa- 
ilor speciali. 

In această privinţă, trebuie semnalată o reformă americană 
foarte recentă. In ziua de 16 Mai 1930, Congresul Statelor Unite 
a votat o lege prin care s'a creat un serviciu extern al Depar- 
tamentului de Agricultură. Legea prevede că funcționarii servi- 
ciului agricol extern se vor numi „atașați agricoli, ajutori de ata- 
șați agricoli sau cu orice alt tillu pe care Minislrul de Agricultură 
îl va crede potrivit“ („agriculture attaches, assistant agricultural ata- 
ches, or by such other tilles as the Secretary of Agriculture may 
deem appropriate.”)!) Legea prevede că acești atașați vor îi nu- 
| 1) „The American Foreign Service Journal” din lunie 1930, vol. VII, 
pag. 208, 

miţi pe lânga misiunile diplomatice sau pe lângă consulatele, pe 
cari le va desemna Ministrul Agriculturii. 

Exemplul Americei ar trebui imitat de toate țările agricole, 
însă în special de noi. 

Pentrucă un atașat special mai prezintă încă două avan- 
tagii. EI poate să trateze cu instituţiile streine în momente de 
criză, când se simte lipsa unui ajutor sau al unor facilitări. Pe 
urmă, el poate să facă toate comenzile de material tehnic, pe 
cari ţara trebuie să le importe din streinătate și cari astfel vor 
putea fi procurate în condiţiile cele mai favorabile, de un om 
care cunoaște bine piața streină. 

Ideal ar fi dacă loate Ministerele ar avea câte un atașat pe 
lângă legațiunile mai importante din streinătate. Astiel am avea ata- 
șați agricoli, financiari, juridici, culturali, administrativi, sanitari, 
de lucrări publice și de comunicaţii. Fiecare ar avea ce lucra și 
ar aduce servicii reale Ministerului său. Jar un guvern, ajutat de 
o diplomaţie specială puternică, poate să devină într adevăr cel mai 
bine informat guvern din lume. 

Atașaţii speciali vor trebui să aibă o pregătire profesională 
serioasă și să îndeplinească toate condițiunile de admitere şi de con- 
duită a diplomaților în general. 

Astfel am epuizat problema recrutării diplomaților și putem 
să trecem la a doua chestiune, anume la calitățile unui diplomat 
modern. 

Ei 

b) Calitățile diplomatului. Diplomatul trebuie să dispună 
de cunoștințe vaste și să păstreze o atitudine demnă, cu un cu- 
vânt să fie înzestrat cu toate calităţile diplomatice. 

Ce trebuie să știe un diplomat? Multe lucruri. 

Inainte de toate, el trebuie să aibă o cultură generulă serioasă, 
El trebuie să fie orientat în toate domeniile litereior, artelor, 
științelor. Societatea diplomatului este elita intelectuală a ţării. 
De aceea el trebuie să fie la nivelul acestei societăți. 

Diplomatul trebuie să fie bine versat în drept şi în special în 
dreptul internațional. Relaţiunile diplomatice au avut totdeauna un 
caracter juridic, care acoperea fondul politic al afacerilor diplo- 
matice, In timpul din urmă, dreptul internaţional, sub toate as- 
pectele sale, a luat un mare avânt. Nouile tendinţe ale guver- 

nelor moderne sunt tocmai de a crea legături internaționale cu 
un caracter cât mai juridic. Obligațiunile cele mai serioase şi 
cele mai reale între State sunt întemeiate pe drept. De aceea un 
diplomat trebuie să cunoască toate subtilităţile și toate amănun- 
tele dreptului internațional, ceea ce el va putea realiza numai 
atunci când are o cultură juridică generală. 

Diplomatul trebuie, mai departe, să fie un bun istoric. El tre- 
buie să fie instruit în tradițiunile politice ale țării sale și ale 
altor țări. El trebuie să aibă vederi de ansamblu, câștigate din 
studiul istoriei. El trebuie să fie capabil a da, în vasta com- 
plexitate a lucruriior și în strânsa legătură a evenimentelor, pe 
cari le au diferitele forme de activitate ale naţiunilor, locul ce 
se cuvine fiecărui factor în politica Statelor!). De aceea el va 
trebui să cunoască bine istoria generală, istoriile naţionale, isto- 
ria politică, istoria diplomatică, istoria civilizaţiei. 

Diplomatul trebuie, mai departe, să aibă o pregălire temeinică 
în domeniul economiei politice. Robert Lansing, tost Ministru de 
Externe al Statelor Unite, a declarat recent următoarele: Diplo- 
mația veche a fost mărginită, aproape în mod exclusiv, la ma- 
terii politice şi juridice. Pregătirea membrilor serviciului diplo- 
matic era consacrată studiului relațiunilor internaționale. Astăzi 
ambasadele și legaţiunile americane au de tratat, tot mai mult, ches- 
tiuni comerciale, financiare şi industriale. pentru cari secretarul di- 
plomatic mijlociu are puține cunoștințe și încă chiar mai puțină 
aptitudine. „Trebuie să presupunem că relaţiunile noastre viitoare 
cu alte națiuni vor fi, în primul rând, economice. Oamenii, cari 
servesc țara noastră, într'o funcţiune diplomatică trebuie să fie 
pregătiți în aceste materii după cum sunt pregătiți de prezent 
funcţionarii noștri consulari. Mai înainte, distincțiunea între afa- 
ceri și politică în afacerile externe era clară, însă acum această 
deosebire a dispărut foarte mult“. „We must presume that our 
future relations with other nalions will be chiefly economic. and the 
men serving this country in a diplomatic capacily schould be trai- 
ned in these subjecis as our consular officers are ai the present 
time. Formerly Ihe line between business and politics in Ioreign 
affairs was clear, but now that line has very largely disappeared""). 


') Dupuis, op. cit., pag. 313. 2) Hollingsworth Lay, op. cit., pag. 120. 

Prin legea de organizare a diplomaţiei americane din 24 Mai 
1924, s'au contopit serviciile diplomatice şi consulare într'un singur 
serviciu extern („Foreign Service“). Prin aceasta . El limi- 
tările carierei consulare actuale și s'au coordonat, mod efec- 
tiv, ramurile politice și economice ale serviciului. Sa creat un 
nou tip de funcționar, numit „Foreign Service officer", căre cuprinde 
pe toți funcționarii externi inferiori graduiui de ministru pleni- 
potenţiar. Toţi aceștia sunt supuşi înaintării după merit şi ei 
pot îi numiți fie în ramura diplomatică, fie în ramura consulară 
a „Serviciului extern“, după voinţa discrețională a Președintelui 
Statelor Unite!). 

Aceasta dovedește importanţa, ce se acordă pregătirii eco- 
nomice a diplomaţilo: în America. Acest exemplu merită toată 
atenţiunea și interesul de a fi urmat. 

Vedem, deci, cât de ecletice trebuie să fie cunoșiințele di- 
plomatului modern. 

Însă un diplomat trebuie să mai fie și poliglot. Cunoaşterea 
limbilor străine are o mare importanţă. Fără a fi esențială, ea 
ușurează mult succesul afacerilor diplomatice cari trebuiesc ne- 
gociate în mod oral. Anume ea evită o traducere sau o comu- 
nicare scrisă. 

Se citează însă cazul unor mari diplomaţi englezi, a căror 
cunoştinţe de limbi străine, chiar și a trancezei, treceau de a 
fi fost între cele mai superticiale. Astfel Lordul Beaconsfield po- 
seda imperfect franceza și pronunțarea sa era abominabilă. FI 
pronunța „6picire'* în loc de „.6picier”, ceeace rima cu „rire”. 
Totuși el era atât de puţin conștiu de slăbiciunea sa încât și-a 
propus să se servească de limba franceză în discursul de inau- 
gurare al Congresului de la Berlin. Numai diplomaţia abilă a 
prietenilor săi a putut să prevină această calamitate. Anume ei 
au reușit să-l convingă că ar fi o decepţiune universală dacă 
un măestru al limbei engleze de talia sa, sar servi de altă limbă 
decât de aceea, în care și-a câștigat un mare renume ca scriitor 
și orator”). 

Până la congresul de Westfalia. limba diplomalică a fost cea 
latină. Atunci a început să se ridice și să se întărească prestigiul lim- 

1) Hollingsworth Lay, op. cit., pag. 254—255. 2) Vanghan Williams. op. 
cit., pag. 262. 

bei franceze, care a devenit limba universală a diplomaţiei. Insă con- 
gresul dela Versailles. considerând importanța internațională a limbei 
engleze. care este astăzi vorbită nu numai în imensul Imperiu Bri- 
tanic şi în Statele Unite, ci şi pe toate continentele globului terestru, 
— a ridicat-o la rangul de limbă diplomatică, având drepturi egale 
cu franceza la toate congresele, conferințele şi reuniunile internaționale. 
De altă parte, organizarea Societăţii Naţiunilor admite orice limbă 
pentru a îi folosită în discursurile sau scrierile diplomatice, cu 
condiţia ca ele să fie urmate sau însoţite de o traducere fran- 
ceză și engleză. 

lar Pradiei-Poder& recunoaște că „si la langue franaise a pu 
pendant un temps succâdâr & la langue latine comme idiâme offi- 
ciel d'un grand nombre de cabinets europsens, on semble avoir renoncă 
de nos jours d lusage dune langue diplomatique & peu pres uni- 
verselle. La plupart des cabinets, dans les entreliens officiels, aban- 
donnent peu aujourd hui l'emploi de leur propre idiâme. S 'exprimer 
dans la langue du pays, oă Lon se trouve. cest au moins un acte 
de courtoisie, dont on peul tirer parti“). 

Diplomatul modern va trebui deci să cunoască bine fran-. 
ceza și engleza. EI va trebui să mai vorbească cel puţin încăo 
limbă europeană ca spaniola, germana sau italiană. lar dacă va 
cunoaște sau va învăța și limba țării, în care este acreditat, 
va îi cu atât mai mult avantajat în exercițiul misiunei sale. 

Insă de aceea diplomatul nu irebuie să uite graiul său stră- 
moșesc. Unii diplomaţi români afectează de a vorbi limba noastră 
cu un accent străin sau intercalează fraze străine în conversa- 
țiunile cu compatrioţii lor. Acest snobism balcanic, de a crede 
limba noastră incapabilă să exprime toate sentimentele sau toate 
ideile, — de cari dealtcum acești diplomaţi, poate, sunt lipsiţi 
dela natură, — este pe cât de ridicol, pe atât de trist. 

In rezumat, diplomatul trebuie să aibă o pregătire serioasă 
și vastă, iar de altă parte el va trebui să ştie cât mai multe 
limbi străine, 

Acum să vedem cum trebuie să se poarte un diplomat. 

Politeta, corectitudinea manierelor și obișnuința traficului social 
sunt calități, de cari nu se poate lipsi nici un diplomat. Scopul 


*) Pradier-Fodere, op. cit., Vol. |., pag. 25. 

misiunei diplomatice este cordialitatea relațiunilor. De aceea, un 
diplomat va trebui să se facă stimat de membri guvernului, pe 
lângă care este acreditat, și simpatizat de societatea, în mijlocul 
căreia trăiește.!) Diplomatul trebuie să-și amintească totdeauna 
că el reprezintă nu numai guvernul și statul al cărui funcționar 
este, ci, după cum zicea Talleyrand, „la politesse de son pays". 
El nu trebuie să piardă din vedere că în străinătate toate pri- 
virile se poartă asupra lui, pentru a judeca, după ţinuta și după 
conduita sa, caracterul moral al națiunei sale. El nu trebuie. să 
uite că în lume, lucrurile exteriorului au o influență conside- 
rabilă asupra aprecierilor opiniei publice.”) 

Una dintre datoriile principale ale diplomaților este discrețiunea. 
In antichitate, discrețiunea diplomatică era sancționată printr'o 
penalitate severă. Romanii asimilau pe ambasadorul, care divulga 
secretele statului, unui transfug și îl condamnau la pedeapsa to- 
cului sau a spânzurării. 5) 

In diplomație supleța este o calitate deosebit de prețioasă. 
Trebuie să se evite orice acțiune violentă și bruscă. Trebuie 
acea flexibilitate, care isbutește pe căi piezișe, prin termeni 
mijlocii convenabili sau printr'o circumspecțiune meditată.*) 

Diplomatul trebuie să fie un bun cunoscător al oamenilor. E! 
va trebui să aibă un „tact diplomatic“, pe care poate să-l! câștige 
prin educaţiune, dacă nu-i este înăscut. Acest tact cere o ade- 
vărată intuiţie, care trebuie să fie complectată printr'o memorie 
bună. Aceasta nu este dată fiecăruia și numai experiența poate 
să o desvolte.”). 

Diplomatul mai trebuie să aibă o grije specială în compu- 
nerea fizionormiei sale. Insă, după cum zice Contele de Garden, ") 
un om superior va ști să se sustragă acestei ucenicii, cu toate 
că aceasta este necesară, dacă va păstra totdeauna aceeaș față 
veselă sau tristă, senină sau flegmatică. 

Un diplomat trebuie adeseori să ascundă ceva. El poate să 
o facă, fără ca prin aceasta să fie lipsit de loialitate. EI trebuie 
să păstreze o rezervă cu privire la chestiunile, asupra cărora nu 


1) Lisboa, op. cit., pag. 259. 2) Pradier-Fodere, op. cit., Vol. 1, pag. 
248—249. 3) Pradier-Fodere, ap. cit., Vol. I, pag. 462. 4) Pradier-Fodere, op. 
cit, Vol. II, pag. 265. ») Szilassy, op. cit., pag. 35.8) Garden, op. cit., Vol, Il. 
pag. 60. 

doreşte să-şi manifeste opiniunea.!) Lordul Malmesbury stătuia 
pe tinerii, cari întră în diplomaţie, ca să asculte și să nu vor- 
bească. — sau cel puţin să vorbească numai atât cât este ne- 
cesar pentru ca să facă pe alţii să vorbească. („7he first and 
best advice 1 can give a young man on enterring this career, is lo 
listen, not fo talk, — at least, not more than it is necessary to 
induce others to talk“).). 

Pentruca diplomatul să inspire încrederea, atât de necesară 
pentru succesul afacerilor. caracterul său trebuie să dovedească fran- 
cheța sa. Bănuiala fineţei provoacă neîncredere și mersul aface- 
rilor suferă din această pricină. Insă loialitatea nu exclude pru- 
denţa și poţi să repudiezi șiretenia fără ca să renunți la circum- 
specțiune.3) 

Acestea ar fi calităţile cele mai elementare, pe cari trebuie 
să le întrunească orice diplomat. Acum să arătăm câteva greșeli, 
pe cari diplomatul trebuie să le evite în orice împrejurare. 

%* 

c) Greșelile diplomatului. Diplomatul nu ar trebui să gre- 
șească niciodată. Pentrucă greșelile sale se resfrâng asupra unei 
întregi naţiuni. Diplomatul este poate cel mai bine salariat func- 
ționar al statului. Aceasta tocmai pentru că misiunea sa este 
extrem de delicată și importantă. Totuși diplomații greșesc uneori. 
Vom cita numai câteva din greșelile lor cele mai comune. 

Diplomatul. care duce cu sine, în străinătate opiniunile politice 
ale unui partid şi cure se inspiră din aceste opiniuni în relațiunile 
sale cu statul străin. comite o greşală gravă față de patria sa. Un 
guvern care ar impune agenților săi dipiomatici să reprezinte în 
străinătate politica sa particulară ar păcătui prin aceeaș îngus- 
time de vederi și ar comite o greșală tot atât de gravă faţă de 
stat.*) Un agent diplomatic nu poate continua politica partidului 
său, nici chiar atunci când el nu provine din carieră și când el 
datorează numirea sa unui anumit partid. Diplomatul, în tocmai 
ca magistratul, sau ca militarul, nu aparține unui partid, ci ţării 
sale. De aceea el nu se poate inspira decât din ideile mari și 
din interesele permanente ale țării. Agentul diplomatic trebuie să 

') Lisboa, op. cit., pag. 81. *) Satow, op. cit., Vol. |. pag. 128. 3) Mar- 
tens, op. cit., pag. 152 şi Satow, op. cit., Vol. 1. pag. 173. £) Funck-Brentano 
și Sorel, Prâcis du droit des gens, pag. 74—76 și Dupuis op. cit. pag. 308. 

execute conştiincios instrucțiunile primite dela guvernul său, in- 
diferent de caracterul particular al acestuia, și el trebuie să se 
conformeze directivelor generale aie politicei externe, pe care 
guvernul le stabilește în concordanță cu exigenţele timpurilor și 
ci voința puterii iegiuitoare, 

Diplomatul comite o altă greşală prin aceea că el se crede 
obligat de a scoate în relief [ara sa în orice discuție și de a atrage 
«lențiunea publică asupra celor ce se petrec la el ucusă. Acestea 
sunt subiecte, a căror inițiativă este mai bine să fie lăsată altora. 
Pentru a fi agreabil în conversațiune, diplomatul trebuie să întreţie 
pe îinterlocutorii săi mai mult cu ceeace îl interesează pe e] 
personal.) O propagandă diplomatică inteligentă nu va îi nici- 
odată insinuantă. In mod incidental când i se cer lămuriri sau 
date cu privise la țara lui, diplomatul va trebui să le furnizeze 
cu discrețiune, preciziune și claritate. Insă diplomatul trebuie 
să se ferească de a plictisi pe oamenii de seamă, cu cari are 
prilejul să se întâlnească, lăudând fără încetare ţara sa. Prin 
aceasta el va deveni mai mult suspect și odios, decât simpa- 
tizat şi apreciat. Şi să ne ferească Dumnezeu de diplomaţii, cari 
se laudă pe ei înșiși, vorbind numai de faptele şi de aventurile 
lor proprii, 

În fine o alti greşeală, destul de comună diplomațilur, este 
acea de a critica, cu dispreț sau ironie, obiceiurile din țara reşe- 
dinței lor. Ei vor comite această greșeală mai ales atunci, când 
ei consideră țara ca fiind inferioară gradului de civilizație a 
patriei lor. 

Callieres scria, la începutul secolului al XVIII-lea, că „il faut 
qu'il saccomode aux moeurs et aux coitumes du pays ou il se 
trouve, sans lemoigner de la repugnance et sans mepriser, comme 
font plusieurs Negocialeurs qui louent sans cesse les manicres de 
voire de leur pays pour trouver d redire & celles des autres",?) 

lar FHeffter*) susţine că rolul diplomatului, care îi este im- 
pus de titlul său, este acela al unui strein discret. El va trebui 
să se acomodeze în casa, în care este primit, obiceiurilor amfi- 
trionilor săi. 

i ') Lisboa, op. cit., pag. 82. 2) Callitres, De la manitre de negocier avec 
ies souverains, pag. 156 şi Saton, op. cit. vol. |, pag. 122. 3) Heffter, La guide 
diplomatique, vol. ], pag. 169 şi Pradier-Foder6, op. cit., vol. |, pag. 431. 

Lisboa!) spune, în această privință, următoarele: „Nu putem 
să criticăm destul de aspru această obişnuință rea. Ea expune pe 
acei, cari o comit animozității societății locale şi ca strică adeseori 
considerațiunii. de cari ei au nevoie în exercițiul luncţiunii lor“, Di- 
plomatul va îrebui să respecte susceptibilitatea sentimentului na- 
țional. El trebue să evite chiar și critici inocente, cari ar putea 
da loc la interpretări răuvoitoare. 

Statele Unite ale Americei au fost, în totdeauna, extrem de 
sensibile față de cele mai mici intervenții în afacerile lor, chiar 
și atunci când este vorba de lucruri, cari nu ar îi considerate 
ca ofensătoare în alte părți ale lumii. De aceea diplomaţii vor 
face bine să urmeze sfatul lui Vaughan- Williams,”) arătându-se 
foarte prudenţi la Washington, atunci când se lasă „interviewaţi“ 
sau când fac cea mai mică declarațiune, care ar putea fi inter- 
pretată ca v aprobare sau o desaprobare a politicei interne sau 
externe a Statelor Unite sau care ar tinde să susțină un partid 
politic contra celuilalt. 

In regulă generală, diplomatul nu va trebui să critice nici- 
odată. El observă, el protejează, el negociază, însă el nu critică. 

lată câteva din erorile capitale ale diplomaților cari se 
comit cu riscul de a compromite succesul lor. De aceea un di- 
plomat, conștient de mărimea răspunderii sale, ar trebui să le evite 
totdeauna. 


Am încercat să arătăm, în cele ce preced, cum trebuie să 
fie diplomatul modern. Selecționarea corpului diplomatic după 
criterii severe şi drepte, ar trebui să fie una din grijile princi- 
pale ale statului. Pentrucă de calitățile diplomatului poate să de- 
pindă izbânda politicei externe. Deaceea diplomații, cari comit 
greşeli în exercițiul misiunei lor, ar trebui să fie eliminaţi şi în- 
locuiţi cu alții. Numai astfel se poate asigura o activitate diplo- 
matică serioasă și demnă. 


2. Activitatea diplomatului. 


Activitatea unui diplomat, se poate împărți în două ramuri: 
prima este activitatea profesională şi a doua este activitatea cere- 
monială. 





3) Lisboa, op. cit., pag. 82. 2) Vaughan-Wiltiams, op. cit., pag. 271. 

a) Activitatea profesională. Adeseori funcțiunile unui agent 
diplomatic se mărginesc numai de a rămâne în espectativa eve- 
nimentelor. Câteodată el nu are nici 0 afacere de tratat. Insă aceasta 
nu înseamnă că el trebuie să rămână inactiv. Din potrivă, el va 
trebui să profite de timpul său liber pentru a observa cât mai 
mult și a informa cât mai bine guvernul său despre toate ches- 
tiunile, cari ar putea să-l intereseze. Un diplomat inteligent și 
muncitor va găsi, în totdeauna, ceva de studiat în țara reședinței 
sale. In afară de politica internă și externă, care va fi subiectul 
unor rapoarte periodice, el va da seamă guvernului său despre 
tot ceeace prezintă o importanță oarecare cu privire la industria, 
la comerțul, la științele, la artele și în general la toate manifes- 
tațiunile activității umane în statul, unde el este acreditat. !) 

Este un rău diplomat acela, care-şi imaginează că poate să-şi 
execule misiunea închizându-se în casă toată zina, executând ordi- 
nele primite, citind gazetele și raportând noutățile, pe cari le-a auzit 
la întâmplare. EL va ti în stare să obțină cele mai multe și cele 
mai precise informațiuni numai prin frecventarea asiduă a so- 
cietății. In societate el va putea să deschidă ușor conversațiuni, 
fără a provoca neîncredere și a atrage măcar atențiune, ajun- 
gând astfel din punct în punct, la întâmplarea cuvintelor schim- 
bate, să știe tot ce vrea.) După Pradier-Foder6*), cel mai bun 
observator al diplomatului este salonul. familiaritatea interiorului, 

Datoria reprezentării impune diplomatului obligațiunea de a ur- 
mări mișcarea socială din capitala reședinței sale. El trebuie să facă 
vizite şi să întoarcă vizite. EI trebuie să asiste la recepțiunile 
și la mesele, la cari a fost învitat. La rândul său va trebui și 
el să ofere mese și recepțiuni. El va trebui să apară la o pro- 
menadă obișnuită, la teatre, la concerte, la expozițiuni, cu un 
cuvânt pretutindeni unde poate să întâlnească societatea bună. 
Procedând astfel, diplomatul îşi va crea o situațiune bună în 
societate, va avea prilejul să-și lărgească cercul cunoștințelor 
sale și chiar să lege prietenii, cari îi pot fi utile în orice moment.*) 

Diplomatul însurat va avea o aliată puternică în soția sa 
pentru a se întroduce în societate. Soţia agentului diplomatic va 


La 


') Lisboa, op. cit., pag. 76—77. 2) Szilassy, op. cit., pag. 41. 3) Pradier- 
Poder6, op. cit., vol. I. pag. 13. 4) Lisboa, op. cit., 38—39. 

profita de primirea binevoitoare, ce se face totdeauna diploma- 
ților nou veniţi, pentru a se face simpatizată. Ea va trebui să 
asiste la recepţiunile celorlalte doamne ale societăţii bune. In 
schimb, va trebui să fixeze și ea o zi de primire, imediat ce 
instalațiunea, în palatul legațiunii sau în casa ei îi va permite.!) 

Destinat, prin siluațiunea sa, ca să trăiască în contact cu so- 
cietatea cea mai distinsă, diplomatul are datoria să răspundă defe- 
rințelor, ce i se fac. Pentru aceasta, el va trebui să aibă o ins- 
talațiune convenabilă. Luxul și confortul acestei instalațiuni nu 
pot fi inferioare exigențelor obișnuite ale ciasei bine situate din 
țara reședinței sale. lar felul de-a trăi al diplomatului va trebui 
şi el să fie regulat după obiceiurile acestei clase.”) 

Insă activitatea diplomatului nu se poate reduce numai la în- 
deplinirea acestor obligaţiuni moderne oricât de necesare și chiar 
utile ar fi ele. Paul S. Reinisch crede că cea mai mare slăbiciune a 
diplomației de castă zace în faptul că ea nu prevede mijloace pentru un 
contact suficient în mijlocul popoarelor lumii. Contactul este menţinut 
numai în interiorul unei clase înguste. Fraternitatea diplomatică 
trăește în regatul ei de precedențe, rivalități și tradiţii. A limita 
relațiunile și schimburile de influenţe atât de strâmt, este o mare 
slăbiciune a sistemului nostru politic din prezent. („o confine 
the intercourse and interchange of influences so narrowly, is a great 
weakness of our present political system'.9). 

De aceea diplomatul va trebui să cunoască toate aspectele vieţii 
sociale din țara reședinței sale. EI va trebui să studieze clasa 
burgheză, intelectuală, muncitorească și țărănească. EI va trebui 
să caute ocaziuni discrete pentru a vorbi cu reprezentanţi lipici ai 
acestor clase. Bineînţeles că această activitate va trebui să se 
manifeste cu multă prudență. Ea trebuie să aibă aparența că este 
întâmplătoare și făcută fără cea mai mică intențiune de a comite 
o ingerință în afacerile interne ale ţării. 

Diplomatul poate să-și procure informaţiuni, în privința 
problemelor cari îl interesează și pe cari el nu le poate studia 
de aproape fără a deveni suspect. Insă el va trebui să profite de 
orice prilej, pentru a controla aceste informaţiuni cu impresiunile şi 
cu experiența sa personală. 

:) Lisboa, op. cit., pag. 38—39. 2) Lisboa, op. cit., pag. 71. s) Paul S. 
leinisch, Secret Diplomacy — how far can it be eliminated, pag. 218—219. 

Diplomatul trebuie să cunoască tara reședinței sale și din 
punct de vedere geografic, istoric şi economic. De aceea, pe lângă 
un studiu metodic de bibliotecă, el va trebui să călătorească 
mult. El va trebui să cunoască toate cartierele capitalei sale. Pe 
urmă, el va trebui să străbată împrejurimile Capitalei, pentru a 
se lămuri în privința traiului dela periferie. In fine, el trebuie 
să viziteze toate orașele mari, orașele mai importante din punct 
de vedere istoric, artistic sau geografic, câteva orășele și sate 
mai tipice, pentru ca astfel să câștige o imagine de ansamblu, 
clară, fidelă şi complectă despre toate aspectele vieţii din țara 
reședinței sale. 

Prin acest procedeu, agentul diplomatic va putea trimite 
guvernului său informaţiunile cele mai precise și cele mai veridice. 

O mare parte din activitatea diplomatului se aranjază prin 
corespondență. “Toate chestiunile mai importante se notifică prin 
memorii sau prin note diplomatice. Guvernul comunică inten- 
țiunile sale agenţilor săi din străinătate prin instrucțiuni scrise. 
lar agentul își informează guvernul tot prin rapoarte scrise. De 
aici vedem că în viața diplomatică corespondența se poate considera 
ca o funcțiune importantă. De aceea va trebui să acorde o deo- 
sebită atențiune stilului său, pentru că fiecare frază şi câteodată 
chiar fiecare cuvânt are o mare greutate. Ele pot fi greşit înțe- 
lese sau rău interpretate atunci când stilul nu este „diplomatic“. 
lată pentruce stilul diplomatic are un caracter particular, care trebuie 
învățat și aplicat cu îngrijire. 

Pentru a câștiga soliditatea, care nu se teme de critică, di- 
plomatul trebuie să fie mai bogat în idei, decât în cuvinte. Aceste 
idei trebuiesc să fie adevărate, juste, luminoase, necesare. Ele 
vor trebui să aibă totdeauna un raport direct cu subiectul de tratat.!) 
In dezvoltarea ideilor trebuie respectată o justă proporțiune, ad- 
miţându-le numai în măsura gradului lor de utilitate. 

O prolixitate inutilă ar fi cea mai mare greşală în scrierile 
diplomatice. Cu toate că anumite memorii sunt susceptibile de o 
desvoltare mai mare, totuşi ele pretind, în primul rând, un ca- 
racter de preciziune. Trebuie să se evite amănuntele minuţioase 
și superficiale, repetările inutile și ideile străine de fondul su- 


1) Meisel, Cours de style diplomatique, pag. 21. 

biectului. Trebuie să te enunţi în puţine cuvinte și să complec- 
tezi preciziunea prin conciziune. Circumlocuțiunile, epitetele, cu- 
vintele mari, ornamentele indiscrete, părțile comune de retorică 
sunt lucruri complect deplasate în corespondența diplomatică, 
pentrucă aici trebuie să mergi direct înainte spre scop!). 

Meisel zice, cu multă dreptate, că „on ne doit jamais perdre 
de vue, que les generalites, les declamations et les invectives ne prouvent 
rien: elles ne servent jamais d'armes qu 'ă la faiblesse et d la passion'?), 
lar Flassau%) a remarcat că stilul diplomatic nu trebuie să fie stilul 
unui academician, ci acel al unui gânditor rece, îmbrăcând o 
logică neîntreruptă într'o expresiune pură și exactă. Căldura, 
care asigură aproape totdeauna succesul elocinței, trebuie să fie 
exclusă de aici. 

lată cum trebuie să fie stilul unui diplomat modern în co- 
respondența sa atât cu autoritățile străine, cât și cu propriul său 
guvern. 

Am schiţat, în câteva linii generale, activitatea profesională, 
pe care trebuie să o îndeplinească un agent diplomatic. Rămâne 
acum să vedem ce înseamnă activitatea ceremonială a diplo- 
matului. 

% 

b) Activitatea ceremonială. Pentru a înţelege bine impor- 
tanța ceremonialului diplomatic, trebuie să vedem în agentul di- 
plomatic nu numai un înalt funcționar public, ci un adevărat 
reprezentant al unui șef de stat, al unui guvern, al unei națiuni 
întregi. De aceea, onorurile și semnele de atențiune, ce se acordă 
agenților diplomatici, sunt mari, pentrucă ele se datorează și se 
manifestă față de o întreagă națiune. Ele sunt reglementate prin- 
t”un ceremonial fastuos, compus din norme protocolare severe 
şi amănunțite. 

Respectând ceremonialul diplomatic, un ambasador sau un 
ministru nu-și pierde vremea cu un formalism demodat sau an- 
tidemocratic. E! trebue să-l observe și trebuie să pretindă respec- 
tarea lui, pentru că e/ personifică autoritatea suverană a unui stat 
independent față de o natiune străină. 

1) Meisel, op. cit., pag. 25. 2) Meisel, op. cit., pag. 21. 2) De Flassau, 
Disconos preliminaire ă Phistoire de la diplomatie francaise și Pradier-Fodâre, 
op. cit., Vol. II.. pag. 489 490. 

Insă un diplomat, care și-ar reduce toată activitatea numai la 
o reprezentare ceremonioasă, ar fi absurd în ziua de azi și nu ar 
aduce nici un folos națiunei sale. lar guvernul străin și-ar forma 
o opiniune greşită despre seriozitatea politică a unui stat, care 
ar întrebuința numai măeștri de ceremonii ca agenți diploma- 
tici. De aceea nu trebuie exagerat cu ceremonialul diplomatic. 
Totuși principiile sale trebuiesc să fie cunoscute și aplicate de 
orice diplomat modern. 

Prezentarea scrisorilor de acreditare este prima ceremonie pu- 
blică, prin care un agent diplomatic își începe activitatea, Această 
ceremonie diferă dela stat la stat, fiind reglementată după uzan- 
țele particulare ale Curţilor și ale Şefilor de Stat. 

După această ceremonie, agentul diplomatic va trebui să facă 
vizitele de rigoare la înalții demnitari și la persoanele marcante 
ale țării nouei sale reşedinţi, precum și la colegii săi din cor- 
pul diplomatic. 

Cea mai importantă din toate obligațiile de reprezentare ale 
agenților diplomatici este însă asistarea la toate ceremoniile oficiale, 
pentru cari corpul diplomatic a primit invitații formale. Prezenţa 
agenţilor diplomatici la aceste ceremonii va fi considerată ca o 
marcă de atenţiune a statului, pe care ei îl reprezintă, față de 
guvernul, pe lângă care ei sunt acreditați. O absenţă nejustifi- 
cată poate avea urmări neplăcute. 

La unele ceremonii, corpul diplomatic trebuie să prezinte urări 
de bine, să-și manifeste sentimentele sau să mulțumească pentru 
atențiunile, cari i s'au adresat. La aceste ocaziuni, discursul va 
fi rostit numai de decanul corpului diplomatic, care este Nunţiul 
papal (pentrucă „eclesia praecedit“ sau agentul diplomatic cel 
mai vechiu acreditat. Acest discurs trebuie să fie, în totdeauna, 
clar şi concis, mărginindu-se a interpreta just sentimentele în- 
tregului corp, fără a emite nici o opiniune personală!). 

Precedența agenților diplomatici, adecă ordinea de întâietate 
în participarea lor la ceremoniile oficiale, este stabilită, în ge- 
neral, de către ministerul afacerilor străine sau de către direcți- 
unea ceremoniilor, după un studiu îngrijit, care să evite orice 
contestațiune, Insă această ordine nu se aplică totdeauna la 


1) Lisboa, op. cit., pag. 37—38. 

prânzurile semi-oficiale, așa numitele „diners diplomatiques“, la 
cari plasarea invitaţilor prezintă adeseori dificultăți. Când socie- 
tatea este amestecată, adecă atunci când ea se compune din di- 
plomaţi şi din demnitari ai țării, diplomatul, care oferă masa, va 
trebui să rețină primele două locuri de frunte demnitarilor celor 
mai înalți și să alterneze, pe urmă, locurile între cele două clase 
învitate. Ambasadorii formează însă o excepție dela această re- 
gulă, pentru că ei nu cedează locul decât ministrului afacerilor 
străine. Când amfitrionul este un demnitar al ţării, el va reţine 
locuri'e de frunte pentru diplomații străini!). 

Precedența diplomaților a fost obiectul unor mari conflicte 
istorice, cari însă au dispărut astăzi, când suveranitatea naţio- 
nală democratică a înlocuit pe cea monarhică absolutistă. De 
aceea astăzi certurile pentru întâietatea unui loc la o ceremonie di- 
plomatică par ridicole. Este bine să reamintim, în această ordine 
de idei, exemplul dat de Si&yes, care a fost reprezentantul Re- 
publicei franceze la Berlin, după Marea Revoiuţie. In ziua ani- 
versării încoronării Regelui Prusiei, diferiții ambasadori s'au pre- 
zentat la Curte de timpuriu și au ocupat locurile cele mai bune. 
Sicyes a sosit cel din urmă. Şambelanul, care i-a primit, era 
foarte încurcat și a încercat să deplaseze pe cineva, când Sicyăs 
sa refuzat, cu mândrie și dispreț pentru certurile de prudenţă, 
zicând : „Nu Domnule, — primul loc va fi totdeauna acela, pe 
care-l ocupă ambasadorul Republicei franceze“, „la premicre place 
sera toujours celle qu' occupera Pambassadeur de la hâpublique 
francaise“3). Cu alte cuvinte: omul sfințește locul și nu. locul 
pe om. 

Un alt atribut ceremonial al șefilor de misiuni diplomatice, 
este titlul de „Excelență“. Origina acestui titlu datează dela 1533, 
când ambasadorul francez a fost agrăit ca „excelență“ la Roma. 
Atunci ambasadorii celorlalte coroane au pretins acelaş titlu”). 

Cu toate că acest titlu nu este dat decât ambasadorilor, 
miniștrii plenipotenţiari de clasa a doua sunt adeseori tratați ca 
„excelențe“, — „par complaisance ou par politique", după cum se 
exprimă Pradier--Fodere. Astfel la 1807, Talleyrand, care era mi- 
nistrul de afaceri străine al Franţei, a tratat ca „excelențe“ pe 

:) Lisboa, op. cit., pag. 75. 2) Pradier-Fodere, op. cit., Vol. [., pag. 95. 
3) Garden, op. cit., Vol. ÎI., pag. 44—45. 

trimișii de clasa a doua și chiar și pe acei ai suveranilor Con- 
federației Rinului, cari unu erau decât membrii colegiului de 
principil). 

Ar fi inutil să insistăm mai mult asupra tuturor formelor 
protocolare ale ceremonialului diplomatic, la care un ambasador 
sau un ministru este supus din momentul predării scrisorilor 
sale de acreditare până la prezentarea scrisorilor de rechemare. 
Am citat numai câteva exemple. pentru a arăta că importanța 
acestor formalităţi nu a dispărut încă nici până în ziua de azi. 

Dela ambasadorul Majestății Sale Regelui Regatului Unit 
al Marei Britanii și Irlandei și a dominionurilor britanice de 
dincolo de mare, Apărător al Credinței, Impăratul Indiei, — până 
la ambasadorul Uniunei Sovietelor Socialiste Rusești, — și dela 
ministerul plenipotențiar al Alteţei Sale Serenissime Principelui 
de Monaco până la însărcinatul de afaceri al Republicei de 
San-Marino, — toţi şetii agenți diplomatici ai universului au 
păstrat tradiţiile ceremonialului diplomatic, care este un simbol 
al respectului reciproc, pe care statele suverane și independente îl 
simt şi îl arată unul față de celălalt. 

Ei 


Rezumând cele spuse, vedem că activitatea unui diplomat 
profesională sau ceremonială este pe cât de variată, pe atât de 
importantă şi delicată. Ascunsă sub aparențe ceremoniale, ea are 
un câmp larg de acțiune, posibllități inepuizabile dea observa 
şi de a informa și obligația de a reprezenta totdeauna, cu dem- 
nitate și discreţiune, interesele mari ale naţiunei. 


3. Mijloacele diplomatului. 


Mijloacele, pe cari le poate întrebuința un agent diplomatic 
pentru a atinge scopul acțiunei sale în general sau al unei mi- 
siuni speciale, pot ti de două feluri. Primele mijloace, aplicate 
mai ales de diplomația medievală se iuspirau din deviza : „sco- 
pul sfințește mijloacele”. Mijloacele noi ale diplomaţiei moderne 
tind însă a se contorma unui alt principiu, mai moral și mai 
loial, anume : „mijloacele sfințesc scopul“. Sunt însă cazuri excep- 
ționale, când interesul superior al politicei reclamă și chiar jus. 


') Pradier-Foderg, op. cit., Vol. II., pag. 243. 

tifică într'o anumită măsură aplicarea vechilor metode sub o 
formă moderată și inofensivă. 

Caliicres scria încă la începutul secolului al XVIII-lea, că 
un bun negociator, nu datorează niciodată succesul negocierilor 
sale unor promisiuni false sau unei rele credințe: „c'est une 
erreur de croire, suivant [opinion vulgaire, qu'il aut gu'un habile 
Ministre soit un grand maiître en Lari de fourber; la fourberie est 
en effet de la petitesse de l'esprit de celui qui la met en usage et 
cesi une marque qu'il n'a pas ussez de l6lendue pour trouver les 
moyens de parvenir & ses fins, par des voies justes et raisonables“.!) 
lată cuvinte pătrunse de o moralitate înaltă, cari anunțau inau- 
gurarea unei epoci noi in istoria metodelor diplomatice. 

Paul Scott Mowrer afirmă că triumiul democraţiei marchează 
trecerea definitivă a surselor puterii, dela indivizii aristocratici 
ai unei familii sau ai unei clase domnitoare la organizațiunile 
massei și a conducătorilor ci, cari, consideraţie împreună, for- 
mează opiniunea publică suverană a țării. Cei mai mulți diplo- 
mați sunt conștienți, în mod abstract. de această fundamentală trans- 
ferare a puterii, însă prea mulți din ei sunt întârziați în deducerea 
tuturor consecinfelor, în special în ceeace privește drumurile şi me- 
todele lor.?) 

lată mărturisirea unui autor modern despre supraviețuirea 
metodelor vechi, pe cari va trebui să le cunoaștem cel puţin în 
esența lor. _ 

Corupțiunea este un cuvânt odios, pentru că el acoperă 
noțiunea supremă a imoralității politice. Contele de Garden 
credea că diplomaţia, care se folosește de corupţiune pentru a-și 
ajunge scopurile, nu va fi mai utilă decât poliţia secretă, care 
cere cheltuieli mari și ale cărei resorturi provoacă ură împotriva 
celui ce se folosește de ea.) Insă tot Contele de Ciarden recu- 
noaște că adeseaori sume mici, cheltuite cu pricepere, pot cruța 
statelor pierderi incomparabil mai mari. „In lipsa unui vot, pe care 
l-ai fi pulut câștiga eftin. poți să atragi, în mod imprudent, duș- 
mănia unei națiuni întregi. Putem să facem un prieten din vecinul 


») Callicres, op. cit., pag 54 şi Satow, op. cit., Vol. |. pag. 122. 2) Paul 
Scott Mowrer, Our Foreign Afiairs, pag. 215 și Holingsworth Lay, op. cit., 
pag. 119. 5) Garden op. cit., Vol. II, pag. 56. 

nostru. cu o mică cheltuială, însă el ne costă adeseori scump când 
devine dușmanul nostru“. 1) 

lar Calligres spunea, cu o sută de ani înainte de Garden, 
că „il faut encore qu 'un habile n&gociateur ne nâglige pas de s'acquerir 
pur des gratifications et des pensions secretes certaines gens qui ont 
plus d'esprit que de fortune, qui ont lart de s'insinuer dans toutes 
les Cours et desquels il peut tirer de srandes utilites guand il sait 
les bien choisir“.*) 

Frederich von Gentz. care a fost cel mai inteligent și cel 
mai influent colaborator al lui Metternich, a mărturisit în scri- 
sorile sale și a confirmat în memoriile sale (publicate după 
moartea lui), că numai întrun singur an el a avut venituri extru- 
ordinare de peste 16.000 ducați (cam 6.000.000 lei), jumătate din 
această sumă fiind plătită de cancelaria rusească. In Prusia era 
lucru notoriu că triumviratul Lombard-Hangovitz-Luchesini, care 
conduce politica externă prusiacă la 1805, a stat în plata lui 
Napoleon. Lui Bismarck i s'a făcut o propunere de a aduce 
relaţii bune între Rusia și Prusia pentru o recompensă de 20.000 - 
taleri. In afacerea celebră Panama, care a devenit publică la 
1892, un ministru din cabinet, senatori și deputaţi, funcționari 
ai guvernului de tcate clasele și întreaga presă a fost mituită 
cu suma imensă de 15.000.000 franci. Şi aceasta s'a petrecut în 
Franţa.) 

Insă istoria tristă a corupțiunii politice și diplomatice poate 
cita încă sute de mii de cazuri asemănătoare, cari toate dovedesc 
că banul a tost și este un argument puternic. 

Femeia este o aliată importantă a diplomaţiei. Callicres 
zicea că un diplomat nu trebuie să neglijeze de-a câștiga fa- 
voarea femeilor, încercând să le fie agreabil și demn de stima 
lor. Puterea farmecului lor contribuie adeseori la deciziunile cele 
mai importante, de cari depind evenimentele cele mai mari; 
„mais en reussis sont & leur plaire par sa magnificence, par sa 
politesse et m&me par sa galanterie. qu'il n'ensase pas son coeur'.!) 


1) Garden, op. cit., Vol. II. pag. 62. 2) Callicres, op. cit, pag. 43 şi 
Satow, op. cit., Vol. 1. pag. 122. 3) Eller, op. cit., pag. 180—182. 4) Callitres, 
op. cit., pag, 39 și Satow, op. cit., Vol. |, pag. 121. 

lar în faimoasele „Instructions dun ambasadeur ă son fils 
qui se destinait d la carriere des negociations“, citate atât de 
Garden,!) cât și de Pradier-Fodâr6;) găsim următorul pasagiu 
interesant: „Le prince qui regne, le magistrat qui gouverne, est 
souvent asserui â lempire d'une beaulă. Quand meme le souverain 
serait insensible aux attraits de l'amour ou jaloux de son autorite, 
trop prudent, trop sage pour la partager avec une compagne ver- 
lueuse ou avec une mailresse sâduisante., — ses ministres, ses g6- 
nâraux, ses conseillers sont-ils exempts de faiblesse? La politique 
puise ses precepfes dans la nature. Un lendre sentiment est 
payă quelquefois par une confidence s6rieuse, par une insinuation 
&coulse, par un conseil demand ou suivi, dans une affaire importante. 
Les obyets les plus graves ne sont souvent poriâs dans les cabinets, 
qu'apres avoir pass par la bouche des femmes; et il serait rare 
gu'un negociateur, qui aurait le sexe faible en general contre lui, 
parvint & r6ussir“. 

lată ce înseamnă femeia în opiniunea unor mari scriitori 
ai științei diplomatice, 


Banchetele sunt şi ele mijloace influente în serviciul di- 
plomatului. Boileau spunea că 

„Tous s'arrange en dinant dans le siscle oi! nous sommes". 

„FE c'est par les diners gu' on gouverne les homrmes. “ 

Aceste cuvinte vechi ale lui Boileau exprimă un adevăr, 
care trăește și astăzi. 

Callieres scria că mâncarea bună are calitatea de a concilia 
spiritele, de a face să se nască o familiaritate și de a deschide 
inimile învitaților, iar căldura vinului face adeseaori să se des- 
copere secrete importante?). 

lar Brillat-Savarin afirmă că banchetele au devenii un mijloc 
de guvernare și soarlea popoarelor s'a decis adeseaori la un banchet. 
Acesta nu este nici un paradox, nici măcar o noutate, ci o sim- 
plă observare a taptelor. Toţi istoricii dela Herodot până în zi- 
lele noastre arată că nu există un singur eveniment mare, fără 


') Garden, op. cit., Vol. IL. pag. 66—67. 2) Pradier-Fodere, op. cit, Vol. 
II. pag. 252. 3) Calliers, op. cit., pag. 156 şi op. cit, Vol. [., pag. 121. 

a face o excepţie cu conspiraţiunile, care să nu fi fost conceput, 
pregătit sau ordonat la un banchet!). 

Insă tocmai la banchete, cumpătarea este o calitate indispen- 
sabilă diplomaților. Diplomatul, care nu dispune de un organism 
destul de puternic pentru a rezista vinurilor tari ale banchetelor 
oficiale, trebuie să se mulțumească de a se preface numai că 
bea. El trebuie să fie totdeauna stăpân pe sine, însă mai ales 
după un prânz copios. Un stomac bun, care să fie în stare a 
digera mâncările grele și adeseaori nesănătoase ale banchetelor 
mari, încă este foarte util. Dacă îi lipsește acesi stomac, atunci 
va face mai bine să imite pe un vechiu diplomat, care mânca 
întotdeauna acasă înainte de a merge la un banchet. Aceasta 
îi permitea să se ridice dela masă cu spiritul proaspăt și bine 
dispus pentru a întrebuința ocaziunea în avantajul său, ascultând 
cuvintele, adeseaori indiscrete, însă totdeauna interesante, ale celor 
ce nu au luat aceleiași precauțiuni de temperanță?). Dealtcum 
Briliat-Savarin crede că „ce gui s'indigerent oă qui s'enivrent ne 
savent ni boire, ni manger“ 3). 

* 


Presa trebuie amintită, în fine, ca cea mai modernă armă 
a diplomaţiei contimporane. 

Presa joacă astăzi. în unele țări. un rol atât de importani, 
încât agentul diplomatic nu poate să o neşlijeze. Direcţiunea sau 
redacțiunea ziarelor este adeseaori încredințată unor oameni de 
mare influență. Deaceea diplomatul va trebui să cultive rapor- 
turi amicale cu ei. Lisboa, amintind că în unele țări relațiunile 
cu presa sunt aproape obligatorii, scrie că „am văzut colegi, cari 
nu erau obișnuiți cu această procedură şi cari voind să i se sus- 
tragă, au suferit neplăceri, pe cari le-ar fi putut evita cu un mic 
sacrificiu “ *). 

Toate ministerele de externe menţin un contact direct cu 
presa. Multe din ele au birouri speciale pentru acest scop. Unul 
din cele mai bine organizate este Biroul de informațiuni al Ministe- 
rului de externe japonez, care. mai ales după 1920, a luat proporții 
mari. Personalul acestui birou se compune din 15 funcţionari 


1) Brillat-Savarin, Physiologie du goât, pag. 54—55. >) Lisboa, op. cit. 
pag. 83. 3) Brillat-Savarin,op. cit., pag. 6. 4) Lisboa, op. cit., pag. 38. 

superiori, 35 funcţionari şi 12 ziariști și publiciști distinși. In- 

portanța, ce se dă acestui birou, este însă mai bine dovedită 

prin faptul că direcţiunea lui este încredințată unui ambasador!). 
Ei 

Am citat câteva din mijloacele cele mai notorii ale diplo- 
maţiei, cum este corupțiunea, femeia, banchetele, pentru a arăta 
că diplomatul modern trebuie să recurgă adeseori la experiența 
trecutului atunci când vrea să isbutească în prezent. Sfaturile 
lui Callieres, cu toate că au fost scrise înainte cu două sute de 
ani, nu au pierdut mult din actualitatea lor. Aceasta o susține 
categoric un autor ca Sir Ernest Satow: „These observations, 
thought made two centuries ago, have lost nothing of their value 
by the laps of time. National character and human nature have not 
changed to any appreciable extent“,?) Şi să nu uităm că Sir Ernest 
este cel mai modern și cel mai apreciat autor al literaturii di- 
plomatice engleze. 

Adevărat că diplomaţia a găsit în presă, această puternică 
creatoare și îndrumătoare a curentelor de opinie publică, un 
mijloc mai modern și mai demn pentru atingerea scopurilor sale. 

Trebuie să sperăm că evoluţia moralei politice va reduce 
tot mai mult și cu timpul, poate, va suprima chiar metodele 
clasice ale diplomaţiei vechi, cari, cu toate că nimeni nu le 


poate încă nega utilitatea, sunt totuși condamnabile. 
E 


Rezumând cele expuse în legătură cu diplomatul modern, 
vedem că rolul, pe care acesta trebuie să-l îndeplinească, nu 
este tocmai ușor. 

O țară va fi demn reprezentată și bine apărată în fața opi- 
niei publice mondiale și în fața guvernelor străine numai atunci, 
când va dispune de un corp diplomatic foarte îngrijit selecționat, 
compus din elemente valoroase și pricepute, care să nu comită 
gate compromițătoare și cari să nu vegeteze în mod parazitar. 

Activitatea diplomatului va îi numai atunci rodnică, când ea 
va îi rațională, metodică, continuă. Atât pe terenul profesional, 
cât și la ocaziuni ceremoniale diplomatul va trebui să fie pă- 


) De Witt C. Poole, The Conduct of Foreign helations under Modern 
Democratic Conditions, pag. 122. 2) Satow, op. cit., Vol. ]. pag. 127. 

truns de gravitatea misiunei sale. El nu va trebui să scape nici 
un prilej, care poate să aducă un succes real pentru politica 
externă a ţării sale. 

Mijloacele. de cari dispune diplomatul, pentru a ajuta succe- 
sul misiunei sale, nu trebuie să fie stereotipe. Ele sunt cu mult 
mai numeroase, mai variate și mai complicate decât să poată fi 
toate expuse aici. Totul depinde de circumstanțe și de natura 
unei afaceri diplomatice. Deaceea intuiţia, inteligența și expe- 
riența vor trebui să inspire pe diplomat în privinţa oportunității 
și necesității unei anumite metode de aplicat. 

Aceste trei probleme — anume cum trebuie să fie diplo- 
matul, care este activitatea lui și cari sunt mijloacele la dispo- 
ziţia sa, explică rolul politic, social și mondial a diplomatului 
modern. 


III. Conducerea diplomaţiei. 


In trecut, conducerea diplomaţiei era o prerogativă a Mo- 
narhului, care avea putere discreționară în domeniul politicei 
externe. Ambiţiile teritoriale, războaiele costisitoare, achizițiile 
prin căsătoriri toate erau o afacere personală între suverani, cari 
își trimiteau agenții diplomatici ca plenipotenţiari pentru a în- 
cheia un aranjament convenabil veleităţilor și intereselor lor 
proprii. Aceasta era în trecut. 

Astăzi, rolul Regelui a trecut printro transformare funda- 
mentală. Regele, ca factor constituțional, a devenit primul îunc- 
ționar al Statului. El se găsește întrun raport contractual cu 
Statul, prin actul jurământului constituțional, exact așa cum toţi 
funcţionarii sunt legați față de Stat prin jurământul, pe care-l 
depun în momentul întrării lor în funcţiune. Atât numai că ex- 
cesele sau erorile Regelui sunt astăzi mai aspru pedepsite decât 
ale celorlalți funcționari publici prin sancţiunea teribilă a revo- 
luţiei. Definiţia dată de Napoleon |, anume că tronul nu ar îi 
altceva decât patru bucăţi de lemn acoperite cu catifea, pare a 
fi înlocuit noțiunea veche al originei sale divine. De aceea regii, 
cari încearcă să guverneze, în loc să domnească, sunt expuși 
astăzi unui. mare risc. Şi este ciudat că cele mai multe trans- 
formări ale monarhiilor în republici, s'au produs în decursul sau 
după un războiu, care sa început din inițiativa unui suveran, 

De aceea erorile în politica externă par a fi cele mai fatale 
pentru un monarh. E! poate câștiga, ce e drept, o glorie nepe 
ritoare, însă în acelaș timp el poate pierde totul, 

Deaceea suveranii moderni, în general, nu se mai amestecă 
direct în conducerea diplomaţiei şi a politicei exierne. Prin înalta 
lor autoritate morală sau intelectuală, prin experienţa, tradiția și 
înţelepciunea lor ei pot să influențeze un guvern, un parlament 
chiar o întreagă opinie națională; însă ei nu mai pot aveao 
politică externă proprie și nu mai pot da directive personale 
agenţilor diplomatici. 

Conducerea diplomaţiei, adecă stabilirea politicei externe 
şi alegerea metodelor pentru realizarea ei, a trecut asupra naţi- 
unei suverane. Ea se realizează prin două organe: 

Primul este Ministerul de externe, adecă departamentul puterii 
executive, care este învestit în mod special, cu misiunea de a 
conduce afacerile străine. 

Al doilea este Parlamentul, care controlează și supraveghiază 
executarea politicei externe, concepută de guvernul responsabil 
faţă de el. 


1. Ministerul de externe. 


Unul din cele mai importante departamente ale guvernelor 
moderne este, fără îndoială, ministerul afacerilor străine. E/ are 
funcțiunea de a conduce întreaga acțiune diplomatică, de a numi și 
de a controla corpul diplomatic, de a alege metodele și mijloacele 
necesare pentru realizarea politicei externe, 

Pentru a înțelege funcționarea ministerului de externe tre- 
buie să clarificăm două lucruri. 

Primul este rolul ministrului, care trebuie să conducă întreg 
aparatul administrativ și tehnic al diplomaţiei și al cărui sarcini 
sunt excepțional de grele. 

Al doilea este organizarea ministerului, pentru că numai 0 
raţională diviziune a muncii, executată de un personal bine pre- 
gătit, poate să ducă la îndeplinire ordinele ministrului, 


Ea 


a) Rolul ministrului este de o mare importanță în condu- 
cerea diplomaţiei. Baronul Charles de Martens susținea, cu per- 

fectă dreptate, că în privinţa relațiunilor externe nu se poate 
nimic pretinde, nimic prescrie. Trebuie să ceri, să soliciţi, să 
negociezi. Cel mai mic cuvânt nesocotit poate să ofenseze o na- 
țiune întreagă. Un demers greșit, un calcul fals, o combinaţie 
hazardată, o simplă indiscreție pot să compromiiă atât demni- 
tatea guvernului, cât și interesele Statului. Politica externă a unui 
Stat prezintă raporturi atât de variate, atât de multiple, atât de su- 
puse schimbărilor şi, în acelaş timp, atât de înconjurate cu dificul- 
tăți, încât! se va înțelege ușor cât de dificile şi delicate trebuie să fie 
funcțiunile aceluia, care este chemat la direcțiunea unei admini- 
strații atât de importante. Lumea este așa de obişnuită să judece, 
după caracterul, principiile şi calităţile personale ale ministrului 
de externe, întreg sistemul politicei sale, încât numirea sau de- 
miterea lui sunt totdeauna considerate ca evenimente politice *), 

Să ne oprim puţin la importanța ministrului de externe, 
mai ales cum se prezintă ea astăzi în Fronța. Ministrul de ex- 
terne nu este servitorul unei adunări suverane, pentru că func- 
țiunile, pe cari le exercită, aparțin prerogativelor încredințate 
prin Constituţie, în mod exclusiv, puterii executive. De altă parte, 
el nu este nici un agent de execuţie subordonat Șefului de Stat, 
pentrucă el este politiceşte responsabil față de Parlament şi în 
ceeace privește menținerea sa în funcțiune, el nu depinde în 
nici un caz, de Preşedintele Republicei. Dealtcum, el ocupă o 
poziție unică între diferiţii miniștri ai guvernului. Sub regimul 
guvernului parlamentar, miniștri se însărcinează de obiceiu cu 
direcțiunea generală a afacerilor și cu menţinerea unităţii a ru- 
ajului administrativ în departamentul lor. lar lucrările tehnice 
sunt lăsate în grija funcționarilor permanenţi de sub ordinele 
lor. Insă ministrul afacerilor străine constitue o excepțiune dela 
această regulă. EI este nu numai încredințat cu direcțiunea generală 
a departamentului său, ci el trebue să se ocupe personal cu deta- 
liile administrative şi cu operaţiunile tehnice în conducerea relațiilor 
externe, Aceasta se datorează multiplicităţii și diversității atribu- 
țiunilor sale. In afară de atribuţiunile generale și mai puțin im- 
portante privitoare la chestiunile comerciale și administrative, 
ministrul afacerilor străine are serviciul protocolului. El prezintă 


1) Martens, op. cit., Vol. I., pag. 24 şi Pradier-Fodere, op. cit., Vol. L., 
pag. 240, 

pe ambasadorii străini Șefului de Stat. Ei redactează sau lasă 
să se redacteze documentele diplomatice. Însă funcțiunea prin 
excelență a ministrului este de a lua ultima hotărire în ce privește 
negocierea și executarea tratatelor, a convențiunilor politice sau de 
comerț. El trebue să cultive raporturile cu ambasadorii, cu mi- 
niștri, cu agenții diplomatici și consulari ai puterilor străine, 
acreditați pe lângă guvernul său și cu agenții de acelaș rang, 
pe cari guvernul său îi acreditează pe lângă puterile străine!), 

Ministrul afacerilor străine servește. deci, ca intermediar regulat 
între guvernul său și guvernele străine. El dă toate instrucţiunile: 
agenților diplomatici din străinătate. Aceşti agenţi își exercită 
funcțiunile sub ordinele sale. Toate comunicările guvernelor 
străine sunt adresate lui. El are dreptul să întrebuințeze, spre 
binele intereselor țării, fondurile secrete puse la dispoziţia sa. 
Pe scurt. toale afacerile, cari aling relațiunile externe. sunt concen- 
trate în mâna sa. Ministrul poate efectua o schimbare în orien- 
tarea politicei externe a ţării. Se poate bine zice despre el, 
ceeace zicea Garden, că funcțiunile ministrului de afaceri străine 
sunt cele mai importante şi cele mai dificile ale administrației publice.2) 

Dată fiind importanța pozițiunei sale în guvernul Franţei, 
este natural ca acest portofoliu să fie foarte des încredințat unui 
bărbat de stat de prima ordine. (Câte-odată însuşi Președintele 
Consiliului este însărcinat cu acest minister.) 

Însă ar fi exagerat dacă sar afirma că, în direcțiunea poli- 
ficei externe, ministrul afacerilor străine poate normal să exercite 
funcțiunile sale într'un mod absolut independent. Pentru a da efi- 
cacitate politicei sale în relațiunile internaţionale, autor/tatea sau 
colaborarea întregului cabinet este necesară chiar și din punctul de 
vedere al regimului parlamentar. După constituția franceză, mi- 
niștri sunt solidar răspunzători în fața Camerilor pentru politica 
generală a guvernului.t) lar politica externă constituie adeseori 
partea cea mai importantă a politicei generale a țării. Dată fiind 
responsabilitatea colectivă gravă, pe care această politică o poate 


:) Hervieu, Les Ministres, leur role et leurs attributions, pag. 250—251 
și S. R. Chow, Le Controle Parlamentaire de la politique etrangere, pag. 
117—120. 3) Garden, op. cit., Vol. |, pag. 10 şi Chow, op. cit., pag. 117—120, 
2) Chow, op. cit., pag, 121. % Art. 6 a legii constituționale din 25 Februarie 
1875. 

atrage asupra întregului guvern, ceilalți miniştri au, cu toţii, un 
mare interes la buna conducere a afacerilor străine. Ministrul 
de externe trebuie să consulte regulat pe colegii săi din cabinet în 
privința chestiunilor importante referitoare la relațiunile externe. In 
principiu, când este vorba de măsuri grave în politica externă, 
el trebuie să acționeze în conformitate cu avizul întregului ca- 
binet. Cu toate acestea, în practică, ceilalți miniştri, de obiceiu și 
cu toată răspunderea lor colectivă, nu intervin mult în chestiunile de 
relațiuni externe. 

Barthelemy dă următoarea explicaţie acestei stări de fapt: 
Extrema complicație a vietii politice actuale nu lasă celorlalți mi- 
niștri, absorbiți de chestiunile departamentului lor și poate paralizați 
de o timiditate datorită incompetinței, nici timpul şi nici dorința de 
a se ocupa de afacerile colegului lor. Numai în cazuri excepționale, 
guvernul în ansamblul său, se ocupă de chestiuni diplomatice.!) 

In timpuri normale, sarcina, de a controla și de a colabora 
în sânul guvernului cu ministrul afacerilor străine, aparține mai 
mult Președintelui Consiliului de Miniştri, care este considerat 
ca responsabil, în primul rând și întrun mod general, pentru 
ansamblul afacerilor guvernamentale ale ţării.) 

Preşedintele Consiliului de Miniştri are dreptul de a veghia ca 
relațiunile externe să fie conduse întrun mod, care să fie conform 
cu interesele națiunei şi ca politica externă să nu fie urmărită într'un 
mod prea avansat de o politică internă corespondentă, necesară pentru 
a sprijini o acțiune serioasă față de statele străine. Se poate zice 
că Președintele Consiliului trebuie să împartă, dacă nu chiar să 
asume răspunderea, care incumbă ministrului afacerilor străine 
în direcţiunea politicei externe a țării.5) 

Acesta este rolul ministrului de externe în guvernarea 
Franţei. Acest rol pare a îi adoptat în cele mai multe state din 
zilele noastre. N 


(Va urma). 


') Barthelemy, Democratie et Politique €trangâre, pag. 154 și Chow, 
op. cit.. pag. î21—123, 

2) Chow, op. cit., pag. 121—123. 

3) Chow, op. cit., pag. 123—124, 

O anchetă în Scheii Brașovului | 
la anul 1761 


— Contravenientul principal: Căpitanul Ilie Birt. — 
de Candid C. Muşlea. 


Alcoolul e cunoscut din timpuri străvechi, numai cuvântul e 
relativ nou. Prima formă sub care se prezintă e vinul, amintit 
întâiaoară în legătură cu Noe. Vechii Egipteni, cari ţineau mult 
la beuturile fermentate, şi aveau cabarete cari aduceau mult cu 
bodegile de azi, cunoşteau — încă de pe timpul lui Sesostris 
(1330 a. Chr.) — nu numai vinul (arp), ci şi berea (hac) şi alco- 
olul din curmale (şetu). Berea, fabricată din orz, se consuma în 
măsură atât de mare, încât se crease şi un „intendent al berăriilor 
regale“. Poporul de rând se răcoria şi se înveselia cu un fel de 
bere neagră, extrasă din fermentația meiului.!) Această beutură nu 
e deci de origine germană, cum s'ar crede. 

Ea era. cunoscută şi în fosta monarhic, sub numele de „ce= 
revisia“ şi e amintită, ca şi rachiul, încă din timpuri vechi. In ar-: 
hiva municipiului Braşov se află multe documente privitoare la 
interzicerea fabricării rachiului şi berii, precum şi a importării vi- 
nurilor streine, deja pe la 1702, dacă nu și mai înainte. Un do- 
cument din 1722 arată că vinul se scumpise mult, iar vitele erau 
ieitine, și făcându-se abuz cu fierberea rachiului, importul vinului 
şi rachiului s'a interzis din nou, ca şi fierberea din grâu şi săcară 
a rachiului, pe când din alte cereale era permisă fierberea, pentru 
ca poporul să nu sufere din lipsa de bucate, iar banii să rămână 
în ţară.2) 

Cu toate ordinele, şi în ciuda pedepselor, vin tot se aducea 
însă din afară, din Muntenia cu deosebire, și rachiu tot se fierbea. 


9) „Adov. Lit.“ 1929, 

>) Arhiva Braşov: „.„.Ennek felette, mint hogy â bor 6s minden borbol 
vald munka rendkivil el drâgodott, â marha pedig olcs6... A pâlyinka fozesben 
is igen nagy abusust lâtvân, tettzet â Guberniumnak ugy moderâlni, hogy 
csak buzâbol €s rosbol ne, de egyeb gabonâbel szabad legyen făzni, vigyăzvân 
ezzel arra 6s hogy idegen szomszed orszâgokbol hozott, vagy hozondo pâlyinka 
behozâtânak alkalmazotsâga praeludâltassek €s azert adand6 penz â hazaban 
maradhasson. 

In 1726, din cauza lipsei de bucate, se interzice din nou 
fierberea din cereale a rachiului, dar interdicția privește numai pe 
Evrei, Armeni, Raţi, Bulgari și Munteni (Muntyânok). 

In 1748 scumpindu-se bucatele din cauza numărului enorm 
al lăcustelor, cât și în urma secetei, se interzice a se fierbe bere 
şi rachiu din bucate. Celor cari se vor face vinovaţi, din orice 
clasă socială ar fi, să li se ia cazanul, iar cine va vinde fără au- 
torizaţie, dacă e nobil, să fie amendat cu 24, iar dacă e om de 
rând până la 12 florini.!) Câteva luni mai târziu, fiind bucate de- 
stule, se permite fierberea rachiului din orz şi ovăs, dar nu și din 
grâu şi săcară. 

In alte documente (1768) se reamintește de lipsa de bucate 
și de interzicerea arderii vinarsului şi a fierberii berii din cereale 
cari servesc la hrana oamenilor, precum şi de interzicerea trans- 
portării cerealelor din marele principat (Transilvania) în ţările ro- 
mâneşti vecine.?) 

Despre vin nici nu mai vorbim. Îl găsim adeseori în tot felul 
de documente cu sute de ani mai vechi, ca ceva de toate zilele.?) 

Protomedicul Transilvaniei, Chenot, în tractatul său despre 
ciuma din 1755, vorbind şi despre Românii din Scheiu, spune că 
„ei sau obicinuit cu o bere slabă (cerevisia) făcută din orz şi 
meiu, moale, nefermentată, şi care prin urmare nu îmbată; nu sunt 
nici împotriva vinului și a spirtului, însă sărăcia lor îi face să 
bea mai rar şi mai puțin“.+) 

Românii braşoveni numiau această beutură „olăvină“, cuvânt 
cunoscut încă de unii din cei de azi. 

Se vede însă că doctorul vienez n'a stat mai mult timp la 
Braşov, căci 6 ani mai târziu, la 1761, din ordinul Mariei Terezia, 
se face aici o anchetă, chiar în Scheiu și tocmai în chestia beu- 
turilor alcoolice. i 


1) Arhiva Brașov, N-ro 43/748: „...Akâr mi rendi lakos legyen, am- 
mittâlya ustât, ha ki pedig czeger alatt ârultatna, nemes ember 24, Pasust 


pedig 12 forintig birsăgoltassek“. 

:) „Renovatur Interdictio ustionis Vini Cremati et braxationis Cerevisiae 
e frumentis humano esui aptis hac frugum penuria, ut et evectio earundem 
ex rai hocce Principatu in vicinam Vallachiam. 

3) 1. Bogdan: Relaţiile Ţării rom. cu Brașovul... pp. 5 (a. 1413), 12 
(a. 1421), 17 (a* 1422), etc. 

3) "Ţara Bârsei, an. |. No. 4 pe. 326: 1. Muşlea: „insemnările docto- 
rului Chenot“. 

Documentul, — de 21!/, file, format 34/22 —. din arhiva 
oraşului nostru, e interesant din multe puncte de vedere, în deosebi 
pentru Braşoveni. 

După o întroducere obicinuită, de 6 pagini, în latineşte, unde 
sunt înşirate toate titulaturile împărătesei-regine, se spune că an- 
cheta s'a făcut la 19 Maiu 1761, în casa libertinului loan Gaodi, 
locuitor în „Platea“ — în limba vulgului „Porond“ — din sus- 
amintitul suburbiu Bolgărszeg, și s'a luat jurământul tuturor mar- 
torilor, punându-li-se următoarele întrebări: (De aici încolo docu- 
mentul e scris în limba maghiară). 

1. Ştie martorul sigur, a auzit dela alții, și a înţeles lămurit 
că în suburbiul Scheiu, din oraşul liber regesc Braşov, de când 
țin minte oamenii, crâşmăritul cu vin, rachiu şi bere l-a exercitat 
numai orașul, şi că nici unei persoane particulare nu i-a fost per- 
mis să crâşmărească pe sama sa? 

2. Că nu s'a dat voie niciodată, nici Saşilor, nici Ungurilor, 
nici Românilor locuitori în Scheiu să-şi aducă după bunul plac 
(pro lubitu“) vin, sau să-şi fiarbă pe sama lor rachiu sau bere? 

3. Ştie martorul, sau a auzit dela cineva, că s'ar fi crâşmărit 
în ascuns cu vin, rachiu sau bere, sub orice pretext? Dela cine 
a auzit? Cine şi cum a făcut lucrul acesta? 

Primul martor e Radu Bobi, de circa 6C ani, neguţător. El 
spune: ad. 1.: Am crescut în hoştatul (suburbiul) Scheiu al libe- 
rului oraş regesc Braşov, şi aici am trăit până acum; ştiu deci 
sigur, după cum îmi aduc aminte, că numai orașul a crâșmărit aici 
în Scheiu cu vin, rachiu şi bere, iar particularilor nu li s'a dat 
voie. Ad. 2. In amintitul oraş nu s'a permis nici Sașilor, nici Un- 
gurilor, nici Românilor, locuitori în Scheiu, să-şi aducă din afară 
vin, sau să fiarbă, pe sama lor sau a altora, rachiu. Ad. 3. Nu ştiu 
ca cineva să se fi făcut vinovat de acest fapt aici în Scheiu, decât 
locuitorul Drăgan Muntean, despre care ştiu sigur că a vândut 
în ascuns rachiu, căci şi eu am beut la el. 

Al 2-lea martor, Petru Uric, de 50 ani, ştie pe Stan Rener, 
Stoica Rener şi Voina Țobi, pe cari i-a și văzut vânzând oame- 
nilor rachiu. Al 3-lea, Gheorghe Doba, de vre-o 64 ani, ştie că 
înainte de ciuma cea mare, oameni din Satulung umblau pe stră- 
zile Scheiului cu câte o ploscă cu rachiu. El nu ştie că locuito- 
rilor de aici le-ar fi fost interzis să cumpere, dar nu-și aduce 

aminte să fi vândut în casele lor rachiu. Ad. 2. Dintre Greci își 
aduceau unii câte un butoiaș cu vin („affele aprosag butoj Bo- 
rokat“) pe sama lor, dar şi acesta cu ştirea domnilor („a Brassai 
Uraknak hirsekkel“). Ad. 3. A auzit de pe la oameni că unii vând 
în ascuns rachiu, dar ma văzut pe nici unul, căci locuește întrun 
loc mai retras. 

Ceeace știa toată lumea din Scheiu, dar ceeace nici-unul din 
cei 3 martori dintâi nu îndrăsnise s'o spună, o spune al 4-lea 
martor, Libertinus Sfephanus Olajos, un ungur, fără îndoială, 
care ştie sigur că prin anul 176C căpitanul Ilie Birt („kapitâny 
uram“) locuitor în Scheiu, a păgubit orașul, crâşmărind cu vin 
fără a avea autorizaţie; el încă a luat vin, cu bani, dela domnia 
sa; ştie sigur că și rachiu a vândut şi vinde şi acum, „căci pe 
mulți Români îi văd de multeori ieşind de acolo cu sticle de ra- 
chiu. Locuitorii de aici din Scheiu: Văsii Peligrad, Voina Ţobi, 
Dragomir Muntean, Gh. Turcu, Drăgan Muntean, Gh. Buștea, 
loan Oltean jun., Văsii Fulga, loan Oltean sen., lon Neamţu 
(Nyamtzu!), Vlad Neamţu, Radu Mirică (Mnyirika!), Radu Late, 
Cristea Turbure, ginerile Miricoaei, Radu Postuloiu, Radu Burda, 
Radu Lacea (Lăze!), Mitru Țânţore (Nytru Czintzore !) alias Dum. 
Bird, Văduva Negoiaș, Radu Loga, Maria Niţoaie (Nyitzoje)), Mi- 
tru Bura, fata lui Porumbar, Bucur Muntean, Radu Şopta sen,, 
Solomon, Stoica Buranu, Gavrilă Măcelar (Matschelâr!) Văsii Cacăs 
şi Radu Furnică, 

iar dintre Saşi: Dinzer, soţia dogarului Haneș, cuţităreasa, 
care locueşte în strada Nisipului, 

Maria Giuvălcă şi Dragomir Fulga, dintre Români, încă vin- 
deau în anii trecuţi rachiu, dar in anu! acesta n'am băgat de samă“. 

Al 5-lea martor, Radu Doboșică, ad. 2., ...Morarii cari lo- 
cuesc la morile din sus, şi câţiva dintre locuitori, îşi fierbiau mai 
anii trecuţi bere pentru ei, dar nu ştie să fi crâşmărit cu ea. Ad. 
3. A auzit de pe la oameni că se vindea în ascuns rachiu, dar 
el nu-l ştie decât pe căp, I. Birt, care în anii trecuți a vândut 
mult rachiu. Bucur Muntean şi soţia lui Văsii Gârneţ, încă au vân- 
dut în anii trecuţi rachiu în casele lor, cari sunt aproape de casa 
martorului. 

Dragomir Tulbure, de 50 ani: Ad. 2. Unii negustori își 
aduceau anii trecuți câte un butoiaş cu vin pe sama lor, dar cum 

li sa permis, nu ştie. „Imi mai aduc aminte, — zice el — că îna- 
inte cu vre-o 20 de ani, Românii de aici îşi aduceau pentru ziua 
de Sf. Nicolae patru buţi mari cu vin, şi-l împărțiau de pomană 
în faţa bisericei noastre („es Pomânâban a Templomunk elâtt osz- 
togattâk“), dar și lucrul acesta a fost interzis de oraș, şi de atunci 
nu mai aduc. Ad. 3. ....Şi eu am cumpărat odată vre-o 6 măsuri, 
dar prinzându-mă, mi-au luat rachiul şi m'au amendat cu 4 florini. 
Dela niște vecini ai căpitanului |. Birt am auzit, şi aud şi acum. 
adeseori, că ar vinde rachiu pe sub mână. Ştiu însă sigur că îna- 
inte cu câţiva. ani vindeau în ascuns rachiu: Nicula Gămulea, lo- 
gofătul, loan Neamţu, Văsii Alboiu, Drăgan Muntean, Gh. Turcu, etc, 

Martorul al 7-lea: Văsii Pricu, de 39 ani, fasionează ad. 2. 
„..„.Inainte cu câteva săptămâni am văzut aducându-se 2 butoaie 
cu vin pe sama d-lui căpitan 1. B., locuitor aici în Scheiu, și câțiva 
soldaţi nemți pedestri le însoţiau, căci oraşul nu s'a învoit ca acele 
vinuri să fie aduse înlăuntru (în Scheiu !). Ad. 3. ...Căpitanul 1. B., 
înainte cu câţiva ani, vindea vin dela el de acasă, fără autorizaţie; 
eu încă am beut de multeori la d-sa. — Aminteşte şi el pe ceilalți 
Români, ca şi pe Sași, între cari şi pe văduva Varga. 

“Solomon Moroian, de ani 50, nu spune nimic nou. 

Bucur Preşimerean alias Muşicoiu, 26 ani, ştie că se vinde rachiu 
la căpitanul 1. B. Mai aminteşte şi pe Maniu Giuvălcă, Chiva Po- 
rumbarului, Maria Niţoaie, loan și Dum. Algis (?). Rachiul se 
vindea de la casele lor, sau în stradă. 

Al 10-lea martor, Joan Neamţu alias Niculifă, de ani 54, 
aminteşte pe căp. |. B., şi pe văduva Stanca Mogoşoaie. „Și eu 
am vândut în câteva rânduri rachiu, mai anii trecuţi, dar odată 
m'au prins soldații dela poarta orașului (â kapus legenyek), mi-au 
luat rachiul și a trebuit să le dau şi 3 mariaşi (monedă ungur. 
=— 17 creiţari). 

Al ll-lea, Todor Benf, de 53 ani, „aminteşte pe 1. Birt şi 
pe Stoica Rener, „dela care și eu am luat odată o jumătate cupă 
de rachiu pe datorie. Inainte de ciuma din urmă am vândut şi eu 
de vreo 2 ori, dar odată soldaţii dela poartă mi-au luat rachiul, 
și de atunci nam mai vândut“. 

Al 12-lea, Rukesz (2) Mnyihaila, ani 53: „In casa căpita” 
nului |. B. am beut şi eu rachiu, pe banii mei, dar ca să fi crâș- 
mărit cu vin sau bere, nu ştiu, cu toatecă și acum are în piv- 

nițe 2 buţi mari cu vin, pe cari le-a adus câteva săptămâni mai 
înainte“. 

Martorul sas Johannes Schessburger, de 50 ani, spune ad, 
3.: „Ştiu că înainte cu 4 ani, când cu ciuma, căp. |. B. vindea 
vin dela casa sa, pe bani. Eu încă am beut la D-sa, dar de atunci 
nu Știu dacă a mai vândut vin, rachiu sau bere, 

Dumitru Frunză de 46 ani „...Acum câţiva ani se vindea 
în ascuns rachiu, pe străzi şi din casă în casă. Nu știu însă ca 
cineva să fi vândut în ascuns bere sau vin“. 

Martorul Mnyhaila Styopek (2) nu spune nimic nou. 

Martinus Blasius îşi aduce aminte că înainte cu vreo 20 
de ani a locuit în Scheiu un om cu numele Mogos Grig (Grecu?) 
care şi-a adus un butoi mare cu vin din Muntenia, dar — după 
cât a auzit — cu ştirea orașului, „cum îşi aduc şi azi în butoiașe 
mici, cu ştirea şi încuviințarea orașului, pe sama lor, unii din 
neguțătorii greci cari Jocuesc aici“. Ad. 3: „Am auzit dela mulţi, 
dar nu mi-i mai aduc aminte cu numele, că [. B. Căpitanul, lo- 
cuitor aici în Scheiu, anul trecut, pe vremea brumei (harmad ideje), 
Și și mai înainte, a crâşmărit fără autorizaţie, cu vin și rachiu, 

Pe Radul Puretsa (Bureţea?) l-am văzut eu însumi, anul 
trecut, vânzând rachiu pe bani... Pe nevasta lui Gh. Turcu am 
văzut-o umblând pe stradă cu rachiu să-l vânză; tot aşa şi pe 
Drăgan Muntean l-am văzut în anul acesta aducând câteva fede- 
leşuri!) de rachiu în Scheiu pe spatele calului (16 hâton). 

Martora a 17-a: Honesta Femina Maria Enyedi, Libertini Sa- 
muelis Olajos Consors, annorum 50: „Cât am auzit, pe vremea ciumii, 
oamenii de aici îşi fierbeau pe sama lor rachiu şi bere şi vindeau 
fără autorizaţie. In anii din urmă, ba şi în anul acesta, am văzut 
adeseori mulți oameni intrând după vin, cu căni şi ploşti?) în 
casa căp. Birt. Și eu am cumpărat rachiu dela d-sa, înainte cu 3 
săptămâni: un fârtar cu 6 bani. Anul trecut am cumpărat şi dela 
Radu Furnică, cu bani. 

Gavrilă Birt alias Țânţoiu, ani 50: „Şi eu am vândut mai 
anii trecuţi, ba şi în anul acesta, dar înainte cu câteva săptămâni 


1) „u.„Nehâny legejetske“, diminutiv dela „l&gely“, care pare asemănător 
cuvântului latin „lagena“ — Dicţ. Acad. maghiare. 

2) Bokojakkal, dela bogoly6. — După „Magy. oklevâ! szotâr“, boklyo 
ar fi un vas de pământ: „erdnes trinkgeschirr). 

prinzându-mă unul din crâșmatrii oraşului, mi-a luat rachiul, şi pe 
deasupra a trebuit să mai plătesc d-lui Rhiner, care locueşte în 
oraş, 3 florini“. — Aminteşte între alţii şi pe căpitan. 

Ion Olteanu sen. 45 ani. „Când cu ciuma am vândut 
şi eu de câteva ori rachiu, dar prinzându-mă în două rânduri, 
odată m'au amendat cu 4 flor., iar a douăoară m'au bătut“.. 

El e unul din puţinii cari nu amintesc numele căpitanului. | 

Văsii Peligrat alias Porumbarul, ani 60. Nu aminteşte 
de cât pe căpitanul 1. B. căruia i s'ar îi adus 2 buţi cu vin, în- 
soțite de o gardă de soldați nemți. 

Radu Voina, ani 36. Cele 2 buţi ale căpitanului au fost 
aduse fără autorizaţia oraşului, de aceea erau însoțite de soldaţi. 
Ad 3: „In timpul ciumii, şi şi după aceea, vindeau pe ascuns 
rachiu: amintitul DI căpitan 1. B., Stan Cristoiu, Mitru Preda, 
Bucur Bezedeanu și alți locuitori români din Scheiu. Eu încă am 
vândut de câteva ori, dar prinzându-mă, odată m'au amendat, iar 
odată mau bătut. 

Stan Frigător, ani 26. Aminteşte, din vremea ciumii, numai 
pe Radu Voina, Balea Cătană, Stan Brânză și pe sine. „Noi patru 
aduceam rachiu din Săcele, ca să-l vindem, dar aflându-l la noi, 
am fost bătuți din porunca domnilor“, 

Radu Furnică, de 30 ani. Amintind pe căpitanul, spune că 
şi el a vândut de câteva ori pe ascuns, dar până acum nui sa 
întâmplat nimic. 

24. Testis circumspectus Hanes Foff, 34 ani. Ad. 2: „Gre- 
cilor locuitori în oraş li se da voie să-și aducă butoiaşe mici cu 
vin, pe sama lor, dând orașului ce se cuvenia. In vremea ciumii 
din urmă, după cum am auzit dela alții, orașul a dat voie unor 
oameni de aici să-și fiarbă rachiu, dar cu condiţia să-l ducă în 
pivnița oraşului. Bere — după cât am auzit — putea oricine să-şi 
fiarbă pe sama sa“. A văzut şi el cele 2 buţi cu vin ale. căpita- 
nului însoțite de soldaţi nemți. „Am auzit dela mulți că ar fi vândut 
vin pe ascuns, dar eu nam văzut“, 

Ancheta continuă şi în ziua următoare (20 Maiu 1761): 

Martorul al 25-lea: Circumspectus Michael Vende: „Cât îmi 
aduc aminte, bere le era permis oamenilor să-și fiarbă, dar rachiu 
nicidecum. Am văzut cele 2 butoaie ale căpitanului și ştiu că a 
vândut vin, căci şi eu am trimis adeseori, și cu bani mi-a dat. 

Rachiu a vândut pe ascuns. Am trimis și eu de multeori, şi tot- 
deauna mi-a dat. 

Honesta Femina Chiva al! Radului Cheritu (Cherciu), con- 
sors Libertini Radu Ghinoiu, de ani 30. Cât ştie din auzite, că- 
pitanul a vândut şi vin şi rachiu, dar ea n'a văzut. 

Gheorghe Turcu, alias Căpăţină, de ani 40: De multe ori 
auziam pe oameni, acum vre-o 4 ani: „Veniţi la Căpitanul Ilie, 
la rachiu“! Şi eu am vândut în vremea ciumii din urmă, căci pe 
atunci din altceva nu puteam să câştige vre-un ban. Ca săi 
crâşmărit însă cineva cu vin sau bere, mam văzut, nici mam auzit“, 

Ion Nâpot(?) alias Chicin (2) „Inainte cu vre-o 5 ani că- 
pitanul a vândut rachiu pe sub mână; am auzit că şi vin, dar nu 
sunt sigur“. 

Cristea Frigătoru, ani 45. „Şi cu am beut la D-sa, dar 
acum, de vre-o jumătate de an, nu ştiu dacă a mai vândut orinu“. 

30. Honesta Femina Paraschiva Porumbarul, consors Li- 
bertini Văsii Găurincă, annorum 23: „Când eu, când bărbatu- 
meu, luam, cu bani, rachiu dela D-sa. Eu încă am vândut, mai 
înainte, căci bărbatul fiindu-mi soldat, altcum mașş fi putut să-mi 
hrănesc copii și pe mine“, 

31. Strenuus Aci (Hagi!) Radu Pricop negotiator, aunotruim 
circa 30. „De când locuesc în acest hoștat, ştiu sigur că numai oraşul 
a crâşmărit cu vin, rachiu şi bere, iar particularilor nu li s'a 
permis. Noi însă, negustorii greci, până în anul acesta ne-am 
putut aduce, pe seama noastră, pe cal (loteriivel), oricâte butoiașe 
mici, cu condiția să plătim oraşului, de fiecare cal, câte un florin. 
[n anul acesta însă, celor cari au vii în Țara Românească, li s'a 
dat voie să-şi aducă pe sama lor 4 butoiaşe pe spatele calului 
(nâgy Loterii butoj borok), dând orașului de fiecare cal ceeace se 
cuvine. Căpitanul vindea în anii trecuți rachiu, dar că ar îi vândut 
vin sau bere, nu ştiu, nici nu am auzit dela nimeni“. 

Strenuus Jon Bughina, annorum 72 negotiator şi 

33. Strenuus Alexandru Floroiu, negotiator, annorum 38: 
nimic nou. 

Libertinus Gligore Bureț(ea), an. 3b. „Ştiu că Românii lv- 
cuitori aici“ în Scheiu: Gh. Turcu şi Drăgan Muntean vindeau 
câteodată rachiu în ascuns. Despre ei am auzit că se învoiau, până 
la 3 florini, cu „ciocănaşii“ (a csokenâsokkal) sau cu cei cari fac 

control în astfel de lucruri ca să nu aibă năcazuri pentru vân- 
zarea rachiului. 

35. Libertinus Georgius Enyedi sen. ani 58. li ştie aproape 
pe toți cari vindeau. 

Honesta femina Roza Karfs, consors Circumspecti Mar- 
fini Naisteder, annorum 50: „Aici am crescut şi am locuit până 
acum. Bere putea fierbe oricine pentru sine, dar să crâșmărească 
cu ea era strict oprit... Şi eu am fost odată la căpitanul și am 
cumpărat 1/2 măsură de vin!) cu 3 potori?). 

Honesta femina Marfha Brănderffer, consors circumspecti 
Ioannes Hubes, annorum 45. „...Şi eu am fost în două rânduri 
la D-sa să cumpăr vin, câte o !/ de măsură, şi după cât îmi 
aduc aminte, vindea cupa cu 6 potori. La început mi-a spus, ce 
e drept, că nu are vin de vânzare, dar rugându-l, mi-a dat tot- 
deauna“. 


Strenuus Mihdly Bogdâny, an. 60 negotiator. Nu spune ni-. 
Mic nou. 


Tot aşa Hon. fem. Mnytra Rheneroje (Renăroaie !) Consors 
Libertini Radu Furnika, an. 42. 


Hon. fem. Sfanca Bobi, Consors Lib. Vlad Bogdâny, 
an. 26. 


Circumspectus Andreas Steiner, an. 27. 

Libertinus Voicu Perne (Pernea!), an. 50. 

Ultimul martor, al 43-lea, e Libertinus Samuel Olajos, an- 
norum circiter 65, care spune: „...Și eu am beut în vremea ciumii 
vin la 1. B. Vindeau și alții. Rachiu a vândut căpitanul și după 
aceea. |! aducea din Săcele, în trăsură, şi cu un prilej l-am auzit 
spunând că dacă cineva l-ar căuta, în drum, sau acasă, să vază 
dacă are rachiu, l-ar împuşca imediat!“ 

Textul continuă din nou în limba latină, pentru a arăta că 
au tost ascultați sub jurământ 43 de martori: Saşi, Unguri şi Ro- 
mâni, şi se termină cu formula, obicinuită vremurilor, de devota- 
ment și urări pentru o domnie îndelungată. Ancheta e semnată de 
„humiles, perpetuogue fideles subditi et servitores“ losephus Bako 
şi Samuel Pap. 


') „Ejtel“, dela „achtel“-ul german. In Ardeal era ceva mai mare: 
încăpeau în ea 36 ouă obicinuite, cu coaje cu tot: „Egy rendes erdelyi ejtelben 
ter 36 kozonseges tojăs hajial“ — Bod P. 

2) Jumătate de sroșiță=1"'/e creițari; în ung.: „hârom poltrâval“). 

Interesant e că numele martorilor români şi unguri e prece- 
dat de atributul „libertinus“, al grecilor de „strenuus“, iar al sa- 
şilor de „circumspectus“, Femeile sunt toate „honesta femina“. 

Dintre cei 43 de martori, toţi locuitori în Scheiu, numai 8 
inși nu amintesc numele căpitanului. A fost de ajuns ca martorul 
al 3-lea, ungurul Olajos, să-i amintească numele, pentru ca şi alţii 
să îndrăsnească a-l aminti pe fostul căpitan de husari și mai târ- 
ziu „jurat, purtător de grije împrejur Sfintei Biserici“ (Sf. Ni- 
colae!!) cunoscut în tot Braşovul ca un om, cu care nu era de 
glumit. Depoziţia ultimului martor ne arată, în câteva cuvinte, cine 
a fost |. B., care ani de zile s'a răsboit cu Magistratul Braşovului, 
„având nemaipomenita cutezanță de a pune stăpânire pe un loc 
public al orașului“ (unde a ridicat Crucea ce-i poartă şi azi nu- 
mele) „şi al cărui triumf a fost triumful Scheiului românesc“ cum 
spune Păr. |. Prişcu, singurul, care, — după cât ştim — s'a ocu- 
pat?) de această frumoasă figură din trecut a Braşovului românesc. 

Despre lupta care a dus-o acest Român neînfricat contra 
Magistratului de pe vremuri, sunt încă multe de spus, dar ele nu 
încap în cadrul unui singur articolaș. 


o 

) St. Stinghe: Doc. privitoare la trecutul Românilor din Schei, vol. 
II. pag. 332. | 
>) Telegraful Rom. 1922, Iulie 21. 

Cronica comunei Prejmer 


după un manuscript al pastorului Thomas Tartler 
din Prejmer dela anul 1750 şi continuat de alți 
pastori evangelici. 


Însemnări și note din acest manuscripi, 


Traduse de preotul loan Ludu, din Prejmer. 


Cronica începe cu o precuvântare, în care autorul arată 
dorul său de a însemna pe seama posterității întâmplările vre- 
murilor trecute, dor cu atât mai mare cu cât autorul din copi- 
lărie avea atragere deosebită pentru studiile istorice, purtând de 
atunci o însemnare de amănunte istorice sub numele de „Col- 
lectanea“, pe care o închină păstoriților săi din sat, ca să vadă 
mărirea strămoșilor lor și ca să se îndemne a mulțumi lui D-zeu, 
că a apărat acest sat prin vitregia vremurilor, păstrându- | până 

. Invoacă și pe viitor acest ajutor dumnezeesc. 

La precuvântare autorul adaugă o avântată închinare în 
versuri adresată „scumpului Prejmer“. 

„Conţinutul acestei cronici sau istorii constă din trei părți 
„principale : 

„Il. Inceputul, întemeierea şi creșterea. 

„Il. Pământul, situaţia și hotarul. 

„LIl Intâmplările fericite și nenorocite cari au atins acest 
„târg (opid-Markt) în vremuri de pace și de războiu. - 

„Tot ce se scrie aici este luat din știri (izvoare) cunoscute 
„până acum și serioase, cari vor îi citate peste tot, pentruca și 
„amatorii de istorie să capete polita de a cunoaște aceste cărți 
„Și ca să fie convinși că nu s'a descris decât ceeace este ade- 
„vărat. Şi, pentru mai multă siguranță, se anunță aici istoricii 
„precum urmează: 

„1. Bontinius, în a sa Decadibus. 

„2. Duglassius, în Historia Poloniae. 

3. Manlius, în Historia Transilvaniae. 

4. Roichersdoeff, în Cronoge Transilva. 

5. Miinsterii Cosmographi. — Acestea sunt cărți tipărite, 
„iar scrise sunt următoarele: 

„I. Paladium Brasoviense, în care sunt Privilegiile orașului 
„Și ale satelor. 

„2. Chist. Pomaru index Privilegior Civit Coronensis. 

„3. M. Fuchsi Chronik. 

„4. Michael Weiss, judele Brașovului, Anales. 

„5. A. Hegyes, Historie. 

„6. Bamiffi, Diarium. 

„7. A. Birthelmer, Diarium. 

„8. D. Nekesch, Diarum. 

„9. lohann Filtich, Oration. 

„10. Seeburger, Historie. 

„Il. Andree ii Privilegium. 

„12. Ziarul meu și Collectanea. 

„13. M. Schuler, Historie ş. a. m. d. 


PARTEA |. 


Despre începutul, întemeierea și clădirea acestui Târg. |. 


Descrie prima aşezare pe pământul Daciei, însă cu date isto- 
rice neprecise. Este sigur, — zice de pildă autorul — cum că abia 
în „9 seculo“ au început aproximativ Saşii să ridice cetăți întărite, 
iar pe aceiea cari au fost ce e drept ridicate de strămosii Dacilor 
şi de Romani, dar cari încetul cu încetul au fost trecute prin foc 
și sabie, să le ridice din nou din praf şi cenușe. Căci înainte de 
a fii ridicat Darii aci în Țara-Bârsei şi în toată Transilvania cetăți 
puternice, ei au locuit ca şi alte popoare (după mărturia lui 
Michel Weiss) în corturi, şi în colibe acoperite cu trestie, paie 
sau crengi. 

Scrie cu naivitate că Germanii din Germania sunt urmaşii 
Saşilor din Dacia, „fiindcă după potop seminţia lui lafet, trecând 
spre Apus, s'a oprit aci în belșug şi numai dupăce s'au înmulţit 
au plecat spre Apus, întemeind Germania, Svedia, Dania, Norve- 
gia“. Ținutul nostru l-au ocupat mai întâi Burii, după cari s'a 
numit apoi țara Burisland, de unde vine Burzenland. 

In „National-Privilegio“ al regelui Andrei Il, se zice Beralt, 
poate pentrucă Oltul desparte spre Treiscaune pe Sașşi de Secui. 
E ridicol — zice — că lohanes Trâster derivă numirea de Bur- 
zenland dela Wurzeniand, dela rădăcinile de culori (vopseli). Nu 
e de mirat pentruce în anul 1752 Dieta Generală a voit să sepa- 
reze districtul Țării-Bârsei din National-Privilegio; ceice și-au dat 
votul voiau cu dinadinsul să dea Țara-Bârsei pe mâna Fiscului 

sau a națiunii secueşti. Rezultatul a tost că la 1740 au ieşit la 
Brașov taţi canceliștii în numele: „Fiscal-Directoris“, şi apoi la 
Prejmer, dar nau găsit nimic, ci numai ce era spre folosul ace- 
stora; singurul lor motiv era că ar fi existat odinioară aci (la Prej- 
mer) o reședință princiară, așa că ar aparţinea Bunurilor şi Do- 
meniilor princiare, deci și acest târg ar reveni Fiscului. Insă li s'a 
dovedit că, la 1856 deşi a stat un timp oarecare aci principele 
Sigismund Batori, el a stat de teama ciumei, Prejmerul nefiind 
inticiat. (v. Hermani, Anales politici). Dar îndatăce ciuma a în- 
„cetat să mai bântuie, principele a plecat de aci, lăsând Prejmerul 
să fie şi să rămână un târg (Markt) liber crăiesc, cum a fost dela 
început totdeauna și care a aparținut totdeauna la Fundus Regius 
sau pământul crăiesc, nu ca o meşie (Joch) ci ca un târg, stând 
sub ocrotirea regclui Ungariei, care posede ius gadii (gladii) şi 
liberam eligendi officiales potestatem, adecă care are drepiul să 
pedepsească cu sabia şi spânzurătoarea pe cei ce merită, asemenea 
să-şi aleagă după plac şi buna plăcere slujbaşii, conform „Privi- 
legii Andre, Sigismundi și Alberti“. Dacă atunci în susamintita 
Dietă la anul 1752 Brașovenii și Capitlul Ţării-Bârsei ar fi: avut 
la îndemână actul de donaţiune pe care regele ungar Bela l-a dat 
unui membru al familiei Nemes şi pe care l-a aflat numai mai 
târziu d-l Adam Nemes, Protonotarius, un domn foarte binevoitor 
față de Prejmereni, atunci ar fi putut dovedi „Excelso Regio Gu- 
bernio“-lui, că 'Ţara-Bârsei sa întins în vremuri vechi până la 
Baraolt şi că multe localităţi, pe cari le posed acum nobilii Secui, 
precum Fiirstenberg (Sâncrai?), Hăghig ş.a. s'au ţinut de cei din 
Țara-Bârsei. Dar, deoarece au fost ruinate total de Tătari și pen- 
trucă Saşii nu mai putură să le rezidească și locuiască, au fost 
dăruite de regii ungari nobililor merituoşi. În chipul acesta toate 
acestea s'ar putea repeta şi cei cari doresc să sape groapa celor 
din "Ţara-Bârsei, ar putea înşişi cădea în ea. Căci din Fundus Re- 
gius nici chiar regele nu poate face daruri, prejudiciind națiunea 
săsească, întocmai așa de puţin cât ar putea un Ungur sau Săcuiu 
posede vre-o proprietate pe pământul german, sau un german pe 
pământ nemeşesc sau săcuiesc. 


II. Anul, însă, în care Prejmerenii au început să ridice acest 
târg, nu se găsește nicăiri însemnat. Probabil, cum am zis, înce- 
putul va fi fost destul de slab. Vor îi descălecat la început numai 
puține familii în acest loc comod, în care timp își vor fi făcut 
numai colibi proaste, până ce sau mai înmulţit. Năcazul însă îi 
va fi învăţat să ridice case solide și sigure de duşmani, din lemn 
şi din piatră, căci aşa s'au desvoltat şi au devenit renumite — 
dela case de plugari şi păstori, până la palate mărețe — şi Roma 
şi Corintul, Viena, Sibiul, Braşovul şi altele. Şi după ce s'a în- 
mulţit poporul şi s'au înmulţit și urmaşii lor și au devenit avuţi 

în bani, au ridicat case drăguțe, până ce acelea au devenit orașe 
mari, târguri, sate. De aceea s'a născut zicala: Roma nu s'a zidit 
într'o zi. Nici Corintul nici Prejmerul, care pe lângă celelalte nu 
este a se socoti de cât ca un cuib de rândunică. 


III. “Totuşi, fără nici o îndoială, acesta a trebuit să fi fost în 
secolul al X-lea, adecă înainte cu 800 de ani, deja în cea mai 
înfloritoare stare, deoarece în parte sub ducele ungar Geza, în parte 
sub Ştefan |, veniră mulţi Sași din Germania aci în Transilvania 
și în Țara-Bârsei, cari sau unit cu rămăşiţele Dacilor ca cu niște 
neamuri strămoșești (Stammvăter) — vezi lohann Fitich Oration, — 
în care acesta susține tocmai această părere, şi cu mulți „histo- 
ricis“ dovedeşte că ceilalți Daci, pe cari pentru asta îi numia Gofi, 
se trăseseră în Italia, Spania, ba chiar în Africa, unde întemeiaseră 
regate puternice: aceasta se poate fără greşală conchide din taptul 
că încă în sec. X-lea Feldioara a fost localitatea principală din 
Ţara-Bârsei şi că Comitele (Comes) sau judele suprem tot aci și-a 
avut reşedinţa, ca şi decanul Capitlului din 'Ţara-Bârsei, cum măr- 
turisesc inscripțiile cari se găsesc pe părete şi pe pietrele de mor- 
mânt, unde stă însemnat anul 1001 item 1005. In Hărman este și 
în biserică scris anul 1011. Prin urmare, trebuie să fi existat în 
Țara-Bârsei mai multe târguri şi sate, mai multe biserici şi sluj- 
başi peste cari au stăpânit Comitele şi Decanul. 

Se mai găseşte că şi în Braşov item şi în Prejmer au tost 
comiţi. Despre comitele din Prejmer se găseşte următoarea ştire: 
„Seculo XIII vycit quidam Comes Dieteritus Filius Theel de Pra- 
smar qui ex concessione Belo Stetanni Ladislai et Andreo possedit 
duas possessiones sau villas Nieny et Bodola“ adecă: In secolul 
al XIII-lea trăi Comitele Dietrich, fiul lui Theel din Prejmer care 
a stăpânit două moşii din donațiile regelui Bela Stefan și Andreiu 
ca Teliul şi Budila. După acest timp Andreiu a înlăturat prin Na- 
țional-Privilegio pe toţi comiţii, menţinând numai pe cel din Si- 
biu, ca Amite Nationes Saxonica“ sau căpetenia Saşilor“, deaceea 
târgurile şi-au ales juzi, cum se arăta la art. 30. 

Art. 4. — Mai departe, atâta e sigur cu totul că în anul 
1380 s'au zidit castelul şi biserica. Cam în acest timp şi-au zidit 
toți Bârsenii bisericile şi castelele lor din piatră, în loc de lemn. 

Art. 5. — Că au putut să zidească astfel nu trebuie să ne 
mire prea mult, căci pe vremea aceea aveau vremuri paşnice. Aveau 
mijloace destule şi belşug de toate roadele cari erau foarte scumpe. 
Dar mai mult, regii din Ungaria le relaxau darea sau „potion“ aşa 
încât întreaga ȚŢ.-B. împreună cu orașul nu plătia mai mult de cât 
500 de ducați, şi şi din această sumă jumătate au dăruit pentru 
spitalul din Feldioara și Braşov. Acum trebuie să dea cu mult mai 
multă populaţie şi mai bun câştig, cel mai mic sat trebuie să dea 
mai mult de cât atunci întregul district. 

Art. 6. — Nu trebuie să întrebăm mult din ce cauză au în- 
tărit ei bisericile cu atât de puternice castele și turnuri. S'a spus 
deja că mulțimea poporului şi siguranța acestuia, în deosebi însă 
nevoia, i-a învăţat să-şi apere viața şi averea de duşmani. 

Căci cu puțin înainte şi anume dela 1336—1344 au devastat 
Tătarii Ţara-Bârsei cu foc şi sabie şi au ruinat Prejmerul prin 
pradă şi jaf timp de 7 ani întregi, tăind grozav. După ce acest 
popor barbar s'a întors iar în Crimea şi la anul 1345 a fost cu 
desăvârşire exterminată episcopia Milcovului sub care steteau Bâr- 
senii, aceştia şi cu ei Prejmerenii şi-au zidit castelele în jurul bi- 
sericilor ca să fie siguri împotriva Tătarilor. 

Art. 7. — Indată ce au terminat cu biserica şi cu castelul, 
au zidit și un rând de zid înconjurător împrejurul întregului târg, 
din care, durere, nu a mai rămas decât o bucată la poarta uliței... 
pe care în anul 1552 a pus să o dărâme cu tunu! Vlad din Mun- 
tenia. 

Art. 8. — Prejmerul a fost deci din vechime un târg renu- 
mit și bogat, în care cetățenii erau atât plugari cât şi meseriaşi. 
Nu le lipseau nici meseriaşii buni ca: fierari, rotari, țesători, cojo- 
cari, croitori etc. In deosebi făceau mare negoţ cu bere, stupi și 
miere, astăzi însă nu mai găsim decât umbra lor. 

Dintre bogătaşi și oamenii cu avere din acest târg mulți își - 
trimiteau copii pentru a studia sau învăța vre-un meşteşug. 

Art. 9. — Intre ceice au studiat, au ajuns mulți bărbaţi în- 
vățați şi vrednici cari au fost cinstea și podoaba familiilor lor....... 

(Urmează o listă a acestor familii de învăţaţi. Intre acestea 
un nepot al lui lohann Honterus, reformatorul, sa aşezat în Prej- 
mer şi s'a căsătorit aci). 

(Va urma). 

Insemnări răsleţe. 
Un inginer țăran. 

Arhitectul Ştefan Emilian, autorul planului liceului „Andreiu 
Șaguna“, mai târziu profesor la Universitatea din lași (4 Nov, 
1899), vorbind în articolul prim dela 20 Oct. 1856 al Gazetei 
Transilvaniei despre „troianul“ ridicat din vreo 1400 brazi şi 
aproape 2000 care de piatră mare și pietriș, prin care sa sta- 
vilit și abătut spre morile din Satulung și Sâmpetru apa Garci- 
nului care vine dinspre V. Regat și se varsă în Tărlung, din sus 
de Satulung, ne spune că „acest /ucru vrednic de admirat, care 
va dura cel puțin 100 de ani, e opera unui om fără studii hi- 
draulice: a morarului săcelean Nicoară. 

Ed 
Un Moise Nicoară al Ardealului. 


Nicolae Baiul din Zârneşti, fost funcționar la Tesaurariatul 
c. r. din Sibiiu, apoi, în curs de 8 ani, notar consistorial, iar mai 
târziu avocat, ajutând prin obţinerea de despăgubiri o mulțime 
de familii, determinând pe foarte mulţi părinți să-și dea copiii 
la școală, „Baiul — un om care a trăit mai mult pentru alții 
decât pentru sine — îu în Ardeal ceeace fusese odinioară Ni- 
coară în părțile Banatului şi Aradului“ —- spune tot Gazeta 
Trans. în Nr. dela 1 lunie 1855, cu prilejul morții lui, întâmplată 


acum 75 de ani. 
E 


Târgurile din Brăila. 

Conform comunicării Otcârmuirii districtuale din lIbrăila 
guvernul Principatului român a acordat orașului lbrăila privi- 
legiul a trei târguri (bâlciuri) anuale, care vor avea loc în urmă- 
toarele zile : 

la 25 Martie (Bunavestire) pentru 5 zile 

la 21 Maiu (ziua Sfinţilor Impărați) pentru 7 zile 

şi la 26 August (Schimbarea la față) pentru 8 zile. 

Aceste târguri se vor ţinea în „raionul“ orașului cu drept 
de vânzare liberă de băuturi și tot felul de articole comerciale, 
fiind împreynate aceste zile și cu târg de vite. 

Autorităţile locale vor face toate înlesnirile posibile atât 
cumpărătorilor cât și vânzătorilor“. 

Inştiințarea este trimisă de Consulatul ces. reg. din Galaţi 
Magistratului din Braşov cu data de 13 Martie 1843 Nr. 148*), 
Iscălit C. W. Huber. 

Până'n cât și Evreii! | 

Sub acest titlu, Gaz. Trans. Nr. 73 (17 Sept. din 1852, pu- 
blică în foileton „Cuvântul ţinut, la 28 Aug. al acestui an, cu 
ocaziunea deschiderii școalei izraeliților pământeni din București, 
compus și zis — în fiinţa de față a Dd. Flori, a corpului pro- 
iesorale, D. M. Aga Plaiano și o mulțime alte persoane — de 
D. prof. al acestei școale Naftali Popers“. 

In vorbire se aduc laude și mulțumite Domnului Barbu 
Dimitrie Ştirbei — care „a poruncit şi s'a făcut această clădire“ 
—— pentru „foleranța religiilor“. Fiindcă prin acest op, frumoasa 
Țară Românească în care fanatismul inamic către religii streine 
niciodată mau isbutit și care totdeauna au avut braţele deschise 
pentru toate națiile şi toate religiile, au câștigat coroana tole- 
ranții religioase“. 

Comunicate de Ax. B. 


*) Arhiva municipiului Braşov act. Nr. 1128/1843. 

Acord simfonic. 


Se 'ngână ostenit amurgul, 

Ca un opaiţ la un hram — 

Și plâng tălăngi de acioaie 

Mai contenit din ram în ram. 

Și cum se sting așa 'n adâncuri, 
Vrăjind târziul nopţii calm, 

Cu fiecare dangăt — pare 

Că pică-o lacrimă pe-un psalm.... 

Dumitru Olariu. 


oa, 
o 


9 
9o00 


Taină. 
De Styx m'apropiai cu noaptea n plete, 
Pândind când sforăia mai dus năerul: 


— Vreau, Charon, să colind o noapte cerul 
Pe valurile fluviului Lethe. 


Că prea ma chinuit de mult misterul 
Şi-am îndurat naiva lui pecete! 

Azi nu mai pot; de alt destin mi-e sete: 
Dă-mi barca ta și ţine 'n schimb talerul! 


Strigarea mea haină și barbară, 
Lui Charon îi păru lătrat de câne: 
— He, Cerber, he! Ce vânt te bate iară? 


Şi-i aruncă în bot un drob de pâne. 

Apoi, prinzând să urle către fiară, 

Eu m'am trezit din somn: Visam rumâne.... 
Dumitru Olariu. 

Din stânga și din dreapta. 
16. 


In Aprilie a. c. s'a stins la Aiud — unde se retrăsese pentru 
anii bătrâneţelor, după o viață întreagă trăită la Braşov — omul 
de bine, Românul de inimă, „maiorul Popa“ sau „Tunarul din 
Dumbrău“, cum obicinuia să iscălească câte odată și cum îi 
ziceam și noi, uneori. 

Nu mi-a fost nici camarad de arme, nici contemporan de 
aceeaș vârstă. Am stat însă adeseori la aceeaş masă, la care, 
maiorul Popa era întotdeauna un element de atracție: prin felul 
său de a fi, prin gesturile sale — cam ciudate pentru cei care 
nu-l cunoșteau, — pentru limbagiul său telegrafic, incoherent, 
completat cu o mimică specială și cu scuturături repezi de cap, 
inimitabile, asemenea celor provocate de înalte voltaje electrice. 

Din cei cari l-au cunoscut, și sunt mulți, — Românii din 
părțile acestea, îndrăsnesc s'o afirm, toți — unii vor fi pă- 
strând mai mult imaginea îndrăgostitului de „Romana“, pe care 
ne-a redat-o în forma ei originală, tipărind-o pe cheltuiala sa; 
alții își vor reaminti, poate, pe artileristul austriac, pe „căpitanul 
Popa“ ; organizatorii manifestațiilor românești: pe asiduul cerce- 
tător și sprijinitor efectiv al acestora; mulți, pe nelipsitul ascul- 
tător al tuturor conferențiarilor — pe „elevul cu părul sur“, cum 
își zicea el, făcând mereu la note în carnetele care-i umpleau 
toate buzunarele ; sau își vor reaminti poate în îmbrăcămintea 
lui mai mult de rob decât de fost maior, pe modestul funcționar, 
de o cinste pilduitoare, al societăţii |. O. V.: inima caldă a celor 
oropsiți de soartă, Vor fi și de aceia, destui, care, oridecâteori 
va veni vorba de maiorul Popa, se vor gândi mai mult la mu- 
șteriul meselor vesele, mușteriul, căruia, în afară de patronul re- 
staurantului, nimenea nu-i putea controla porţiile de „trei deţi“, 
„von oben“, în sticla de 1/, kg., care-i stetea înainte ca cruci- 
fixul înaintea judecătorului. Nu vor fi puţini nici cei care, gân- 
dindu-se la el, își vor evoca mai mult pe urmașul bătrânilor 
noștri pasionați de chestii de limbă, de gramatică mai ales, ale 
cărei regule le-a citit și răscitit și el, dar fără multă procopseală. 

De câte ori n'am fost nevoit să-i explic de câte două-trei 
ori aceeaș chestie. 

„len stăi !“.... mă întrerupea întotdeauna cu astfel de pri- 
lejuri și, scoțând carnetul, începea să scrie ce-i spuneam. 

La o săptămână, două, se repeta întrebarea. 

— Dar a mai fost vorba de asta. Ţi-ai și fost notat și re- 
gulă și exemple... — îi spuneam eu. 

EI, râzând și ciocănindu-și cu necaz țeasta capului: 

— Calul bătrân învaţă anevoie buestru. Acolo e!... 

Și ciocănitul se repeta, însoțit de aprobări scurte și repezi 
din cap, parcă l-ar fi zgâlțăit cineva de chică. 

Așa, alții. Eu însă mi-i reamintesc mai mult ca pe omul 
de bun simţ. Oricâte „deţi“ sar fi camforizat, uneori, din 
sticla ambulantă, mereu ambulantă, maiorul Popa nu-și pierdea 
niciodată bunul simţ. 

Ca dovadă, o reminiscență. 

Intro seară, masa românească dela „Impăratul Romanilor“, 
bine garnisită, clocotia de voie bună. 

Părintele Saftu, directorul Oniţiu, prof. Chelar, prof. Roșca, 
V. Uvegeș, Moș Corbu, P. Popovici, adv. Glăjar și, pe lângă 
încă câțiva uitaţi, maiorul Popa, dedeau mesei un aspect săr- 
bătoresc. Pare-mi-se şi era în ziua aceea dacă nu sărbătoare, 
ajun de sărbătoare. 

Părintele Saîtu trona cu vocea sa de bariton, angrenând 
pe fiecare „conmiliton“ în roata generalei bune-dispoziţii. Numai 
maiorul Popa stetea atent, cu sprâncenele spinări de pisici în 
faţa cânilor agresivi. La răstimpuri însă, aceeaș față încruntată, 
la câte-o observație nimerită a profesorului Roşca sau a lui 
Uvegeș, se dilata orizontal întrun râs scurt, mai mult tușit, re- 
pezit iute-iute cu palma dreaptă înapoi, de unde a ţâșnit. 

Se făcuse miezul nopţii. Buna dispoziție în toiu, In tărbaca 
colţoșilor înmagazina la calorii tocmai maiorul Popa. Ca să-l 
scoată din unghiureală, Moș Corbu, mai mult de teama de-a nu 
îi el încolțit decât de simpatia pentru maiorul Popa, „intonă“ cu 
accente de buhaiu „a Sasului“. 

Uvegeș simţi tactica și aștepta nerăbdător sfârșitul, ca să-l 
ia în primire pe Moș Corbu. 

Dar, spre norocul delicventului, înainte de a termina acesta 
sbârnăiala prelungită a ultimei strofe, cineva deschide ușa. 


OBCU CLUJ 


— 454 — 


Maiorul Popa își încleștă mâna pe mânerul săbiei şi — 
tic de surprindere neplăcută — cu dinții de sus își mușcă buza 
de jos. 

Fra Indreiță, nepotu-său, funcționar la administraţia finan- 
ciară. Și unchiul îl mirosise dela distanță că nu vine dela bi- 
serică. De aci enervarea. 

| se păru o necuviinţă din partea nepotului să vină între 
obrazele simandicoase dela Imp. Romanilor în starea în care 
se găsia. Simţia că are datoria să-i administreze o lecţie de 
bun simț. Şi i-a administrat-o. 

Lui Indreiță, când și-a zărit unchiul — deși-l văzu numai 
ca prin sită — i se muiară picioarele. De retras, însă, nu: 
i-o mai îngăduia respectul pe care-l și-l datora șieşi să se 
mai retragă. S'a prelins deci în vârful ghetelor pe lângă părete, 
încadrându-se întrun scaun tocmai opus locului de unde-i ful- 
gerau înorate privirile unchiului. 

Nepotul, deşi cam aburit, ar fi preterit soarta cânelui din 
căruța rostogolită'n goană peste bolovani. 

Cu privirea ferită de ochelarii unchiului, prin care două... 
săgeți ascuţite îl ţintuiau de scaun, comandă, pe șoptite, o sticlă 
de bere şi-apoi... tac mă chiamă. Era oaspe rar Indreiță în acest 
restaurant: din Paști în Crăciun. Și și atunci, numai când în- 
drăznia să-i zică popii: mă. 

Moş Corbu își colofona cu conţinutul unui păhărel coardele 
vocale. Incerca niște „ponturi“ din „Craiu Nou“. Uveges însă, 
al dracului, începu a-l trage de limbă: 

— Și cum a fost cu concertu ăla dela Brăila, Corbule? 

Corbu își muie nasul în mustăţile decolorate și, cu bărbia 
'n piept, îşi rostogoli ochii, mustrător, pe deasupra ochelarilor, 
la interlocutorul său. 

— Care concert? — săriră cu gurile conmesenii, cu o cu- 
riozitate femeiască, făcându-se a nu cunoaște cazul. 

— Concertul dela care, ca să scape de îmbrățișerile 
auditorilor, a trebuit să se volatilizeze pe fereastra din fundul 
scenei. 

-— Ba dracu! 

— Parol.... 

— Cum a fost, Corbule? — toți cătră el. 

Corbu, cu buza de jos repezită în sus își grămădi din nou 
mustețele, mai nervos, sub nasul înflorit de antene și peste ochii 
obloniți de geamuri aproape opace coborî streașina mohorâtă a 
sprâncenelor. 

Dar tocmai când Uvegeș își alegea, cu un gest elegant, 
musteaţa din dreapta de cea din stânga, dregându-și glasul ca 
să povestească întâmplarea, se auzi o voce energică: 

— Domnilor ! 

Era Indreiță. Moș Corbu răsuflă ca scăpat de sub o lespede 
grea, maiorul însă încremeni cu paharul la gură. 

— Să-mi daţi voie, domnilor, să-mi exprim deosebita feri- 
cire că mă pot afla și eu astă-seară în aleasa d-voastră societate... 

— Scurt! — se auzi comanda ascuţită a unchiului. 

— Voiu fi cât se poate de scurt, domnilor, continuă In- 
dreiță, dar acum, după întreruperea unchiului, fără vigoarea ini- 
țială ci cu glasul muiat par'că în cereri de scuze. 

Sunt așa de rari prilejurile când putem avea şi noi, mino- 
res gentium, onoarea să putem sta la aceeaș masă cu bărbați 
care fac cinste nu unui oraș... 

— Scurt! — erupe şi mai energic și mai ascuţit comanda, 
de astă dată acompaniată și de zdrângănit de sabie. 

— Numai două vorbe încă, domnilor, și am încheiat.... cu, 
bărbați, zic, care fac cinste nu numai unui oraș ci unui neam 
întreg. Căci cine nu cunoaște pe un Dr. Vasile Saftu?... Cine nu 
cunoaşte pe un — 

—- Schluss! — fulgeră vocea stentorică a maiorului spre 
nenorocitul orator și în acelaș moment, peste capetele mesenilor, 
un pahar hârbuit de soba de tuciu, suspendă respiraţiile. 

Indreiță, cu fața var, se prăbuși pe scaun, ca sub cuțitul 
ghilotinei. 

lată de ce spuneam că Tunarul din Dumbrău în amintirile 
mele va stărui să rămână, pe lângă Românul de inimă care a 
fost, omul bunului simț. In toate împrejurările. 

S. Tamba. 

Replici parlamentare 


Prin lunie 1914, D-l lorga ia cuvântul în discuţia la Mesaj. 
Venind vorba despre partidul țărănesc, care, — zicea d. Iorga — 
nu este un partid de clasă pentrucă are prea mulţi capitaliști, G- 
Diamandi întreabă: 

— Mirabeau reprezintă mai puţin binc interesele stării a treia 
decât alții ? 

D-l A. C. Cuza intervine şi la repezeală formează un plural, 
grozav de puțin condescendent față de cei pe cari îi viză: 

— Avem şi noi Miraboii noştri! 


Ei 


Regulamentul Camerei interzice întreruperile, aceasta spre a nu 
lungi discuția cu dialoguri inutile. Erau, însă, doi deputați cari, în 
practică, ieşiau de sub prevederile asprului Regulament: d. A. C. 
Cuza şi C. Mille, fost director al „Adevărului“. Ultimul eră şi- 
canat, primul simpatizat. 

Odată, dupăce Delavrancea depune contestarea alegerii cole- 
giului II de Cameră din jud. lifov, Mille începe: 

— D-lor deputaţi, maş fi voit să debutez în Constituantă... 

— Nici noi n'am fi voit! — i-o retează scurt o voce, pre- 
vestind cum va fi întregul discurs. 


E 


Intreruperile, apoi, se ţin scai şi zgomotul nu mai contenește. 


— Ca să vorbesc trebuie să mă ascultați, — condiţionează 
oratorul reuşita discursului, dar aceeaşi voce loveşte cuiul în cap: 
— Trebuie? 


Cuvântul era altfel accentuat și M///e ma mai răspuns. 
Ei 


Deputatul Anghel Mihailescu îl încurajază : 

— D-le Mille, vă ascultăm cu multă plăcere, cu o singură 
condiţiune: evitați cuvintele: „morală“, „țară“ și „conştiinţă“. 

Pe semne, pe atunci, nu există destulă armonie între vorbitor 
şi cuprinsul acestor substantive. 

Camera a râs şi a aplaudat. 

Mai îngăduitor şi cam în râs intervine De/avrancea : 

— Observ că nimenea nu întrerupe măcar cu spirit, ca să 
facem haz. Lăsaţi-l să vorbească. 
= 


Insfârşit, reuşeşte să înciocăleze o frază: 

— Desigur, că de îndată ce s'au pus în mişcare toţi comi- 
sarii, toți perceptorii şi toți agenţii comunali, de îndatăce în prima 
zi a deschiderii campaniei electorale, alegătorul s'a simțit pus în 
inferioritate marcantă, şi în special alegătorii cari au fost mirosiţi 
că votează cu opoziţia... 

O voce îl încolţeşte cam rural: 

— Cine i-a mirosit ? 

Și d. Cuza nu se poate stăpâni: 

— Acei cari pot să fie mirosiți, încă nu aleg. 

Bă 


In discuţia la Mesaj, Mille ajunge spre sfârșitul vorbirei, 
la vizita pe care Țarul o făcuse familiei regale, în acelaș an, la 
Constanţa, când d. C. Stere, fără să fie persoană oficială, parti- 
cipase şi d-sa. Intr'o figură oratorică Mille spunea: 

— Nu mă voiu preocupă dacă d. Stere a fost rău sau bine 
venit acolo... 

A. C. Cuza: Dar l-ai întrebat pe Ţarul Rusiei ce zice? 

Mille, enervat: D-le Cuza îţi perzi, cu asemenea întreruperi, 
reputația de om deştept. 

— D-ta ai pierdut-o de mult! — răsuilă uşurat epigramistul 
dela laşi. 


st 
Ei 


Tot cam pe atunci, d. Iorga vorbind despre ideile şi activi- 
tatea lui Spiru Haret ca ministru al instrucţiunii, între altele spunea: 

— „ideile pe cari a căutat el să le realizeze... nu sunt nici 
ale lui, nici ale D-voastră“, (partidul liberal!) 

Ion Î. C. Brătianu, preşedinte al Consiliului pe atunci, ri- 
postează nervos : 

— Erau ale partidului cu care lucra! 

Calm, d. lorga: 

— D-le Brătianu, d-voastră credeţi că, dacă vorbiți aşa de 
tare, prin aceasta aveţi şi dreptate ? Credeţi că un ministru odih- 
ni, care de un ceas stă acolo şi mă ascultă, trebuie să întrebuin- 

țeze toate vibraţiunile glasului cu care l-a înzestrat Dumnezeu, 
pentruca să înăbușe glasul răgușit al unui orator obosit? 

Brătianu a tăcut, apoi, până la sfârșitul discursului. 

se 

Se încinsese un duel între Em. Dan, — la tribună — Dela- 
vrancea, Atanasie Gheorghiu, |. Miclescu, N. Iorga și |. G. Duca. 
Din viteza apostrofărilor Miclescu şi Duca ajung la chestiune per- 
sonală. 


— Dacă vreţi chestie personală, — spune Duca — sunt la 
dispoziția Dvs. 
— Și eu totdeauna, ori cât vrei, — răspunde Miclescu. 


Intre timp d-l Cuza, care nu se amestecase în discuţie, 
se scoală de unde sta şi pleacă grăbit spre ușe, adresându-se ce- 
lor doi, în treacăt: 

— Mă rog, şi eu vă stau la dispoziţie. 

Câteva voci, bănuind trucul: 

— Ce, pleci? 

— Mă întorc îndată, — răspunde Cuza, în hohotele de râs 
ale Adunării. : 

Vizita ţarului Nicolae la Constanţa, în 1913 şi intrevederea 
cu D-l C. Stere, răscolise mult spiritele. 

D-l Cuza se urcă la tribună: 

— D-le preşedinte, d-lor deputaţi, în strălucita sa cuvântare 
de ieri, ilustrul nostru istoric, d-l profesor Nicolae Iorga, scumpul 
meu tovarăș de luptă... 

O voce.. şi șef. 

Cuza... şi de îndrumare a partidului naţional democrat, pe 
care avem onoarea de a-l reprezentă înaintea Dvs., a ridicat des- 
baterile acestei onorate camere la mari înălțimi. 

O voce: Vezi să unu le scobori! , 

Cuza: Ei, tocmai! Nu vă veţi mira aşadar că eu, venind 
după d-sa, consider ca o datorie a mea de a le cobori. 

Pe atunci prietenia lorga-Cuza era proverbială. 

EI 


Deși Regulamentul se opuneă, d-l Cuza admitea întreruperile: 


„Dacă veţi cita un singur Parlament din lume, care să nu le ad- 
mită, îmi dau dimisia“, — spunea d-sa odată. 

Se întâmplă, însă, ca unii întrerupători să-l cam mursece, 
Aşa, M. Carp îi spune întrun rând, că Adunarea îl va ascultă 
cuminte, dacă va vorbi cuviincios. 

D-l Cuza sare ca mușcat de șarpe, ripostând că „nu va lua 
lecţii dela alţii, mai ales când vorbeşte în fața unei Camere așa 
de puțin parlamentare“. 

Dar preşedintele Camerei nu-și uită de rolul pe care-l deţine: 

— D-le Cuza, între ceeace este parlamentar și Dvs., văd că 
e o incompatibilitate. 

Discursul d-lui Cuza început după amiază, e continuat în 
ședință de noapte. Oratorul e obosit şi deputații îl zbenghiuiesc 
mereu. La un moment dat, Th. Vasiliu îl face inconştient. 

D-I Cuza protestează împotriva unor asemenea „expresii ne- 
parlamentare, pot să zic vulgare“. 

Th. Vasiliu răspunde mai pocăit: 

— Vulgare, dar adevărate! 

% 

Se discutau chestiuni cari nu cadrau cu o cameră a deputa- 
ților. D-l /orga nu mai poate răbda: 

— Aş vrea să fac o întrebare d-lui preşedinte, numai un 
cuvânt. Nu găsiți D-voastră, d-le preşedinte, că această frumoasă 
sală de şedinţe are un desavantaj; îi lipsesc ferestrele ca să se 
poată deschide ? a 


D-1 Vintilă Brătianu lăuda pe Haret pentru numărul mare 
de școli normale pe cari le făcuse. 

Un deputat: In viitor m'o să-l mai aveţi (pe Haret)! 

D-1 V. Brătianu : Vedeţi d-le..., la noi dispar şefii de partide, 
dispar oamenii şi rămân ideile, pe câtă vreme în alt partid sunt 


şefi mulți şi idei de loc. 
ii 


In cuvinte de sinceră şi nepărtinitoare laudă, D-l N. lorga 
arăta marile merite câştigate de Maiorescu în 1913, cu prilejul 
tratatului de pace dela Bucureşti. Intro țară de avocaţi, cu un 
Parlament de avocați,.. când se întâmplă ca în fruntea guvernului 
să fie un profesor și când acesta este stăpânul unei largi culturi, 
un adânc cunoscător de oameni, să se dea voie unui profesor, să 
se bucure de faptul că pacea dela București a fost încheiată de 
un om de cultură.,., 

D-l C. Xeni întrerupe: Dar D-l prim-ministru este şi avocat. 

Şi D-l /orga e gata cu replica : 

— Dacă ai face dumneata atâta protfesorat câtă avocatură a 
tăcut dumnealui, ar fi foarte bine. 


Intrerupătorul era profesor. 
Ei 


Ministru al Cultelor şi Instrucțiunii, în acelaşi cabinet, era d. 
C. G. Dissescu, care adusese un proiect pe temeiul căruia 5% 
din venitul cinematografelor să fie administrate Casei Şcoalelor şi 
Operei. 

In Cameră discuţia luase foc. La un moment dat d. Dissescu, 
pentru a face liniște, bate cu palma în masă, probabil așa cum se 
obișnuiește în clasele primare. 

D. Iorga întreabă mirat: 

— Ce-i asta, d-le ministru? 

— Rugăciunea mea ca să fie tăcere, — răspunde ministrul, 
vădit rău impresionat de intervenția d-lui lorga. 

D. N. lorga: Da? Ciudat, foarte curios! Cred că pentru 
întâia oară într'un parlament se vede asemenea lucru. 

O voce: A avut efect, cu toate acestea. 

D. N. Jorga: Da; dar efectul acesta nu este spre onoarea 
aceluia care l-a obţinut. 

EX 

Se adusese, sub ministerul Maiorescu, un proiect de lege de 
405.000.000 Lei pentru construcțiuni de căi ferate şi alte lucrări 
publice. 

D. Vintilă Brătianu, în opoziţie, luase cuvântul împotriva 
proiectului. 

Marghiloman, ministru de finanţe, observă că intervenţia 
d-lui V. Brătianu este prematură. 

Ilarie Isvoranu.: Că este matură da, prematură nu. 

Vistiernicul țării se simte adins: 

— Regret că nu am mintea destul de ascuţită ca să prind 
toată sarea pe care d. Ilarie Isvoranu a pus-o în întreruperea sa. 

Majoritatea aplaudă satisfăcută, dar Isvoranu nu se intimi- 
dează: 

— Sarea este un antiseptic în contra gusturilor fade. (Opo- 
ziția face haz). 

— Constat ilaritate, însă nu pot să-i preţuiesc temeinicia, — 

răspunde apăsat şi cam răutăcios Marghiloman. 
Ei 

In lupta contra evreilor, d. Cuza wa cruțat nimic. De mani- 
festația ostilă organizată cu prilejul reprezentării piesei „Manasse“, 
se vede că nu era strein, pentrucă |. Miclescu, apărător al „evrei- 
lor pământeni“, adecă „împământeniţi“, întrebă: 

— Oare numai ,„Manasse“ a fost scrisă de un evreu? 

Şi-apoi, întro întorsătură de mare efect oratoric calculat: 

— Aruncaţi-vă în Mitropolie, d-le Cuza, şi smulgeţi Psaltirea 
din mâna mitropolitului, pentrucă nu a fost scrisă nici de Ștefan, 
marele domnitor moldovean şi nici de Mihai-Viteazu, marele domn 
muntean, dar a fost scrisă de un evreu, de regele David al isra- 
eliților ? 

Dar „antisemitul“ rămâne tare pe poziţie: 

— David nu cerea împământenire în țara românească. 

% 

In aceeaşi discuțiune fiind citat şi d-l lorga, d-sa răspunde; 

— Fiindcă a fost vorba aici de două persoane, cari pe lumea 
aceasta nu s'au întâlnit niciodată, — nu ştiu cari or fi legăturile 
lor pe lumea cealaltă — David și Ştefan cel Mare, recunosc și eu 
că Ştefan cel Mare nu a scris Psalmii. Dar noi suntem aici, Ro- 
mâni, pe pământul românesc, nu fiindcă David a scris Psalmii, ci 
fiindcă Ştetan cel Mare, care a tălmăcit Psalmii în credință faţă 
de Dumnezeu şi în vitejie, s'a luptat până la moarte pentru a ne 
păstra acest pământ. lar noi suntem hotăriți cu toţii să-l păstrăm 
împotriva oricărui dușman din afară şi împotriva oricui ar răsări 
ca duşman înlăuntru potrivit cu tradiţiile marelui strămoş. 

Ei 

Chestiunea evreilor adusă în discuţie în Februarie 191£, făcu 
mult sânge rău şi guvernului și opoziţiei. Argumentele, pentru sau 
contra, erau luate până şi din... birourile particulare ale oratorilor. 
Astfel, ministru de interne V. G. Morţun, care înainte cu câţiva 
ani văzuse pe biroul de lucru a! d-lui Cuza portretul unui oarecare 
Cuzanus von Cuza, cardinal de Parma sau de Mondena, nu uită 
să amintească aceasta: 

— Imi aduc aminte că d-sa își căuta genealogia în alte țări 
decât în țara noastră. 

Faptul a produs ilaritate, dar cel vizat, fără să se gândească, 
probabil, la anumite canoane bisericeşti, dă replica: 

— Sunt foarte fericit că descind dintr'un cardinal italian. 

Acum intervine d. /orga: 

— Cardinalii nu au copii! — şi deputații s'au pornit iar 
pe râs. 

Delavrancea întrebă din ce secol era cardinalul şi Morțun 
neştiind, autorul „Luceafărului“ precizează: 

— Atunci toți ne tragem din Italia; toți putem să avem stră- 
buni arhiepiscopi sau cardinali. 

C. C. Arion, cu gândul la competența d-lui iorga în materie 
de cardinali: 

— Mai greu cardinali. 

— Mai greu, dar e posibil, — se aude de undeva glasul 
unuia care-și adusese, probabil, aminte că au fost chiar papi, nu 
tocmai atât de catolici pe cât se crede. 

se 


„Numai pe mine nu m'ai combătut în această Cameră!“ — 
spuse odată C. C. Arion d-lui Cuza, care nu rămâne dator: 
— .. pentrucă d. Arion (ca ministru al Instrucțiunii) e cel 
ce ma numit profesor de economie politică la universitatea din Iași. 
— Poate singura greşală! — îndrăsneşte o voce din băncile 
majorității. 
Ei 
Un deputat, Ath. Gheorghiu, îi spuse d-lui Cuza: 
— Eşti un neastâmpărat şi n'ai putea să fi în nici un partid. 
Dreptate deputatul, poate, n'avea, dar fapt e, „antisemitul dela 
laşi“ nu prea avea stare când vorbea cineva. Măcar o împunsă- 
tură, dacă nu mai mult. Pe unii, însă, desele întreruperi îi enerva. 
Intr“un rând, pentrucă Dr. N. Lupu taxase un discurs al d-lui 
Cuza drept „poliloghie inutilă“, d-i Cuza cere cuvântul în ches- 
tiune personală. 
Dr. N. Lupu: Eu nu pot avea chestiune personală cu d-ta 
şi nu pot avea alte raporturi decât ce/e dela medic Ia client. 
Și d-l Cuza a renunţat la „chestia personală“. 
% 


Intr'o chestiune care privea pe țărănimea noastră: 

Dr. N. Lupu: D-voastră consumaţi în cea mai mare parte 
pâine, carne şi, înstârşit, alimentele unui om civilizat. D-voastră, 
populațiunea dela orașe, nu cunoaşteţi valoarea şi importanţa po- 
rumbului ca aliment pentru populaţiunea rurală. 

— Parcă d-ta mănânci mămăligă! — crede de cuviință „să-l 
pună la punct“ deputatul Luca Elciterescu. 

% 

Leonte Moldovanu lăuda programul partidului naţional-liberal: 

— Programul partidului acestuia a privit totdeauna problema 
românească în întregimea sa. 

Em. Dan: Şi s'a ţinut de cuvânt /otdeauna. 

Leonte Moldovanu însă, mai circumspect: 

— Afară de cazurile când nu s'a ţinut. 

x 

In 1915 sau ţinut, în Cameră, frumoase discursuri pentru 
intrarea României în războiu. La 16 Decembrie vorbeşte d-l /orga: 

— Dacă cineva este cu adevărat Român, nu e nevoie săi 
se aducă aminte; dar, cu cât e cineva mai puţin Român, cu atât 
mai mult trebuie el însuşi să şi-o aducă aminte. 

D. Cuza vrea să spună ceva. 

D. Iorga: Aici ai nevoie de dublă autorizaţie ca să întrerupi. 

(Una dela preşedintele Camerei, alta dela d-l lorga, ca „şei“, 
politic.) 

% 

Tot atunci d-l lorga defineşte: 

— intrun sens guvernul, oricare ar ti el, este „al tuturora“ 
căt timp nu-l răstorni. 

a 

P. P. Carp, se ştie, a susținut mereu intrarea în acțiune 
alături de puterile centrale. Răspundea, de data aceasta d-lor L. 
Moldovanu și N. Iorga, la discursurile din 15-16 Dec. 915. D.A. 
C. Cuza, spre sfârşitul vorbirei, îl întrerupe. Mihail Pherekyde, 
preşedintele Adunării, se adresează întrerupătorului : 

— Respectaţi tribuna odată; maveți dreptul să întrerupeți. 
Continuaţi d-le Carp. 

A. C. Cuza: A întrerupe nu însemnează a nu respecta; din 


contră, vreau să îi dau atenţie. 
* 

In 18 Dec. 1915, tot în chestiunea naţională, îşi ţinea dis- 
cursul d. C. Stere. Atunci, ca și acum, acţiunea deputatului basa- 
rabean era privită cu ochi răi. Nici măcar nu era lăsat să vor- : 
bească continuu. 

Mereu se găsea, ba unul, ba altul să-l întrebe: ce-i cu vi- 
zita Țarului la Constanţa; ce-a căutat în Ardeal, la Braşov, unde, 
se zice, ar fi avut o convorbire cu contele Czernin? Două zile a 
fost hărțuit. 

— Şi un condamnat la moarte are dreptul la ultimul cuvânt! 
— vorbeşte d. Stere stăpânit. 

D. A. C. Cuza: Eşti condamnat la moarte civilă! 

Deputatul Fr. Culogiu îi ia apărarea: 

-— E foarte adevărat ce spune: e vocea Basarabiei care vor- 
beşte prin dânsul. 

Şi în vacarmul iscat, d. Cuza: 

— Nu, e şi cimitirul Ardealului. 

Mai întrerupe și C. arca, şi Delavrancea, și luliu Vrăbiescu, 
şi Victor lonescu, apoi iar d. Cuza. 

V. Sassu, scandalizat, îi reproşează: 

-- D-le Cuza, eşti protesor de universitate! 


— Deaceea dau lecţii! — i-o scurtează „profesorul“. 
% 


Odată, M. Pherekyde, președintele Adunării, scandalizat şi el 
de desele „amestecări în vorbă“ ale d-lui Cuza, îi spune: 

— D-le Cuza, d-voastră singur sunteţi care "întrerupeți tot- 
deauna. Nu aveţi cuvântul. Nu sunteți singur în această Cameră! 

Și d. Cuza îşi varsă necazul: 

—— Regretăm că suntem împreună cu d-voastră! 

Ei 

A rămas celebră ironia brutală adresată lui Take Ionescu, în 
şedinţa din 22 Dec. 1915, de P. P. Carp: 

— Va să zică asistăm iar la o nouă incarnaţiune a d-lui 
Take lonescu. Dar să-mi permiteți să amintesc că 7a/eratul ru 
justifică toate incarnaţiunile, precum /rumusetea nu justifică 
toate prostituțiile. E 

Prin Septemvrie 1914, cineva semnase cu inițialele C. A. un 
articol în „Epoca“, încheind: am voi ori ce guvern „fără D-l lon 
Brătianu, cu ai lui“. 

D-l Iorga, în discursul ţinut în Dec. 1915, atribuie acest ar- 
ticol lu C. Arion. Se dovedeşte apoi că autorul eră C. Argetoianu; 
și Arion, satisfăcut pentru moment, subliniază: 

— Dacă mă cunoșteai puţin mai bine, mă recunoșteai după 
stil; sunt erori gramaticale pe cari eu sunt incapabil să le fac. 

lronia priveă mai mult pe Argetoianu. 

Dar Arion nu uită! 

Peste vre-o șase zile, pe când își ținea discursul, D-l Iorga 
îi corectează un an. (Nu 1775 ci 1774). 

Arion îşi sară inima: 

— Da, la 1774 fusese tratatul dela Cuciuc-Kainargi. Imi pare 
bine că întrerupe D-l Iorga, căci vreau să fiu controlat de D-l lorga, 
care când scrie istorie şi nu este indus în eroare de inițiale, este 
un mare istoric. 

* 

Deputatul N. Fleva se tot lăudă că a fost, odată, închis la 
Văcăreşti. 

Delavrancea : Spui că ai ieşit dela Văcăreşti par'că ai spune 
că ai ieşit dela Academie. Prea te lauzi că ai ieșit dela Văcăreşti! 
Ai putea să spui aceasta mai cu regret. 

E 


N. Răutu se plânsese în Cameră de excesele antisemiţilor, 
declarând că chiar fiul D-sale fusese lovit de fiul D-lui Cuza. 

D-l Cuza, cam în zeflemea: 

— Aceasta este o chestiune între fiul meu şi fiul D-sale. 

Eu însă declar după acum că sunt foarte mulțumit că nu 
am avut eu să mă plâng cum că fiul D-sal/e ar fi lovit pe 
fiul meu. 

Ce ţi-o fi cu mândria de tată! 

Comunicate de I. C. 

Din colecţia de poezii populare a 
D-nei Lucia Bourgeois-Popovici. 


Ciîntec vechiu 


Zis-o Peiu câtră brad: 
— „Peicau-ai bradul'e pios 
Să pici gios putregăios 
Să crească bureți d'in tin'e 
Să nu trăbuiești la n'ime“. 
— „Ba io gios că moi pcica 
Că d'in m'ini fac icoana 
D'e 'mpodobesc beserica“. 
Zis-o bradu cătră t'eiu : 
— „Să peici tu tieiul'e gios, 
Să pcici gios putregăios 
Să crească bureţi din tin'e 
Să nu trăbuiești la n'ime“. 
— Ba io gios că n'oi pcica 
Că d'in m'ini fac șinajila 
D'e (a) copăr beserica. 
Că de mar hi șinajila 
Șî icoana-ar lăcrăma“ 
Din Sinmihai 


Notă. pentru ti. Ex, „bucate“ iar nu „bucalie“, 
p 


d Fa di. Ex. „verd'e“ iar nu „verdie“. 
m Pi ni. EX. „doamn'e“ iar nu „doamnie“. 
id ri. EX. „rele“ iar nu „riele“, 

p „ ilung. Ex. „yin“ iar nu „vin“. 

Lăă 3 hi. Ex. „hiu“ iar nu „fiu“. 

î FI â peste tot. De ex.: înalt, omorit, gind. 

Frunză verd'e tri motizi 
Singuram fost la părinți 
Părinții aveau avere 
Io le ieram mângâiere, 
Părinţii s'o îndural 
Sî pe mini m'o măritat 
Piste dealuri, piste văi 
La părinți Străini și răi 
Da străinii beau la masă 
1o Le fii lumină 'n casă 
D'e amaru vieții mele 
Și lui Dumnezău i jel'e. 
Frunză verd'e săcărea 
M'am făcut o păsărea 
S'am zburat la maica mea 
Și mam pus în ferestuică 
Să văd mama cum să culcă. 
Da să culcă suspcinînd 
Sî să scoală lăcrămînd. 
Sî maica cum mă zărea 
Mă 'nchirea') mă hiîrșăiea. 
Io d'in grai așa griiam : 
— „Mamă nu mă înturna 
Că doar io îs fiica ta, 
Nice nu mă închizy' 
Pină ce moi jălui 
Cum trăiesc cu străinii 
Că străinii beu la masă 


1) a închiri = a alunga 

Io le fii lumină 'n casă 

Străinii să vesel'esc 

Jo tăt cu amar trăiesc. 
Maică măiculeana mea 
Cite straie mi le-aţi dat 
Străinii ni te-o purtat 
Cite straie le-am avut 
Străinii ni le-o vîndut, 
Și cîte n'i-o mai rămas 
Să meargă frățiorii nei 
Să le 'ncarce pe tri cară 
Să te scoată 'ntră hotară 
Să Le deie foc și pară, 
Para la ceriu s'a sui 
Părinții or auzi, 
Para la ceriu s'a 'nălța 
Părinţii s'or învăța 
Fete la străini a-și da 
Cum m'o dat maica pe mine 
D'e nu mai am nici on bin'e, 
Ardă-ve lume cu foc 
Dacă m'am avut noroc. 


(Din Jabeniţa, de la Ileana Moldovan). 

Fratele de dincolo de glie 


Nu mi-l amintesc căci era cu doi ani mai bătrân ca mine 
și când a fost de patru, a avut fierbinţeli, cerea apă și-apoi n'a mai 
cerut nimic. 

lar înto zi muma l-a gătit de sărbătoare și l-a ascuns într'o 
cutie vopsită, — cutie de flori, — pe care au dus-o în deal la 
biserică... 

Așa-mi spunea, uneori, mama bătrână. Altfel, poate, n'aș îi 
aflat niciodată că am mai avut un frate. 

In Sâmbăta-Paștilor, din noapte când luna ca o jumătate de 
mălai proaspăt, nu mai avea mult până după deal, — eu cu 
mama bătrână eram solia celor vii în țara stâlpilor întunecați. 
Progadia cu biserica, o grămadă de şindrile sparte, în mijloc, — 
părea o pădure uscată, ciungărită de mult, de-au mai rămas 
numai trunchiuri cu câte două cloambe retezate: cruci mari, sure 
Și îngrămădite. Dar din pădurea asta arsă, când se trezește Cio- 
cârlia, mii de lumini au răsărit, în Sâmbăta cea mare, din pă- 
mântul gras. 

In Sâmbăta asta sufletele morților apar în şuviţe de foc, — 
licurici în iarba cenușie, îngânându- se cu stelele, cari nu sunt 
de cât semnele sufletelor celor vii, acățate de pânza cerului. De 
aceea cade câte-o stea, când moare cineva.. 

— Aici e moșu-tău, dincoace mătușe- ta, iar dincolo, peste 
părău, e frate-tău lon! 

— De ce nu-i și lon lângă moșu? 

— Pentrucă n'a mai fost loc și pentru el., 

Şi bătrâna, încovoiată către pământul care-o chema, mă 
purta printre crucile negre cari s'au îmbrățișat în neputința lor. 
Uneori ne opream. Ea-și făcea semnul crucii, bombănind' ceva. 
Desigur vorbea cu duşii de pe lume. Eu tăceam. Mă uitam la 
luminile albe ce se clătinau de adierea vântului.. 

Imi plăcea mult să mă duc în progadie la "Sâmbăta Paș- 
tilor. Poate, pentru că numai acolo sunt lumini multe când luna 
se ascunde după deal. 

Acum nu-mi mai place. Poate unde mare cine-mi arăta unde 
stă fratete de dincolo de glie: mama s'a ascuns și ea undeva, 
lângă moșu, iar eu rătăcesc singur pe potecile întortochiate din 
progadie. 

Zadarnic vreau să caut ce nu mai este. Crucea strâmbă, 
care-mi mai putea arăta unde stă fratele de dincolo de glie, s'a 
dus și ea, tot în pământ, se pare. 

Şi pentru asta, mă opresc lângă mușinoaiele nimănui și 
aprind câte-o lumină pentru fratele pe care nu- -1 cunosc dar îl simt. 


Nicolae Vonica. 

Răstfoind ziarele și revistele noastre 
V. 


De astă dată puţintică ortografie. Mai întâiu însă o scurtă 
lămurire. 

Exemplele pe care ne întemeiem constatările din această 
rubrică, sunt scoase — după cum au putut-o observa cetitorii 
noștri — mai ales din ziare, în special din „Cuvântul“, pe care-l 
cetim mai regulat. Și o facem, fiindcă felul de a scrie al zia- 
relor prinde mai ușor, se generalizează mai repede printre ceti- 
torii lipsiți de cunoștințele gramaticale trebuincioase putinţei de 
a exercita critica necesară — și masele largi ale cetitorilor 
aceștia o formează, — decât al operelor literare. Şi aceasta, din 
simplul motiv că ziare cetește aproape fiecare ins care știe ceti, 
pe când lucrările literare rămân, pentru covârșitoarea majoritate 
a acestora : porţi nouă. 


Oricât am sublinia însă anumite greșeli, prea frecvente, 
știm înainte că batem toaca la urechi surde. Căci noi, ceştia care 
ne trudim pela reviste din provincie, navem - și nici nu putem 
avea — pretenția de a fi cetiți de cei cari scriu la gazete. 

Revistele cari nu fac parte din cenaclul literar al celor care 
au în mână hăţurile coloanei literare dela gazetă, sau sunt ghi- 
lotinate sau — în cazul că prin valoarea lor au izbutit să cuce- 
rească atenția şi aprecierea cetitorilor lor — mormântul tăcerii, 
câlcâiul disprețului. 


Numerelor revistei, deși li se trimit, nici unu li se anunță 
apariția. Dacă subliniem, totuși, astfel de greșeli — ba uneori 
le repetăm cu încăpățânare — o facem pentru cetitorii noștri, 


ca să nu cadă și ei în groapa greșelilor din care nu mai pot 
ieşi redactorii și corespondenții jurnalelor pe care le cetesc. 


„A-[i închis clubul,... a-ți pus pecetea roşie pe uși... a-ți jefuit no- 
rodul“. Dintr'o întâmpinare. Cuv. 17/. 1930 p. 3 c. 1—2, sus) 

„De sigur că a-ţi dispus aceste mutări în urma“... etc. (Ordinea 4/VIl 
1929 p. 4 c. 6.) 

„Pedeapsa a-ţi dat-o după pretenţia“... etc. (Tot acolo pg. 4 c. 6-1 
Ș. a. m.ăd. 

In felul acesta (a-i), se scrie numai când e vorba de pers. 
2 dela sing. D. e. A-fi da seama (tu) de ceeace scrii sau vor- 
bești, nu e lucru ușor. 


In cazurile de mai sus pretutindenea e vorba însă de pers. 
2 dela plur. și atunci ați se scrie totdeauna îără trăsură de unire. 

Tot aţi se va scrie — nu A-fi nici a-7i, cum scriu mulţi 
— când e vorba de dvoastră (la adresa unei singure persoane), 
fiindcă, în cazul acesta, reverența se arată nu prin întrebuințarea 
majusculei, ci prin cea a pluralului. Așa dar: Maiestatea Voastră 
ați fost martorul ocular al vitejiei soldatului nostru în răsboiu... 
(nu a-Ț]). 


Rămâi apoi uimit cum de nu-și dau seama atâți mânui- 
tori ai condeiului, că formele: membri: miniștri, aştri, poetaștr/?, 
negri;, albaștri, aspri?, simpli;, mândri; etc. sunt forme articulate. 
Deci: membri: vechi ai societăți; noastre, miniștri; actuali, aștri: 
cunoscuți, poetaștr/; zilelor noastre, negri; sau albaştri: ochi, aspri; 
viteji, mândri: codrului păuni etc. Dar vechii membri, actualii 
miniștri, cunoscuţii poetaștr;, ochii negr;, ş. a. m. d. Fiindcă în 
cazurile din urmă am articulat vorbele antepuse. 

Simplu și clar. Cu toate acestea, coloanele publicaţiilor 
noastre mișună de întrebuințarea anapoda a acestor cuvinte: 
E vorba de cuvintele în care ; al pluralului urmează după două 
consonânte, dintre care ultima e r sau 1. 


Câteva citate. 
acești membrii au încheiat o hotărire etc, 
aceeaşi membrii au încheiat o hotărire,.. 
vechii membrii primesc 15000 lei... 
unul din membrii e institutor... 
Nici o singură dată nu se greșește în bine! Şi toate acestea 
se găsesc în câteva șire ale aceluiaș articol. (Ordinea 30/XII. 
1929 pg. 4. col. 2 jos). 
„Dnii H. şi V. N. urmau să rămână simplii particulari (tot Ord. 5|l. 
1930 pg. 4. c. 1. jos). 
Sau, ca să cităm şi din alte ziare: 
„Sentinţele acestor arbitrii liber aleşi (Cv. 1|VIIL. 1929 p. 4. c. 6). 
„Aducem ia cunoștința on. membri că... On. membrii ai acestei 
bănci etc. (Gaz. Trans. 23|l. 1930 pg. 6. c. 1-2). 

„Domnii miniștrii fac farse pe spinarea bieţilor poeţi (Viaţa Lit. 
21|XII. 1929 p. 4. c. 2). 

„Unul dintre primii membrii ai organizaţiei (Carpaţii 2|VII. 1929 
pg. 3. c. 4). 

„14 perimetrii petroliferi (Cv. 5|VIU. 1929 pg. 3. sus). 

„Preş. consiliului nostru de Miniştrii (Intr'un decret regal. Dim. 
15|VI. 1929 p. 1. c.7). 

„B., Ch., F. şi V. S., membri: în consiliul oficiului naţional (Adev. 
2|VI. 1928 pg. 6. c. 4). Ş.a.m.d. 

Exemplele sar putea înmulți la înfinit nu numai din co- 


loanele ziarelor ci și din manualele de școală, rev. literare etc. 


E cu atât mai de mirare că se face această greșală boacănă, 
cu cât n'ai nevoie de cunoștințe deosebite gramaticale ca să-ţi 
dai seama de ea. In caz de nesiguranță, n'ai decât să înlocueşti 
vorba buclucașe cu alta şi nu se poate să nu vezi imediat care 
e forma cea corectă. 

Ce-ar zice autorii exemplelor cu pricina, dacă am scrie noi 
în felul acesta: 

Aceşti bărbaţi? au încheiat hotărirea.... 
vechii vânzători; primesc 15000 lei. 

unul din aleşii e institutor... 

sentințele acestor judecători; liber aleși... 

on. funcționarii ai acestei bănci... Ş. a. m. d. 

Așa-i că ne-ar lua de urechi? Deși n'am făcut altceva decât 
să reproducem felul lor de articulare, punând doar o altă vorbă 
în locul celei întrebuințate de ei. 


Tot de categoria cuvintelor de mai sus ţin și formele plur. 
masc, al pron. pos.: noștri, voștri, pe care 80%, dintre corespon- 
denții ziarelor le scriu noștrij, voștrii (cu doi î) deși ele niciodată 
nu se pot scrie altfel decât noștri, voștr (cu un i), cum nu putem 
scrie cu // pe mei, tăi, săi, cu toate că în acestea î final e se- 
mison, pe când în celelalte e plenison. 

Şi dimpotrivă, pluralul lui propriu nu e propri ci proprii 
(ca şi fr/, vii dela fiu. viu) iar atriculat: propriiz (ca fiz;,: vii). 

Deci în fraza: In „Spovedania unui învins“ Panait Istrati 
ne descrie situația din Rusia așa cum a văzut-o cu proprii săi 
ochi“, proprii e greşit scris numai cu doi j, având de a face aci 
cu forma articulată, care trebuie scrisă cu trei î. 

Şi mai supărătoare e imposibila formă ortodox” (pluralul 

lui ortodox), de care te împiedeci la tot pasul. 
Creștini ortodoxi (Ord. 26|VI. 1929 pg. 1. col. 2) 
români ortodoxi (Cv. 2|VI. 1929 pg. 1. c. 5) 
credincioşi ortodoxi (Cv. 2|VI. 1929 p. 4. c. 2) 
episcopii ortodoxi (Cv. 24JVIl. 1930 p. 1. foil. col. 5). 

Am putea cita exeinple cu nemiluita. Credem însă ce cetitorii 
noștri, dacă mau remarcat această greșală până acum, o pot 
remarca din belșug de azi încolo. 

Ne dispensăm, deci, de alte citate, 

Ă e un sunet compus (c-l-s). La plural, dacă cuvântul ur- 
mează să ia terminațiunea 7, s de dinaintea lui trece în ș, ca în 
gras: grași, gros: groși, ras: rași, pas: pași, supus: supuși etc. 
Deci, ortodox (ortodocs): ortodocși, 

Numai așa. 

Ax. Banciu, 

Cronică 


Studiile, tot mai dese şi — ceeace e mai îmbucurător — tot 
mai competente, apărute în anii din urmă privitor la luminarea iz- 
voarelor multiple, unele atât de îndepărtate, din care s'a hrănit cea 
mai comprehensivă minte, sufletul cu adâncimi inegalate la noi, 
geniul care ne-a cucerit pentru întâiaş dată şi pentru totdeauna un 
loc de cinste între poeţii mari ai lumii, — au sporit cu o nouă 
contribuţie. 

D-l prof. N. Sulică, în „Clasicismul grecoroman şi 
literatura noastră (In special Eminescu)“*) — o broşură 
de 71 pg. — şi-a luat sarcina de-a urmări înrâurirea asupra cul- 
turii noastre a acestui clasicism, fecundant și înviorător ca o ploaie 
sosită la vreme pentru o vegetație plăpândă. 

Pe noi ne interesează mai mult partea primă a lucrării, în 
care se urmăresc primele „licăriri“ ale clasicismului în literatura 
noastră: licăriri pe cari autorul le găseşte, în epoca renașterii cul- 
turale, în epilogul octoihului românesc, transcris la Braşov în 
15170 de diacul Oprea, cu cheltuiala umanistului român, can- 
celar al Transilvaniei, Mihail Csâky, — în care epilog, diacul Oprea 
întrebuințează o figură poetică: „reminiscență din celebrul epilog 
al poetului Horatius, pus la sfârşitul cărţii a IIl-a a Odelor. 

Protopopul Mihaiu, unul din traducătorii Cazaniei ort. 
tipărită de Coresi la 1582 la Braşov și restaurator al școlii de pe 
lângă biserica Sf. Nicolae, e al doilea care se pare că „n'a rămas 
strein de atmosfera unanistă a epocii“. 

Al treilea, e fiul mai mic a! acestuia, bunul cunoscător al 
limbii latine: popa Vasile „autorul primei cronici, scrise în ro- 
mânește, tratând un subiect pur românesc: Cronologia bis. Sf. 
Nicolae din Brașov, scrisă nu mult după 1633“. Popa Vasile 
— după părerea autorului — e primul cronicar român în spiritul 
și stilul Renașterii, precedând, în privinţa aceasta, în timp, pe Gri- 
gore Ureche. 

„Ecourile clasice““ pe care d-l Sulică le admite la acești trei 
scriitori braşoveni, le explică parte din nota umanistă clasică care 


*) Tg. Mureș. 1930. Extras din anuarul lic. „Al. Papiu larianu“ pe 
1919—1929, 40 Lei. 

caracterizează atmosfera culturală a cetăţii Braşovului din acea 
vreme, parte — şi aceasta pe cale directă — din înrâurirea cursu- 
lui superior (pt. dascălii de dăscălie) al şcoalei de pe lângă bise- 
rica Si. Nicolae, în care, în aiară de limba slavonă şi românească, 
se dedeau şi cunoștințe de limba latină (pg. 7), — concluzie a 
autorului, neverificată îndeajuns prin interpretarea dată postulatului 
dascălului Oprea că preoții, dascălii şi diecii, trebuie să cunoască 
şi limba latină. 

In celelalte părţi ale lucrării (1l—XV), după o trecere în re- 
vistă a scriitorilor noștri înzestrați cu o cultură clasică mai siste- 
matică, începând cu cronicarul Gr. Ureche și terminând cu poetul 
G. Coşbuc, se insistă în deosebi asupra puternicei influențe pe 
care a exercitat-o clasicismul grecoroman asupra poetului Emi- 
nescu, care „în tot timpul activităţii sale literare, din primele tine- 
rețe şi până puțin înainte de moartea sa, n'a încetat, nici un mo- 
ment, să considere clasicismul ca un izvor nesecat de regenerare 
culturală şi de inspirație artistică“. (pg. 18.) 

Intemeiat când pe datele cuprinse în ceeace s'a scris până 
acum despre poet, când pe cercetările sale proprii, autorul caută 
să stabilească; 

1. Căile pe care s'a canalizat şi a pătruns clasicismul în su- 
fletul lui Eminescu şi 

2. Modul cum se reflectă acest clasicism în opera poetului, 
distingând în activitatea lui literară două epoci de înrâurire clasică: 

a) Epoca tinereţelor, când clasicismul se manifestă sub forma 
unor reminiscențe mitologice şi în parte istorice, și 

b) Epoca maturității și strălucirii sale, când clasicismul ia în 
opera lui Eminescu proporții mai ample, sub formă de idei şi ima- 
gini inspirate de literatura şi filosofia antică. 

Ax. B. 
E 

Dr. Nicolae |. Angelescu: „Rudolf Orghidan“ (1797— 
1862) Ed. Camera de Comerţ şi Industrie, Bucureşti, Inst. de arte 
grafice „Luceafărul“ S. A. Buc. 1930. Format 22X19 cm. 

Broşura cuprinde, în 10 pg., biografia şi activitatea lui R. O., 
a marelui comerciant, industriaş, mecenate al culturii româneşti, 
apărător al drepturilor negustorilor români — în anul 1851, anul 
înființării Camerei de Comerţ și Industrie din Braşov, era singurul 

membru român al ei, — exponent al elementului românesc de aici, 
în sforțările din anul învolburat 1848, sforțări care tindeau la 
eluptarea unei sorți mai bune pe seama unui neam supus la atâtea 
persecuțiuni, 

Lucrarea pioasă a d-lui Dr. N. Angelescu, menită să evoce 
în amintirea celor de azi frumosul suflet de Român şi filantrop al 
neguțătorului brașovean R. O. -— „pentruca urmaşii acelora ce au 
profitat de pe urma generozităţii lui, să cunoască pe acest binefă- 
cător al lor“ — mare pretenţia de a cuprinde tot ceeace se poate 
spune despre R. O. Ea e mai mult o schiţă sumară a unei bogate 
activități, pe atâtea terene, care-şi aşteaptă încă pe cercetătorul 
răbduriu al dosarelor cu filele îngălbenite și prăfuite din arhivele 
de aici. 

Până la apariția lucrării care să desgroape şi utilizeze tot 
materialul pe care-l poate oferi ochiului priceput și pasionat în 
descifrarea unui trecut nelămurit încă pe deplin, broşura d-lui Dr. 
Angelescu va rămânea izvorul principal de informație privitor la 
omul de bine și Românu! de ispravă, truntaş al negoțului braşo-= 
vean Rudolt Orghidan, care „pentru comerțul lui, precum şi pentru 
comerțul de import şi export al industriilor lui“ plătia dări către 
Stat „mai mult de jumătate din cât plătiau toţi ceilalți negustori 
saşi din Braşov“. (pag. 5). 

Broșura cuprinde şi reproducerea copertelor Grmaticei ro- 
mânești şi nemțeşti dela 1832 şi a Foaiei de Duminecă 
(1837) tipărite cu cheltuiala lui R. O., precum și portretul acestuia 
și al soției sale Ana. 

3 

Tot di Dr. N. [. Angelescu, într'o altă broșură de 10 pg. și 
o planşe, reconstituie viaţa şi activitatea lui Niculae Voicu (1803 
— 1868) — fiul cojocarului Voicu sin Constantin din Bucureşti şi al 
Ecaterinei, sora soției marelui negustor lipscan Tudor Hagi Tudo- 
rache — care, după câţiva ani petrecuți în prăvălia de lipscănie 
a unchiului său 1. H. T., trecu la Viena, unde se stabili definitiv, 
schimbându-și numele în Woikowitz şi deschizând o mare casă 
de comision. 

Având şi sprijinul tostului său patron, casa lui Woikowitz 
deveni cea mai importantă casă de comision din Viena, cu care 
lucra întreaga negustorime din ţările româneşti. 

N. W., deşi stabilit în Viena și deși se însurase cu o au- 
striacă, rămase tot Românul de inimă, fiu al cojocarului Voicu din 
Bucureşti, sprijinind cu mână largă operele de binefacere și mi- 
şcările naţionaliste. Astfel, în 1848, N. W. a subvenţionat mişcarea 
naționalistă cu sume însemnate trimise vărului său Vasile Danco- 
vici, care, pentru rolul jucat în această mișcare, fusese arestat la 
Brașov, de unde numai intervenția oamenilor politici îl scapă. 

Birourile lui erau locul conciliabulelor în care se discutau 
nevoile comerțului român şi evenimentele politice la ordinea zilei. 
Aci se puteau obținea şi cele mai bune și mai sigure informaţiuni 
asupra ţărilor ca și asupra diferitelor firme din capitalele țărilor cu 
care negustorii români steteau în relații comerciale. 

Primăria Vienei, drept recunoştinţă pentru operele sale filan- 
tropice, îi conferă titlul de cetățean de onoare, iar guvernul au- 
striac îl distinge cu titlu de nobleță pe cel care de mult se bucura 
de prietenia Domnitorului patriei sale, a lui Alexandru Ghica. 

Proporţiile pe care le luase comerțul său ni le arată în de- 
ajuns simpla constatare că la moartea sa negustorii din țară îi da- 
torau respectabila sumă de 1.600.000 lei. 

Moare la 1868, după o activitate de aproape 40 de ani. 

N. Voicu-Woicowitz, ca şi Rudolf Orghidan, fac parte din 
pleiada acelor vechi negustori care ne-au făcut atâta cinste şi care 
cu mintea lor, simplă dar clară, înțeleseră că o luptă de afirmare, 
de rezistență dârză, de emancipare şi progres nu se poate susținea 
decât cu fapte, cu jertfe, nu cu declamații, cu „patriotism de clo- 
potniță“. 

Sămânța acestor negustori, din nenorocire, s'a pierdut, ori 
— vorba cântecului — dacă mai există mulți nu ştiu nimic. 

DI Dr. N. 1. Angelescu, smulgându-i din împărăția uitării și 
punându-i în fața celor de azi, a făcut o operă şi românească și 
creştinească. 

Ax. B. 

BIBLIOGRAFIE 


Junimea Literară. An. XIX No. 
1—4 (lan.—Aprilie) 1930. Număr festiv 
închinat memoriei lui Constantin Beraru. 
Rar o revistă regională, — publicaţia 
D-lui lon 1. Nistor e specific bucovi- 
neană — s'a gândit cu mai multă dra- 
goste la bărbații reprezentativi ai ținu- 
tului, singurii cari justifică, în parte, 
apariția acestor periodice. Sunt 256 
pag. în cari nu ni se vorbeşte decât 
despre regretatul poet al Bucovinei, 
mort la începutul lui Noemvrie anul 
trecut. O carte întreagă cu bune infor- 
maţiuni bio- şi bibliografice, completată 
cu reproduceri din opera prea necu- 
noscută a lui Beraru.. 

Subliniem apariția acestui număr, bu- 
curoșşi de fapte bune. 

* 

Graiul Românesc. An IV. No. 
1—2, 3 și 4 cu articole de: Vasile W. 
Christu : Aromânii din împrejurimile 
Giumaei de Sus. Partea II: Aromânii 
agricultori din Ciflichia și Gramada. 
P. Romanoff: Din viaţa Românilor de 
peste Nistru. Anton /loidas: Românii 
rutenizaţi din Bucovina. Petre Florescu: 
Alea jacta est!!.. P. Romanoff: Situaţia 
Românilor din Rusia. 

Analele Banatului. Anul Ii, 
Aprilie—lunie, 1930. C. Daicoviei: Ba- 
natul și arheologia. Ghenadie Ilie: Co- 
lonizările în Banat în sec. XVIII—XIX. 
Vicenţiu Bugariu: „Despre lăcuitorii 
Banatului“. Dr. Martin Roșca: Casa 
preistorică din Periamos. Joan Boroș: 
Regularea comunelor în jud. Caraş, 1784 
—1796, P. Nemoianu: Românii din Ba- 
natul sârbesc. V. Bugariu: Foi volante 
(1808—1866). Joan Geţiu: Date referi- 
toare la comuna Buziaş. Juliu Vuia: 


Biserica „Sf. loan“ din cimitirul Caran- 
sebeșului. Joachim Miloia : Sculptorul 
Ferdinand Gallas. O „Academie de arte 
frumoase“ în Timişoara? Iosif Velcianu: 
Educaţia Artistică. Expoziţia școalelor 
secundare din Timişoara. Impresii, re- 
flexii şi concluzii. Recenzii. Dări de 
seamă, , 


Tribuna cooperaţiei arde- 


lene. An. [. No. 3—4 (Iulie-August) 
1930. — Cuprinsul: Dr. V. Jinga: Vân- 
zarea produselor în sistem cooperatist. 
Gh. Dragoș: Situaţia de după războiu 
a coop. maghiare de consum „Hangya“ 
(Furnica), în România. Dr. A. G. Go- 
ciman : Rosturile coop. forestiere. D. 
Cartianu : Rostul cursurilor cooperatiste 
de vară. Dr. A. G.: Cooperativa fores- 
tieră „Gurghiul“. Graţian C. Mărcuș: 

Datoriile în sat. Recenzii, Cronică, etc. 

* 


Viaţa săceleană. An. 1,No.5-6-7. 
Brânduș Gheorghe: Reamintiri (ur- 
mare). Lepedeanu D.: Tendinţele de 
evoluţie social-economic a Săcelelor. 
Butu loan: Nicolae Popea episcop 
al Caransebeşului. Ghelase Ion: Im- 
portanța și problema transporturilor 
față de producțiune. Moisiu W.: O! 


„Sfânt copil (poezie). Cârnu Romulus : 


Sentimentul religios la mocanii săceleni. 
Stroie Militaru Al: Drumul oilor mo- 
cănești. Roșculef M.; Tendința de mo- 
dernizare a mocanilor. Popea N.: Omul 
şi viața lui (poezie). Verzea W.: Din 
sânul naturii. 

* 

Buletinul Eugenic şi Bio- 
politic. Vol. IV, No. 3--4 Dr. C. Re- 
tezatu : La o răspântie. (Capitalul uman 
de mâine). Gh Comicescu : Crizele ado- 

lescenţei. Dr. V. L. Bologa : Istoria si- 
filisului. QI—ill.) Dr. Ovidiu Comşia : 
Organizarea luptei împotriva cancerului 
la noi. Dr. Oct. Strejac: Raport asupra 
salubrității municipiului Cernăuţi. Dr. 
Lazar Isaicu: B. C. G. în vaccinarea 
preventivă a tuberculozei la copii noui 
născuţi. 

a 

Gazeta şcoalei. An. XII, No. 5-6 

Maiu-lunie, 1930. 7. Dobrian: Sărbăto- 
rirea pensionarilor. Oprea Chiriţă: Pro- 
blema Universitară. N. Stuparu : Deter- 
minarea imaginaţiei la copii. Cărţi, Re- 
viste, 'nformaţiuni, etc. 

* 


Luceafărul literar şi artistic. 
An. 1, No. 12 Brăila. 
Ei 
Monitorul municipiului Bra- 
ȘOV. An. ]. No. 12 şi 14. 


să 


Luceafărul. An. Il, No. 10 (co- 
muna Obrejrţa, jud. Râmnicul-Sărat). 
* 


Sămânătorul. An. VI, No. 11 şi 
12 (Reghin). 


Cărți primite la redacţie. 


Activitatea Asociaţiei cul- 
turale „Astra“ basarabeană, 
dela înființare (Oct. 1926) până la Sf. 
Paști (20 Aprilie 1930). Chișinău, Tip. 
„Cartea Românească“ 1930, p. 45. 

%* 

Anuarul VI, 1929—1930, al Aca- 
demiei teologice ort. rom. din Sibiu, 
publicat de Nicolae Colan, rector Sibiu, 
tip. „Oastea Domnului“, 1930 p. 105. 

Horia Teculescu: Pe Mureş și 
pe Târnave. Flori înrourate. (Doine şi 
strigături). Sighişoara. Tip. Miron Neagu 
1929, p. 207. 

Anuarul liceului Principele 
Nicolae din Sighişoara pe anii 
1927/1928 şi 1928/1929. Publicat de H. 
'Teculescu, Sighişoara. Tip Miron Neagu, 
1929, p. 334. 

E 

G. T. Niculescu-Varone: Jo- 
curi româneşti necunoscute cu un indiciu 
alabetic şi bibliografic al tuturor jo- 
curilor noastre populare. București, Impr. 
Independența, 1930, p. 154. 


I. C. 


Asupra cărților primite la redacție vom reveni în N-rul viitor. 
— Incepând cu N-rul viitor, vom publica numele celor care au 
primit revista, dar ne-au rămas datori cu costul abonamentului. 

ABONAMENTUL 


PENTRU UN AN LEI 260 


NUMĂRUL LEI 50 


Pentru străinătate acelaș preţ, plus taxele de expediţie (Lei 140) 


n 


INFORMAȚIUNI 


Pentru autori 


_ Manuscrisele primite la redacţie nu se 
înapoiază. 

Autorii, ale căror articole urmează să 
se publice, vor fi încunoștiinţați despre 
uceasta. 

Extrase din articolele publicate în 
revistă se pot tace plătindu-se tipogra- 
fiei numai costul hârtiei și trasului. 


O coală 16p. formatul și hârtia revistei. 
50 ex. Lei 320, 100 ex. Lei 550, 200 ex. Lei 370 
8 pag. 

50 ex, Lei 230, 100 ex. Lei 320, 200 ex. Lei 550 








Pentru cetitori și abonaţi 


Cei cari au primit No. 1, 2,3,4și 
5 și le-au reținut, sunt rugaţi să ne 
achite abonamentul. 

* * Ei 

In loc să apărem lunar în 3 coale de 
tipar, vom apărea la câte două iuni în 
6 coale. Am făcut-o aceasta pentru a 
putea publica şi articole mai lungi, 
cari, tărămițate în 2—3 numere de re- 
vistă, pierd adeseori atât de mult. Ce- 
titorii nu vor fi scurtați deci cu nimic. 


Lucrările și revistele primite la redacție 
vor fi amintite la „Bibliografia“ acestei reviste. 





Reproducerea, fără indicarea izvorului, este oprită. 


Revista apare cu sprijinul „Astrei“ Braşov și a Primăriei municipiului Braşov. 

